"Shipping agent gavaaidhu" uvaali massala hifaigen 70 kunfungnakun ACC ah\n"އެޖެންޓް ގަވާއިދު" އުވާލި މައްސަލަ ހިފައިގެން 70 ކުންފުންޏަކުން އޭސީސީއަށް\nމާލެ ވިޔަފާރި ބަނދަރުގައި ކޮންޓެއިނާތަކެއް ބަހައްޓާފައި: ޝިން ގަވައިދު އުވާލުމުން ވަނީ އޭސީސީއަށް މައްސަލައެއް ވައްދާފައި -- ފޮޓޯ: އަވަސް\nޝިޕިން އެޖެންޓުން ވިޔަފާރި ބަނދަރުން ނަގަމުންދާ ފީތައް ހުއްޓުވަން، ޓްރާންސްޕޯޓް އޮތޯރިޓީން ނެރުނު ގަވާއިދު އުވާލި މައްސަލާގައި ރާއްޖޭގެ ވިޔަފާރީގެ އެންމެ ބޮޑު 70 ކުންފުނީގެ އެންމެ އިސްވެރިންގެ ސޮޔާއެކު އެންޓި ކޮރަޕްޝަން ކޮމިޝަން (އޭސީސީ) އަށް މައްސަލަ ގެންގޮސްފި އެވެ.\nއޭސީސީގެ ރައީސް މަރިޔަމް ޝިއުނާއަށް އެޑްރެސްކޮށް ރާއްޖޭގެ 70 ވިޔަފާރި ކުންފުންޏެއްގެ އިސްވެރިންގެ ސޮޔާއެކު މިދިޔަ މަހުގެ 21 ވަނަ ދުވަހު ލާފައިވާ ޕެޓިޝަންގެ ކޮޕީއެއް އަވަސްއިން ވަނީ ހޯދާފަ އެވެ.\nމި ޕެޓިޝަން ލާފައި ވަނީ ޝިޕިން އެޖެންޓުން އެއްވެސް ހަމައެއް އުސޫލެއް ނެތި މާލޭ ވިޔަފާރި ބަނދަރުން ގިނަ ފީތަކެއް ނަގަމުންދާ މައްސަލާގައި އަވަސް ނޫހުން ހެދި އިންވެސްޓިގޭޝަން ރިޕޯޓް "އަޑި ނޭނގޭ ވިޔަފާރިއެއް: ސިއްސައިގެންދާ ބޮޑު އަދަދެއް!" ގެ މައްސަލަ ހޫނުވެ، އެކަން ބޮޑު ބަހުސަކަށް ދިއުމަށް ފަހު އެ ފީތައް ނެގުން ހުއްޓުވަން ސަރުކާރުން ހެދި ގަވައިދު ސަރުކާރު އިސްވެ ކުއްލި ގޮތަކަށް އުވާލި މައްސަލައާ ގުޅިގެންނެވެ.\nވިޔަފާރިވެރިންގެ ގިނަ ބަޔަކު ހިމެނޭ ގޮތަށް އޭސީސީއަށް ލާފައިވާ ޕެޓިޝަންގައި ބުނެފައިވާ ގޮތުގައި ޝިޕިން އެޖެންޓުންގެ ގަވައިދު، ޖުލައި 16، 2020 ގައި ނެރުނު ނަމަވެސް އެ ގަވައިދު ތަންފީޒު ކުރަން އެއްވެސް މަސައްކަތެއް ޓްރާންސްޕޯޓް އޮތޯރިޓީން ކޮށްފައެއް ނުވެ އެވެ.\nއަދި އޭގެ މަސް ދުވަސް ފަހުން މިދިޔަ އޯގަސްޓް މަހުގެ 16 ވަނަ ދުވަހު ކުއްލި ގޮތަކަށް އެ ގަވައިދު އުވާލުމާ ގުޅިގެން އެ ފަރާތްތަކުން ވަނީ އެއީ ގަވައިދާ ހިލާފަށް ކުރި ކަމެއް ކަމަށް ބުނެ ގިނަ ނުކުތާތަކެއް ވެސް ފާހަގަ ކޮށްފަ އެވެ. އެ ފަރާތްތަކުން ޕެޓިޝަނުގައި ބުނެފައިވާ ގޮތުގައި އެ ނިންމުމަކީ ޓްރާންސްޕޯޓް މިނިސްޓަރު އައިޝަތު ނަހުލާ އަމިއްލަ ފުޅަށް ނިންމެވި ނިންމުމެކެވެ.\nޓްރާންސްޕޯޓް މިނިސްޓަރު އައިޝަތު ނަހުލާ -- ފޮޓޯ: އަވަސް\nގިނަ އަދަދެއްގެ ވިޔަފާރިވެރިން ސޮއިކޮށް ލާފައިވާ އެ މައްސަލާގެ ލިޔުމުގައި ކޮރަޕްޝަން ހުއްޓުވުމާއި މަނާ ކުރުމުގެ ގާނޫނުގެ 12 ވަނަ މާއްދާގެ އަކުރު (ހ) ގައި ބަޔާންކޮށްފައި އޮންނަ ގޮތުން، ސަރުކާރު ނުވަތަ ސަރުކާރު ބައިވެރިވާ ފަރާތެއްގެ މުވައްޒަފަކު ވަޒީފާ އަދާކުރާ އޮފީހަކުން ނުވަތަ ތަނަކުން ކުރާކަމަކާ ގުޅިގެން ނުވަތަ އެ ފަދަ މުވައްޒަފެއްގެ ވަޒީފާ ބޭނުން ކޮށްގެން ނުވަތަ އެ މުވައްޒަފެއްގެ މަގާމުގެ ނުފޫޒު ބޭނުންކޮށްގެން ނާޖާއިޒު ފައިދާ ހޯދައި ދިނުމާއި ހޯދުމަކީ ކުށެއް ކަމަށް އޮންނަ އޮތުން ފާހަގަކޮށް، ގަވައިދު އުވާލި މައްސަލައަކީ އެފަދަ މައްސަލައެއް ކަމަށް ބުނެފައި ވެއެވެ.\nފާހަގަ ކޮށްފައިވާ ބައެއް ކަންކަން\nޝިޕިން އެޖެންސީ ގަވައިދު ހިންގާނީ ޓްރާންސްޕޯޓް އޮތޯރިޓީ ނުވަތަ ދަތުރުފަތުރުގެ ކަންކަން ބަލަހައްޓާ މިނިސްޓްރީންކަން ގަވައިދުގައި އޮތުން\nގަވައިދު އުވާލައި ޝިޕިން އެޖެންޓުންނަށް ފައިސާ ނެގޭ ގޮތަށް ހަމަ ޖެއްސުމަށް މިނިސްޓަރު އިންޓާނަލް މެމޯއަކުން ޓްރާންސްޕޯޓް އޮތޯރިޓީގެ ބޯޑަށް އަންގާފައިވާކަމުގެ މައުލޫމާތު ލިބިފައިވުން\nގަވައިދު ތަންފީޒު ނުކުރެވޭތީ ގަވައިދު ތަންފީޒު ކުރުމުގެ ގޮތުން ބޯޑުން ތަކުރާރުކޮށް އެކަން މިނިސްޓަރަށް އަންގާފައިވާކަމުގެ މައުލޫމާތު ލިބުން\nޓްރާންސްޕޯޓް އޮތޯރިޓީގެ ގަވައިދުގެ ދަށުން ގާނޫނު ތަންފީޒު ކުރަން ކަނޑައަޅަން ޖެހޭ އުސޫލުތައް ކަނޑައެޅުމާއި އެ އޮތޯރިޓީގެ ހިންގުމުގެ ސިޔާސަތުތައް ކަނޑައެޅުމާއި ގަވައިދުތައް ހެދުމަކީ އޮތޯރިޓީގެ ބޯޑުގެ މަސައްހޫލިއްޔަތަކަށްވުން\n2016 /3ގެ 23 ވަނަ މާއްދާގައިވާ ގޮތުން ޓްރާންސްޕޯޓް އޮތޯރިޓީގެ ދުވަހުން ދުވަހަށް ކުރަން ޖެހޭ މަސައްކަތްތައް ބޯޑުގެ ލަފާގެ ދަށުން ހިންގާނީ ޗީފް އެގްޒެކެޓިވްގެ މަގާމުގައި ހުންނަ ފަރާތް ކަމަށް އޮތުން\nމިއީ ބޯޑުން ފާސް ކުރުމެއްނެތި މިނިސްޓަރު އަމިއްލަފުޅަށް ކުރެވޭނެ ކަމެއް ނޫންކަން\nޓްރާންސްޕޯޓް އޮތޯރިޓީގެ ގާނޫނުގައި ހިލާފަށް ޝިޕިން އެޖެންސީގެ ގަވައިދު ބޯޑުން ފާސް ކުރުމެއްނެތި ބާތިލް ކުރުން\nޝިޕިން ގަވައިދު "ކުނި ވަށިގަނޑަށް" ލާފައިވަނީ ޓްރާންސްޕޯޓް މިނިސްޓަރު އައިޝަތު ނަހުލާއަށް ފްރައިޓް ފޯވަޑާސް ތަމްސީލް ކުރާ ޖަމިއްޔާ އިން ސިޓީއެއް ފޮނުވުމާއެކުގަ އެވެ. އަވަސް އިން ވަނީ އެ ސިޓީވެސް ހޯދާފަ އެވެ.\nއެ ސިޓީގައި އަލަށް ވިޔަފާރި ބަނދަރުން ނެގޭނެ ފީތައް ވަރަށް ތަފުސީލުކޮށް ބުނެފައިވެ އެވެ. އަދި އެކަންކަމާއި އަގުތައް ވެސް ނިންމާފައި ވަނީ ފްރައިޓް ފޯވަޑާސް ތަމްސީލް ކުރާ ޖަމިއްޔާއިންނެވެ.\nޝިޕިން އެޖެންޓުން އެކި ނަންނަމުގައި ފީތައް ނަގަން ފަށާފައި ވަނީ 2016 ވަނަ އަހަރުން ފެށިގެންނެވެ. އެ އަހަރު މާލޭ ވިޔަފާރި ބަނދަރުގެ ގިނަ ވެހިކަލްތައް ހަލާކުވެ، ބަނދަރު ބޮއްސުންލި އެވެ. ހިދުމަތް ހުއްޓި ރާއްޖެއަށް މުދާ ހިފައިގެން އަންނަ ކޮންޓެއިނާ ބޯޓު ފަހަރުން މުދާ ނުބޭލި ކިޔޫ ދިގު ވެގެން ދިޔަ އެވެ. އެޖެންޓުން ތަފާތު އެކި ނަންމުގައި ފީތަކެއް ނެގެން ފެށީ އެހެންވެ އެވެ.\nއޭގެ ހަ އެއްކަ މަސް ފަހުން މާލޭ ވިޔަފާރި ބަނދަރަށް ބޮޑު އިންވެސްޓްމަންޓެއްކޮށް އާ އުޅަނދުފަހަރާއި ސާމާނާއި އާލާތް ހޯދައި ހިންގުން ވެސް ރަނގަޅު ކުރި އެވެ. ނަމަވެސް މި ފީތަކަށް ނެގުން ހުއްޓާލާފައެއް ނުވެއެވެ. ކުރިއެކޭވެސް އެއް ގޮތަށް ރާއްޖޭގެ ލޮޖިސްޓިކްސްގައި އުޅޭ އެޖެންޓުން ދިޔައީ ފީތައް ނަގަމުންނެވެ. މި ފީތައް ނަގަނީ ޝިޕިން އެޖެންޓުން ޑެލިވަރީ އޯޑާ (ޑީއޯ) ދޫކުރުމުގެ ނަމުގަ އެވެ. ފުރަތަމަ 50 ޑޮލަރު ޑީއޯއަކަށް ނެގި ނަމަވެސް ފަހުން އިތުރު ފީތަކާއެކު އަގުތައް ވަނީ ބޮޑުތަނުން މަތިކޮށްފަ އެވެ. ލަފާކުރެވޭ ގޮތުގައި ކޮންމެ އަހަރަކު މިގޮތަަށް އެތަށް މިލިއަން ޑޮލަރެއް ދަނީ ރާއްޖޭން ބޭރުވެގެން ދެ އެވެ.\nމޯލްޑިވްސް ޕޯޓްސް ލިމިޓެޑް އިގްތިސޯދު މިނިސްޓަރު އައިޝަތު ނަހުލާ + އަވަސް އިންވެސްޓިގޭޓްސް ހިޔާނާތް


ކެތްކުރާނަން އުންމީދުގާ – ހަވަނަ ބައި – Dhuvas Online\nކެތްކުރާނަން އުންމީދުގާ – ހަވަނަ ބައި\nފުރަތަމަ ބައި | ދެވަނަ ބައި | ތިންވަނަ ބައި | ހަތަރުވަނަ ބައި | ފަސްވަނަ ބައި\nހަމަޖެހިގެން އޮންނަން ކިތަންމެ މަސަތްކަތެއްކުރިޔަސް ސަލާމްގެ ހިތަށް ހަމަޖެހުމެއް ނުލިބުނެވެ.\nމިހާރު ތާޜާއާއި މާކިން އެކުގައި އުޅޭނެ ގޮތް ހިތަށް އެރުމުން ސަލާމްއަށް ލޯމަރާލެވުނެވެ.\nކުއްލިއަކަށް ހިތަށް އައި އެއްޗަކުން ސަލާމް ފުންމައިގެން އެދުން ތެދުވެގެން ހިނގައިގަތެވެ.\nގޭދޮރުން ނިކުމެ ތަމަން އަށް ނުފެންނާނެހެން ގޭގޭ އަނެއްފަރާތައްދާން ސަލާމް ހިނގައިގަތެވެ.\nގޯއްޗަކީ ބޮޑު ގޯއްޗެއްކަމުން ގޭގެ ބިއްދޮއްފަރާތް އޮތީ ވަރަށް ބޮޑަށް ހުހަށެވެ.\nސަލާމް މަޑުފިޔަވަޅު ތަކެއްގައި ހިނގަމުން ގޮސް ފޯންގެ ބައްތިދިއްލާލިއެވެ. ކިތަންމެ ގަސްތައް ބޯކަމުގައިވިޔަސް ތާރާ އޮންނަނީ ކޮންމެ ދުވަހަކު ވަރަށް ރީއްޗަށް ކުނިކަހާ ސާފުކޮއްލާފައެވެ.\nދެގެ ވަކިކުރަން ރާނާފައިވާ ފާރުކައިރީގައި ސަލާމް މަޑުކޮއްލިއިރު އެންމެން ހީހީފައި ވާހަކަ ދައްކާ އަޑުއިވެއެވެ.\nބާބަކިއު ހަދަން އަލިފާން ރޯކޮއްފައިވާތީ މުޅިތަނުގައި ދުމުގެ އަސަރު ހުއްޓެވެ.\nދިއްލާފައިވާ ފޯންގެ ލައިޓް ނިއްވާލުމައްފަހު ސަލާމް ފޯނު ޖީބަށްލިއެވެ.\nމަޑުމަޑުން އައިސް ފާރުކަރިރީ މަޑުކޮއްލާ ކުޑަކޮށް ބޯދިއްކޮއްލިއެވެ.\nމާ އުސްކޮއް ރާނާފައިވާ ފާރެއް ނޫން ކަމުން ސަލާމް އެއްޗަކަށް ނާރާވެސް ގޯތިތެރެ ރީތިކޮށްފެނެއެވެ.\nއަލިފާންގަނޑު ރަގަޅަށް ރޯވުމުން ޔަޒާން އާއި މާކިން ޖޯލީގައި އިށީން އިރުވެސް ތާރާ އަލިފާން ގަނޑު ކައިރީ ހުއްޓިލައިގެން ހުރީއެވެ.\nގަދަ އޮރެންޖް ކުލައިން މާމައްޗަށް ހުރި އަލިފާންގަނޑު ކައިރީ ތާރާ ހުރިއިރު އެމޫނުގެ ރީތިކަން އިތުރަށްދައްކައެވެ.\nމާކިން އޮތީ ތާރާގެ ކޮންމެ ހަރާކާތަކައްވެސް އެސްފިޔަ ޖަހާލަންވެސް ހަދާންނެތި ބަލާށެވެ. އެއީ ފާރުގެ އަނެއްފަރާތުގައި ހުރި ސަލާމްގެވެސް ހާލެވެ.\nއެތާ ހުއްޓުނީންސުރެ ސަލާމްއަށް އިތުރު ދިމާލަކައް ނުބެލެއެވެ. މާކިންއާއި އެކު ހުރިކަންވެސް އެވަގުތު އޭނަ ހަދާން ނެތްކަހަލައެވެ.\nތާރާގެ ޖާދޫގައި ޖެހި މާކިން ޖޯލިން ތެދުވެގެން އައިސް ތާރާގެ އަތުގައި ހިފާލިއެވެ. އެއާއެކު ރީތި ހުވަފެނެއްބަލަން ހުރި ސަލާމްގެ މޫނުމަތި މިލާލިއެވެ.\nމާކިން ގޮސް އެތާ ހުއްޓުން އިރުވެސް ތާރާގެ މޫނުން ނަޒަރު ވަކިކޮއްލެވޭގޮތެއް ނުވެއެވެ.\nމާކިން ގެ ދެއަތުން ތާރާގެ މޫނުގައި ހިފަހައްޓާލަމުން މޫނުމައްޗައް ވެއްޓިފައި އިން އިސްތަށިކޮޅު ކަންފަތް ދޮށައް ލައްވާލާދިނެވެ.އަދި ކަރު ހިއްކައި ގަނެފައިވާ މީހަކު ފަދައިން ތާރާގެ މޫނާއި މާކިންގެ މޫނު ކައިރިކޮއްލިއެވެ.\nސަލާމްގެ ރުޅި މިފަހަރު ކަރުނަޔަށް ބަދަލްވެގެން އައި އިރު އެމޫނުމަތިން ގޮތް ހުސްވެފައިވާމީހެއްފަދައެވެ.\nތާޜާއާއި މާކިންގެ ގުޅުން އެހިސާބަށްދިޔަކަން ކުރިން ނޭގުނީ ކީއްވެހެއްޔެވެ.\nކޮންމެ ހާލެއްގައިވެސް އަހަރެން އެދެމީހުން ދުރުކުރާނަން “.. ތާރާއަކީ ހަމައެކަނި އަހަރެންގެ ހައްގެއް”..\nއިތުރަށް އެދެމީހުންގެ ސަކަރާތް ބަލާނެހާ ހިތްވަރު ނެތުމުން ހިތުތެރޭގައި ނުބައި ރޭވުންތައް ޜާވަމުން ސަލާމް ކުރިއަށް ހިނގައިގަތީ ގޮތް ހުސްވެފައިވާ މީހެއް ފަދައިންނެވެ.\nހުރިހާ އެއްޗެއް ފިހެވި ނިމުމުން އެންމެން އެކުގައި ކާންފަށަމުން ތާރާ މިރޭ ތަމަން ދެއްކިވާހަކަ ހަދާންވުމުން ދުރުދުރުން ޔަޒާންއާ އެމައުޞޫއަށް ވާހަކަ ފެށިއެވެ.\nތާރާއަށް ހައިރާން ކަމެއްލިބުނީ މިހާދުވަހު ޔަޒާން ހިތުގައި ފޮރުވައިގެން ބުނަންނުކެރި އުޅުނީ އައިޒާކަން އެގުމުންނެވެ.\nދެމީހުން އެކަކު އަނެކަކުދެކެ އެވަރަށް ލޯބިވާއިރު ހާމަކުރަން ނުކެރި ތިބީއެވެ.ޔަޒާންގެ ހިތް އެގުމުން ތާރާ ތަމަން ކިޔައިދިން ވާހަކަތައް ޔަޒާން އަށް ކިޔައިދިނެވެ.\nޔަޒާންވެސް އަނގައިން ބުނަން ނޭގި އިނީ އައިޒާ އެވަރަށް އޭނަދެކެ ލޯބިވާކަން އެގުމުންނެވެ. މިހާރުންސުރެ އެހިތް އެދެމުން ދިޔައީ އައިޒާއާއި ބައްދަލު ކުރުމަށެވެ\nދެދުވަސް ފާއިތު ވެގެން ދިޔައީ ހީވެސް ނުކުރާހާ އަވަހަށެވެ. ލޯބިވާ ކޮއްކޮއާއި ވަކިވާވަގުތު ގާތްވާވަރަކަށް ތާރާގެ ކެތްތެރިކަން ކޮޅުން ލަނީއެވެ.\nއެހެން ދުވަސް ދުވަހާ ހިލާފަށް މިއަދު އެއްވެސް ކަމެއް ކުރާހިތްނުވެ ގަބުކައިފައި އިނދެވުނީ ކިހާއިރަކު ކަމެއްވެސް ތާރާއަށް ނޭގެއެވެ.\nއެދެލޮލަށް ކަރުނަތައް ބޮނޑިވެފައިވާއިރު ހީވަނީ ދެންމެ ދެންމެ އޭގެ މަގާމު ދޫކޮށް ފައިބައިގަންނަން ތައްޔާރުވާހެންނެވެ.\nތާރާގެ ހަރަކާތްތައް ބަލަން ހުރި ތަމަންއަށް މާގިނައިރު އެގޮތުގައި ބަލާކަށް ކެތެއްނުވިއެވެ.\nތަމަން އައިސް ތާރާގެ ގައިގާ ބައްދާލުމުން އެއޮއްހުރިހާއިރު ހިފަހައްޓައިގެން ހުރި ކަރުނަތައް އެއްވެސް ހުރަހެން ނެތި ތަމަންގެ ކޮނޑުމަތިން ހެދުން ތެއްމަމުން ދިޔައެވެ.\nތާރާ އާއި ތަމަންގެ ގިސްލުމުގެ އަޑު މުޅި ކޮޓަރިތެރެއަށް ފެތުރިގެން ދިޔައެވެ. އެގޮތުގައި ދެބެން ރޯން ތިބެވުނީ ކިހާއިރަކު ކަމެއްވެސް ނޭގުނެވެ.\nތަމަން ތާރާ ގަޔާ ދުރުކޮއްލަމުން ދެން ނުރޯށޭ ބުނެ ތާރާގެ ލޮލުން ފައިބަމުން ދިޔަ ކަރުނަތައް ފޮހެލަ ދިނެވެ.\n“އަހަރެން އެންމެ މިނެޓްއެއްވެސް އަހަރެންގެ ދޮންތަމަތިން ހަދާން ނައްތާނުލާންނަން ” އަހަރެންނައް ފަހުފަހަރަށް ދޮންތަ އަތުން ކާއެއްޗެއް ނުދީ ފޮނުވާލަންތަ ތިއުޅެނީ”\nތާރާ ދެރަވެފަ ހުރިވަރު ފެނުމުން ތަމަން ހިތްވަރުކޮއްފައި ތާރާ ހަމަޔަކަށް އަޅުވަން ސަމާސާ ގޮތަކަށް ބުނެލިއެވެ. “ދެން ހިނގާބަ ވަރައް ބަނޑުހައި” ތަމަން ބަނޑުގައި އަތް ހާކާލަމުން އެހެން ބުނުމުން ތާރާ ކަރުނަ ފޮހެލާފައި ތަމަންއާއިއެކު ހިނގައިގަތެވެ..\nތަމަންއާއި އެކު ކާން އިންއިރުވެސް ތާރާއަށް ކާއެތިކޮޅެއް ކެވޭ ގޮތެއްނުވިއެވެ.\nތަމަން ފުރާ ވަގުތު ގާތްވަމުން އައިވަރަކަށް އެ ހިތަށް ބުނެދޭންނޭގޭ ކަހަލަ އުދަގޫތަކެއްވަނީއެވެ. ހިތްވަރު ކޮއްފައި ކަރުނަ ފޮހެލަނީ ތަމަންއަށް ވިސްނާފައެވެ.\nތާރާގެ ހަރަކާތްތަކަށް ބަލަން އިން ތަމަން އަށް އެތާ ގިނައިރު ކެތްކުރެވޭ ގޮތެއްނުވިއެވެ. އަވަސް އަވަސް ކޮއްލައިގެން އެތަނުން ނިކުތީ ހިތަށް ކެއްނުވުމުންނެވެ. .\n“ބައްޕާ،… ވަރައް ދެރަވޭ ބައްޕައާއި ދޮންތަ ދޫކޮއްލާފަ ދާން”..ރަގަޅަށް ކައިގެން އުޅޭތި އިރާދަކުރެއްވިއްޔާ ވަރަށް އަވަހަށް ބައްޕަ ރަގަޅުވާނެ”..ތަމަން ރޮމުން ނިޔާޒްގައިގައި ބައްދަމުން ވާހަކަދެއްކި އިރު ނިޔާޒްވެސް އޮތީ ވަރަށް އަސަރު ކޮށްފައެވެ.\nތަމަން އާއި ނުލާ ތާރާ އެކަނި ވާނެވަރުވެސް ނިޔާޒްއަށް މިއަދު މާބޮޑަށް ވިސްނި އެކަމާ ދެރަވަނީއެވެ.\nދަރިފުޅާ ހިތްވަރުކުރާތި “ބަސްއަހައިން އުޅޭތި”ދަރިފުޅު ބައްޕައާ ދުރަށް މިފޮނުވަނީ ވަރަށްބޮޑު އުންމީދަކާއިގެން އެކަން ދަރިފުޅު ހަދާން ނައްތާނުލާތި” ބައްޕަމެން ދެރަވާކަހަލަ އެއްވެސްކަމެއް ދަރިފުޅު ނުކުރާނެކަން ބައްޕައަށް އެނގޭ”ބޭބެމެން ބުނާގޮތް ހަދައިގެން އުޅޭތި”…. ފަހުފަހަރަށްވެސް ނިޔާޒް ބައްޕައެއްގެ ވާޖިބު އަދާކޮށް ތަމަންއަށް ވިސްނައިދިނެވެ.\nމިއަދު އޭނަގެ އެންމެ ކުޑަދަރިފުޅު އެތައްހާސް މޭލެއް ދުރަށް އެފޮނުވަނީ ހިތަށް ކެއްވާތީއެއްނޫނެވެ.\nގޭތެރެއިން މީހެއްގެ ހިލަން ވެގެން ދެބަފައިންނައް އެއްފަހަރާ އެދިމާއަށް ބަލާލެވުނެވެ. .އޭރު ކުޑަ ދަބަހެއް ކޮނޑުގައި އަޅުވާލައިގެން ނާޒިމް އެމީހުން ގާތަށް އަންނަނީއެވެ.\n“އާޝާ ތައްޔާރުވެއްޖެތަ”.. ނާޒިމް އެމީހުން ގާތަށް އަންނަމުން ބުނެލިއެވެ . އޭރު ތާރާވެސް ބަދިގެއިން ނިކުމެގެން އައިސް އެތާ ހުއްޓެނީއެވެ..\nތަމަން ބައްޕަގައިގައި ފަހުފަރައް ބައްދާލުމުން ނިޔާޒް ހިތްވަރު ކުރުމަށް ބުނެ ތަމަންގެ ކަރުނަ ފޮހެލަދިނެވެ. .\nނާޒިމް ނިޔާޒްއާއި ސަލާމްކޮއްލުމައްފަހު ތަމަންގެ ފޮށި ހިފައިގެން ގެއިން ނިކުތުމުން ތަމަންއާއި ތާރާ ފަހަތުން ނިކުތެވެ.\nގޭދޮރުމަތީ ހުއްޓިގެން ހުރި އައިޒާ އާއި ޝަބާވެސް އެމީހުންގެ ފަހަތުން ހިނގައިގަތެވެ.\nބަދަރާ ހިސާބައް ދެވެންދެންވެސް އައިޒާ އާއި ތަމަން ހުއްޓުމެއްނެތި ވާހަކަ ދައްކަމުންދިއައެވެ. ތަމަން އެންމެ އުފާވީ ފުރުމުގެ ކުރިން އޭނަގެ އެންމެގާތް އެކުވެރިޔާއަށް އޭނަގެ ލޯބި ހޯދައިދެވުނީމައެވެ.\nއަހަރެން ވަރަށް ވަރަށް މިސްވާނެ..އެކޮޅަށްގޮސް ރައްޓެހިން ލިބެން ފެށިޔަސް އަހަރެން މަތިން ހަދާންނައްތާ ނުލާތި…ދެން އަހަރެންނާއެއްކޮށް މޫދަށްދާނެމީހެއްވެސް ނުހުންނާނެ…. އައިޒާ ދެރަވެލާފައި ބުނެލިއެވެ.\nކިތަންމެ ބައިވަރު ފްރެންޑްސް ލިބުނަސް ތީ އަހަރެންގެ ބެސްޓް ހަމަ.. އަހަރެން ދުވަހަކުވެސް ހަދާން ނައްތައެއްނުލާނަން ..އަހަރެން ކިހިނެއްތަ ދެތިންއަހަރުން އަހަރެންގެ ވިހި އަހަރުގެ މާޒި ހަދާންނައްތާލާނީ…\nއަހަރެން ދުވަހަކުވެސް ހަދާންނުނެތޭނެ.. ތަމަން ބުނެލިއެވެ.\nމީހުންތައް ބޯޓަށް އަރަން ފެށުމާއެކު ތަމަން ތާޜާގެ ގާތަށްޖެހި ދޮންތަ ގައިގާ ބައްދާލީ އެހަށިގަނޑުން ދުވަހަކުވެސް ދޫކޮއްލަން ބޭނުންނުވާ ފަދައަކުންނެވެ. “..ދޮންތަ ކައިގެން ހަށިގަނޑައް ބަލައިން އުޅޭތީ “..އަހަރެން މަތިން ހަދާންނައްތާނުލާތި” އަހަރެން އިރާދަކުރެއްވިއްޔާ ވަރަށް އަވަހށް ދޮންތަ ކައިރިއަށް އެބުރި އަންނާނަން “.”ދެން ނުރޯތީ”… އެހާ ބުރަކޮށް މަސަތްކަތް ނުކުރާތި..” ބައްޕައަށް ރަގަޅަށް ބަލާތި”..އަހަރެންގެ ހުރިހާވެސް ބަޔަކީ ތީ”.. ތަމަން ހުރިހާ އެއްޗެއްކީއިރު ތާޜާގެ ލޮލުން ފަހަރަކު ކަރުނަ ތިއްކެއްލޮލާ ވަކިވެގެން ދެއެވެ.\nދޮންތަ ރޮންޏާ އަހަރެންނަކައް ނުދެވޭނެ”.. ތާރާގެ ލޮލުން އެއްވެސް ހިފެހެއްޓުމެއްނެތި ކަރުނަ ފައިބާތަން ބަލަން ހިތަށް ކެތްނުވުމުން ތަމަން ބުނެލިއެވެ.\nއެމަންޒަރު ބަލަން ދުރުގައި ހުރި މާކިން އައިސް އެތާ މަޑުކޮށްލިއެވެ.\nތަމަން އަށް މާކިން ފެނުމުން ތާރާގެ ގައިން އަތް ދޫކޮއްލާ މާކިންގެ ގާތައްޖެހިލިއެވެ.\n“ދުވަހަކުވެސް އަހަރެންގެ ދޮންތައަށް ދެރައެއްނުދޭތި” އަހަރެން އަންނަންދެން ދޮންތަ ރަނގަޅައް ބަލައިދޭތި” އަހަރެން މިއަދު އަހަރެންގެ ދޮންތަ މާކިންއާ މިހަވާލު ކުރަނީ ދޮންތައަށް އަޅާލާނެ އެކަކުވެސް މިއަދުނެތް ” އަހަރެންގެ އަންނަންދެން އަހަރެންގެ ދޮންތައަށް ރައްކާތެރިވެދޭތި ” އަހަރެން މާކިންއާއި ހަވާލް މިކުރަނީ އަހަރެންގެ ހިތުގެ އެއްބައި ” ގިސްލަ ގިސްލާފައި ވާހަކަ ދައްކަމުން ދިޔަ ތަމަން އަށް އިތުރައް ވާހަކަދެއްކޭގޮތެއްނުވިއެވެ.”\n“އަބަދު ޅަކޮއްގެން ގެންގުޅޭ ތަމަންގެ އަނގައިން މިއަދު މާކިންގާތު ބުނަމުން ދިޔައީ ބޮޑެތި ވާހަކަތަކެކެވެ. އެވާހަކަ ތަކުން މާކިންގެ ލޮލުންވެސް ކަރުނަ ހިލުވާލައިފިއެވެ.\nއަހަރެން ތަމީގެ ދޮންތައަށް މުޅިއުމުރައް ރައްކާތެރިވެދޭނަން ‘މީ އަހަރެން ވާވައުދެއް ” މާކިން އެހެން ބުނެ ތަމަންގެ ދެއަތްތިލާގައި އެއްކޮށް ހިފެހެއްޓިއެވެ.\nމާކިން އެހެން ބުނުމުން ކަރުނައިގެ ތެރެއިން ހިނިތުންވެލަމުން ތަމަން ތާރާއާއިދިމާއަށް އެނބުރިލިއެވެ.\n“ދޮންތާ ހިތްވަރުކުރޭ އަހަރެން އެނބުރި އަންނާނީ އަހަރެންގެ ދޮންތަ ފަޙުރުވެރިވާ ފަދަ މީހަކަށް ވެގެން “އެދުވަހަކަށް އަހަރެންގެ ދޮންތަ އަހަރެންނައް އިންތިޒާރުކުރާތި”\nއާޝާ ހިނގާދާން މިހާރު އެންމެން އެއޮއް އެރީ” ތަމަންއާއި ތާރާގެ ގާތަށް ޖެހިލަމުން ނާޒިމް އެހެން ބުނެލުމުން ތާޜާ ތަމަން ގަޔާ ދުރުކޮށްލިއެވެ. .\n“.ދޮންތަ ދެން ނުރޯނަން އަވަހަށްދޭ ކޮއްކޯ “ހިތްވަރު ކުރާތި ބަސްއަހައިގެން އުޅޭތި ” ތާޜާ އެހެން ބުނުމުން ތަމަން ހިނގައިގަތީ ހުރިހާ އެންމެންނާ ސަލާމް ކުރުމައްފަހުއެވެ.\nދުނިޔޭގެ ހަޔާތުގައި ދައްކާނީ އެކި ދުވަހު އެކި ކުލައެވެ. އެއްދުވަހު އުފަލާއި މަޖަލުގައި ހޭދަކުރުމަށްފަހު އަނެއްދުވަހު ރޯންޖެހެއެވެ.\nމިފަދަ ދުވަހެއް ދުވަހަކުވެސް ތާރާގެ ހަޔާތައް އައިސްދާނެކަމަށް ހީނުވި ދުވަހެއްވެސް އައީއެވެ. އެންމެ ކުޑަދުވަހުން ފެށިގެން ދުވަހަކުވެސް ދުރަށްދާންޖެހިދާނެކަމަށް ހީނުވި އޭނަގެ އެންމެ ލޯބިވާ ކޮއްކޮއާއި ވަކިވާން ޖެހުނީއެވެ.އެންމެ ސިކުންތެއްވެސް ދުރުގައި ހުރުމައް ކެތްނުވި އެކޮއްކޮއާއި ދުރުގައި އެތައް އަހަރެއް އޭނަ ވަކިން ދިރިއުޅޭނީ ކިހިނެއްހެއްޔެވެ ..\nބޯޓް ރަށުފަޅުން ނުކިތުމުން ކޮންމެ ބައެއްވެސް އެމީހުންގެ އާއިލާ މީހުންނާއި ރައްޓެހިންނައް ވަދާއީ ސަލާމްކުރުމައްފަހު ބަދަރުމަތި ހުސްކުރަމުން ދިޔައެވެ.\nޖެހިބުދެއްހެން އެތަނުން ދުރަންދާން ނޭގި ތާރާ ހުރީ އެއްވެސް އަސަރެއް ނެތްމީހެއްފަދައިންނެވެ.\nތާރާއަށް ވެފަ ހުރިގޮތުން ޝަބާ ތާރާގެ ގާތަށްޖެހިލާ ވިސްނާދޭން އެތައް ވާހަކައެއް ދެއްކިއެވެ. ނަމަވެސް ކައިރީ މީހެއް ހުރިހެން ވެސް ހީނުވާކަހަލައެވެ.\nތާރާގެ އެހަރަކާތައް އިތުރައް މާކިންއަށް ކެތެއްނުވިއެވެ. ދެއަތުން ތާރާގެ ދެކޮނޑުގައި ހިފާ މާކިން ތަޅުވާލުމާއެކު ތާރާގެ ދެލޮލުން ހޯސްލާފައި ކަރުނަ ފައިބަން ފެށިއެވެ.\n“”އަހަރެންނައްއަހަރެންގެ ކޮއްކޮ ގެނެސްދީ އަހަރެންނައް އޭނައާއި ނުލާ ނޫޅެވޭނެ” އާދޭސް މިކުރަނި އޭނަ ގެނެސްދީ ރޮމުން ގިސްލަމުން މާކިންގެ ފައި ބުޑަށް ތާރާ ތިރިވިއެވެ..\nޓޫރިޒަމް ދާއިރާގެ 8،000 އަށްވުރެ ގިނަ މުވައްޒަފުންނަށް ވެކްސިން ދީފި\nޓުވީޓުތަކަކާއި ގުޅިގެން އެމްއެންޔޫއިން ޑރ. އިޔާޒް ސަސްޕެންޑުކޮށްފި\nމުޒާހަރައިން ހައްޔަރުކުރި މީހުންގެ އަދަދު 31 އަށް\nމާޅޮހުގައި ހާއްސަ އެހީއަށް ބޭނުންވާ ކުއްޖަކު މޫދަށް ވެއްޓި ނިޔާވެއްޖެ


Madhiri baeh meehunah dhoalhuvanee keehve?\nމަދިރި ބައެއް މީހުންނަށް ދޯޅުވަނީ ކީއްވެ؟\nމާބަނޑު މީހުންނަށް މަދިރި ޝައުގުވެރިވޭ\nކ. މާލެ | 24 ޑިސެންބަރ 2017 | އާދީއްތަ 18:51 | 9,206\nމަދިރި - މަދިރި ޝައުގުވެރިވާ ސަބަބުތަކުގެ ތެރޭގައި ހަމުގައި އުފެދޭ ބައެއް ކެމިކަލް ހިމެނޭ - ހެލްތްލައިން\nބައެއް މީހުންގެ ގައިގައި މަދިރި ހަފާއިރު އަނެއް ބަޔަކު ހަމަ ކަހާތަން ހިރުވާވެސް ނުލާ އެބަތިބެއެވެ. މަދިރި ގިނަ ތަންތަނަށް ގޮސްގެން އުޅެން ޖެހޭ އިރު އެއްބަޔަކަށް މަދިރީގެ އުނދަގޫ އިންތިހާއަށް ކުރާ އިރު އަނެއް ބަޔަކަށް މަދިރި އުނދަގުލެއް ނުކުރެއެވެ. ސުވާލަކީ މަދިރި އެއްބަޔަކަށް ޝައުގުވެރިވެފައިވާ އަނެއް ބަޔަކަށް ޝައުގުވެރިކަން ނުހުންނަނީ ކީއްވެ ހެއްޔެވެ؟\nއެމެރިކާގެ މޮސްކިޓޯ ކޮންޓްރޯލް އެސޯސިއޭޝަންގެ ތަޖްރިބާކާރަކު ކަމުގައިވާ ޖޯސެފް އެމް. ކޮންލޮން ބުނަނީ އޭގެ ސަބަބަކީ އެކި މީހުންގެ ހަމުގައި އުފައްދާ ބައެއް ބާވަތުގެ ކެމިކަލް އަދި ހަމުގައި އެކުލެވޭ ވަސްތަކުގެ ސަބަބުން ބައެއް މީހުންނަށް މަދިރި ޝައުގުވެރިވެފައި އަނެއް ބަޔަކަށް ޝައުގުވެރި ނުވަނީ ކަމަށެވެ.\nމަދިރި ދޯޅުވުމަށް މެދުވެރިވާ ހަތަރު ސަބަބެއް ތަޖުރިބާކާރުން ފާހަގަ ކުރެއެވެ.\nއިންސާނުންގެ ގައިގައި ހަފަނީ އަންހެން މަދިރިއެވެ. އަންހެން މަދިރިއަކީ ކާބަންޑައި އޮކްސައިޑް ދެނެގަތުމުގެ ގާބިލްކަން ލިބިފައިވާ އެއްޗެކެވެ. 2002 ވަނަ އަހަރު ލެންސެޓް މަޖައްލާގައި ޝާއިއު ކޮށްފައިވާ ދިރާސާއެއްގައި ބުނާ ގޮތުން މާބަނޑު މީހުންގެ ބަލިވެ އިނދެ އެންމެ ފަހު ސްޓޭޖްގައި (28 ހަފްތާ) ނޭވާލުމަށްފަހު ބޭރުކުރާ ވައިގައި ކާބަންޑައި އޮކްސައިޑް އެކުލެވޭ ނިސްބަތް އެނޫން މީހުންނަށް ވުރެ 21 އިން ސައްތަ މައްޗެވެ. އެހެން ކަމުން މާބަނޑު މީހުންނަށް މަދިރި ޝައުގުވެރިވަނީ އެމީހުންގެ ނޭވާގައި ކާބަންޑައި އޮކްސައިޑް އެކުލެވޭ ނިސްބަތް މަތިވުމުންނެވެ. ތަޖުރިބާކާރުން ބުނާ ގޮތުގައި ކާބަންޑައި އޮކްސައިޑް މާބަނޑުމީހުން ލާ ނޭވާގައި މަތި ވުމަކީ މަދިރި އެމީހުންނަށް ޝައުގުވެރިވާ ހަމައެކަނި ސަބަބެއް ނޫނެވެ. މާބަނޑު ދުވަސްވަރު ހަށިގަނޑުގައި އެކިކަހަލަ ވަސް އެކުލެވޭ ކެމިކަލްތައް އުފެދުން އިތުރުވެއެވެ. އެހެން ކަމުން އެބާވަތްތަކުގެ ކެމިކަލްގެ ސަބަބުންވެސް މާބަނޑު މީހުންނަށް މަދިރި ޝައުގުވެރިވާ ކަމަށް ކޯނެލް ޔުނިވަސިޓީގެ ޕްރޮފެސަރ އެއް ކަމުގައި ޑރ ލައުރާ ހެރިންގޓަން ހާމަކޮށްފައިވެއެވެ.\nގަދަޔަށް ދާ ހިއްލާފައި ހުންނަ ނަމަ މަދިރި އެމީހަކަށް ވަކިން ބޮޑަށް ދޯޅު ވެއެވެ. ސަބަބަކީ ދަލާ އެކު ހަންގަނޑުން ބޭރުވާ ލެކްޓިކް އެސިޑަށް މަދިރި ޝައުގުވެރިވާތީއެވެ. އޭގެ އިތުރުން ގަދަޔަށް ދާހިއްލާ އިރު ހަށިގަނޑުގެ ފިނިހޫނު މިންވެސް މައްޗަށް ދާތީ، ހޫނުކަން މައްޗަށް ދިއުމަކީވެސް މަދިރި ދޯޅުވާން ދިމާވާ ސަބަބެކެވެ.\nއޯ ގްރޫޕް ލޭ ހުރުން\nތަޖުރިބާކާރުން ބުނަނީ އޯ ގްރޫޕް ލޭ ހުންނަ މީހުންނަކީ މަދިރި ޝައުގުވެރިވާ ބައެއް ކަމަށެވެ. ޖާނަލް އޮފް މެޑިކަލް އެންޓޮމޮލޮޖީގައި ޝާއިއު ކޮށްފައިވާ ދިރާސާއެއްގައި މިކަން ވަރަށް ތަފްސީލްކޮށް ބަޔާންކޮށްފައިވެއެވެ. އޯ ގްރޫޕް ލޭ ހުންނަ މީހުން މަދިރިޔަށް ކަމުދާ ބާވަތެއްގެ ވަސް ހުންނަ ކެމިކަލެއް އުފައްދާ ކަމަށް ދިރާސާ އިން ހާމަވެއެވެ.\nހަށިގަނޑުގައި ހުންނަ ބައެއް ބާވަތުގެ ޖީން އަކީ "މޮސްކިޓޯ ރިޕެލެންޓް" އުފައްދާ ޖީން ކަމަށް ލަންޑަން ސްކޫލް އޮފް ހައިޖީން އެންޑް ޓްރޮޕިކަލް މެޑިސިންގެ ތަޖުރިބާކާރުން ބުނެއެވެ. އެހެން ކަމުން އެބާވަތުގެ ޖީން ހުންނަ މީހުންގެ ހަށިގަނޑުން މަދިރި ދުރުކުރާ ބާވަތުގެ ކެމިކަލް ގުދުރަތީ ގޮތުން އުފެދެއެވެ.


Furathama Satellite School Vaavu Atholhugai Tharahgee Kuranee - Vaguthu\nފުރަތަމަ ސެޓެލައިޓް ސްކޫލް ވ.އަތޮޅުގައި ތަރައްގީ ކުރަނީ\nރާއްޖޭގައި ހަދާ ފުރަތަމަ ސެޓެލައިޓް ސްކޫލް ވާވު އަތޮޅުގައި ތަރައްގީ ކުރުމަށް ނިންމައިފިއެވެ.\nއެޑިއުކޭޝަން މިނިސްޓްރީން ބުނީ، ސެޓެލައިޓް ސްކޫލްގެ ގޮތުގައި ތަރައްގީ ކުރަނީ ވ. ރަކީދޫ އަދި ވ. ތިނަދޫ ސްކޫލް ކަމަށާއި އެކަމާއި ބެހޭ އެއްބަސްވުމުގައި މިއަދު ސޮއިކޮށްފައިވާ ކަމަށެވެ. މިނިސްޓްރީގެ ފަރާތުން މި އެއްބަސްވުމުގައި ސޮއިކޮށްފައިވަނީ ސްޓޭޓް މިނިސްޓަރު އަހުމަދު ރިޔާޒެވެ.\nވާވު އަތޮޅުގެ ދެ ސްކޫލެއް ސެޓެލައިޓް ސްކޫލަށް ބަދަލު ކުރުމަށް ނިންމާފައިވާއިރު، މި މަޝްރޫއުއަކީީ 4.1 މިލިއަން ރުފިޔާގެ މަޝްރޫއުއެކެވެ. އެގޮތުން ރަކީދޫ ސްކޫލްގެ މަޝްރޫއަށް ހަރަދުވާނެ ކަމަށް ލަފާ ކޮށްފައިވަނީ 2.8 މިލިއަން ރުފިޔާއެވެ. އަދި ތިނަދޫ ސްކޫލްގެ މަޝްރޫއުއަށް ހަރަދުވާނެ ކަމަށް ލަފާ ކޮށްފައިވަނީ 1.3 މިލިއަން ރުފިޔާއެވެ.\nވ. ރަކީދޫ ސްކޫލް އަޕްގްރޭޑް ކުރުމުގެ މަސައްކަތް ހަވާލުކޮށްފައި ވަނީ އެސްބްރޯ މޯލްޑިވްސް ޕްރައިވެޓް ލިމިޓެޑާއެވެ. އަދި ވ. ތިނަދޫ ސްކޫލް އަޕްގްރޭޑް ކުރުމުގެ މަސައްކަތް ހަވާލުކޮށްފައި ވަނީ ސިލްވާ ގްރޫޕް ޕްރައިވެޓް ލިމިޓެޑާއެވެ.\nމި މަޝްރޫއުތަކުގައި މިއަދު ސޮއިކޮށްފައިވާއިރު، މަޝްރޫއުތައް ނިމޭނެ ތާރީހެއް އަދި ހާމަކޮށްފައެއް ނުވެއެވެ.\nޖުލައި 4, 2021 19:07\nތިޔަ އިސް ކޫލް ތަކ ކުގައި 50 ކުދިން ނުތިބޭނެ\nޖުލައި 5, 2021 05:12\nޜައްޔިތުންގެ ލޮލުގަ އަނދުނެއް އެޅުވިއްތާ ކަމެއް ނުވިޔަސް.\nދެ ސްކޫލް އެއްކޮށްގެންވެސް 30 ކުދިން ހަމަވިޔަސް ސާބަސް. ދެން ތިވެސް އޯކޭ ދޯ . ތިނަދޫ ، ރަކީދޫ އޮންނަކަން އިނގުނުކަން ރަންގަޅު. ކަތީބުންގެ ހުދުމުހުތާރުކަން ތީގެންވެސް އިންގެން އޮތީ..... ވަރަށް ވާހަކަ\nޖުލައި 5, 2021 05:11\nޜަށުގެ އާބާދީ އިންތިހާޔަށް ކުޑަ ތަނެއްގައި ބޮޑެތި ހަރަދު ކުރުމުގެ ބަދަލުގައި އެ އަތޮޅުގެ އެއްރަށް ބިން ބޮޑުކޮށްލާފަ އެންމެން އެރަށަކަށް އާބާދުކޮށްފަ ދެން ތިކަހަލަ ކަންކަން ކުރީމާ ދެމެހެއްޓެނިވި ގޮތެއްގައި މުސްތަގުބަލުގައި ސަރުކާރާ ލުއިތަކެއް ވާނީ.\nޖުލައި 5, 2021 09:20\nސެޓެލައިޓް ސްކޫލް، މޯބައިލް ސްކޫލް، ވަޔަލެސް ސްކޫލް، ރިމޯޓް ސްކޫލް، ޑިޓެންސް ސްކޫލް، އޮންލައިން ސްކޫލް މިހިރީ ކިޔަން ރީތި ނަންނަން. މި ކޮވިޑުގެ ސަބަބުން އެންމެން މިޔަވަނީ އޮންލައިންކޮށް އިންޓަރނެޓް ނޫނީ ފޯން މެދުވެރިކޮށް. ޑޮކްޓަރަށް ދައްކަނީ އޮންލައިންކޮށް. މާދަމާ އަނެއްކާ ޓެލެމެޑިސިން ހޮސްޕިޓަލް ނުހުޅުވާނެބާ؟؟\nޖުލައި 5, 2021 10:09\nސެޓެލައިިޓް ސްކޫލަކީ ކޮންވައްތަރެއްގެ ސްކޫލެއްތޯ؟ ތިޔަ ދެތަން ހަދަނީ އެއްބައެއްގެ ދެކުންފުނިން.\nއޮގަސްޓް 1, 2021 15:33\nސެޓުލަޢިޓު ސްކޫލް އެ އްތަ؟! ގަ އުމުގެ ޖީލު އުޅެނީ މިހާރުވެސް ސެޓުލަ އިޓުގަ، އެމީހުން ނަ އްހާސްސަކޮށްގެން އިސްކޫލެ އް އަޅާބަލަ، ހުކުރު 7ދުވަސް ވަކިކުރަން އެގޭ ތޯ!


Andhun Hussain ge sulookee massala eh Majileehah\nއަނދުން ހުސެންގެ ސުލޫކީ މައްސަލައެއް މަޖިލީހަށް\nކާށިދޫ ދާއިރާގެ މެމްބަރު އަބްދުﷲ ޖާބިރު އަދި ހެންވޭރު ދެކުނު ދާއިރާގެ މެންބަރު ހުސައިން ޝަހީމް\nރައްޔިތުންގެ މަޖިލީހުގައި ކާށިދޫ ދާއިރާގެ މެމްބަރު އަބްދުﷲ ޖާބިރު ވިދާޅުވި ބަހެއްގެ މާނަ ފުރޮޅާލި މައްސަލައިގައި ހެންވޭރު ދެކުނު ދާއިރާގެ މެންބަރު ހުސައިން ޝަހީމްގެ ސުލޫކީ އަދި އިމްތިޔާޒްގެ މައްސަލައެއް ހުށަހަޅައިފި އެވެ.\nޖާބިރު ސޮއި ކުރައްވައި މިއަދު މަޖިލީހުގެ ރައީސް މުހައްމަދު ނަޝީދަށް ފޮނުއްވި ސިޓީގައި ވިދާޅުވެފައި ވަނީ މަޖިލީހުގެ އިއްޔެގެ ޖަލްސާގައި ޕްލޭނިން މިނިސްޓަރު މުހައްމަދު އަސްލަމާ މުހާތަބު ކުރެއްވި އިރު އޭނާއަށް ނިސްބަތް ކުރައްވާ ޖާބިރު ހުވަދޫ ބަހުން ވިދާޅުވި ބަހެއްގެ މާނަ އޮޅުވާލައިފައިވާ ކަމަށެވެ. "ހުތާ" އޭ ވިދާޅުވުމުން އެއީ "ކުއްތާ" އޭ ވިދާޅުވެ މަޖިލީހުގެ ތަޅުމުގައި ޝަހީމް ތަކުރާރުކޮށް ޖާބިރު އާއި ފުރައްސާރަ ކުރައްވާފައިވާ ކަމަށް ވެސް އެ ސިޓީގައި ބަޔާން ކުރައްވާފައި ވެއެވެ.\nޖާބިރުގެ ސިޓީގައި އިތުރަށް ވިދާޅުވެފައި ވަނީ ތަކުރާރުކޮށް ޝަހީމް ފުރައްސާރަ ކުރައްވަމުން ދާތީ އެމަނިކުފާނުގެ މަސްއޫލިއްޔަތުތައް އަދާ ކުރެއްވުމަށް ވެސް ދަތިވަމުންދާ ކަމަށެވެ.\nއެ މައްސަލަ ހުށަހަޅުއްވަމުން ޖާބިރު އިތުރަށް އެ ސިޓީގައި ވިދާޅުވެފައި ވަނީ ގާއިމްކުރެވިފައިވާ ނިޒާމުގެ ތެރެއިން ނުފޫޒެއް ނެތި އެ މައްސަލަ ބައްލަވައި ދެއްވުމަށެވެ.\n"... ހަވާލާދީފައިވާ ޖަލްސާގައި އިއްޒަތްތެރި ވަޒީރާ މުހާތަބު ކުރުމުގައި އަޅުގަނޑު ބޭނުންކޮށްފައިވާ ލަފުޒަކީ ހުތާ އެވެ. އެއީ އަޅުގަނޑު އަދި އެ އިއްޒަތްތެރި ވަޒީރު ނިސްބަތްވާ ހުވަދު އަތޮޅުގައި ގަދަރުވެރި އަދި ކުލުނުވެރި ލަފްޒެކެވެ." އެ ސިޓީގައި އިތުރަށް ޖާބިރު ފާހަގަ ކުރައްވާފައި ވެއެވެ.\nމަޖިލީހުގެ މިއަދުގެ ޖަލްސާގައި ތިނަދޫ ދެކުނު ދާއިރާގެ މެމްބަރު އަބްދުﷲ ސަނީފް ވާހަކަފުޅު ދައްކަވަނިކޮށް ޖާބިރު ވަނީ ނިޒާމީ ނުކުތާއެއް ނަންގަވާފަ އެވެ. ޖާބިރު ވަނީ އޭނާ އިއްޔެ ބޭނުން ކުރެއްވި ބަހެއްގެ މާނަ ފުރޮޅައިލި މައްސަލަ ފާހަގަ ކުރައްވާފަ އެވެ. ޖާބިރު ވިދާޅުވެފައި ވަނީ އިއްޔެގެ ޖަލްސާގައި އޭނާ ހުވަދޫ ބަހުން "ހުތާ" އޭ ވިދާޅުވުމުން ގިނަ ބަޔަކު އެ ލަފުޒުގެ މާނަ އޮޅުވާލައި އެއީ "ކުއްތާ" ކަމަށް ހަދައި އެކަން މީޑިއާގައި ރިޕޯޓް ކުރި ކަމަށެވެ.\nމަޖިލީހުގައި މެންބަރުން ވާހަކަ ދައްކަން ވަކި ބަހެއް ނުވަތަ ބަހުރުވައެއް ކަނޑައެޅިފައި ނޯންނަ ކަމަށާއި ހުވަދޫ ބަސް ބައެއް މެންބަރުންނާއި އާންމުންނަށް ނޭނގުނު ނަމަވެސް އޭނާ މަޖިލީހުގައި ވިދާޅުވި ބަހެއްގެ މާނަ އޮޅުވައިލުން ބަލައި ނުގަނެވޭނެ ކަމަށް ވެސް ޖާބިރު ވިދާޅުވެފައި ވެއެވެ.\nޖާބިރުގެ ނިޒާމީ ނުކުތާ ރައީސް ނަޝީދު ވަނީ ބަލައިގެންފަ އެވެ. އަދި އެ ބަސް މެމްބަރުންނަށް އޮޅިވަޑައިގެންފައިވާ ކަމަށް ވެސް ވިދާޅުވި އެވެ.\nހުވަދޫ ބަހުން ހުތާގެ އަކީ ފިރިހެން ދަރިފުޅަށް ލޯބިން ބޭނުން ކުރާ ނަމަކެވެ.\nރައީސް މުހައްމަދު ނަޝީދު ރައްޔިތުންގެ މަޖިލިސް އަބްދުﷲ ޖާބިރު + މުހައްމަދު އަސްލަމް ހުސައިން ޝަހީމް


Villingili-Kooddoo bridge: Huvafen hageegathakah vaane kamuge...\nވިލިނގިލި-ކޫއްޑޫ ބްރިޖު: ހުވަފެން ހަގީގަތަކަށް ވާނެ ކަމުގެ އުންމީދުގައި!\nބްރިޖު ހެދުމުގެ ދިރާސާއަށް އެއް މިލިއަން ވަނީ ބަޖެޓްކޮށްފައި\nބްރިޖު އަޅާނެ ކަމަށް ރައީސް ވައުދުވެވަޑައިގެންނެވި\nކޫއްޑޫއަކީ އެއާޕޯޓަކާއި ރިސޯޓަކާއި މަސް ކާރުހާނާއެއް ހިންގާ ރަށެއް\nކ. މާލެ2މާރޗް 2019 | ހޮނިހިރު 14:57 7,626\nރިޔާސީ ކެމްޕެއިނަށް ރައީސް ސޯލިހު ވިލިނގިއްޔަށް ވަޑައިގަތުމުން އެ ދާއިރާގެ މެމްބަރު ސައުދު ހުސައިން ރައީސް ސޯލިހަށް ހުށަހެޅުއްވި ބްރިޖު ކޮންސެޕްޓް ކުރެހުން - ޙުސައިން ޙަސަން\nއެއާޕޯޓަކާ އެކު ރިސޯޓެއް ހިންގާ ރާއްޖޭގެ ފުރަތަމަ ރަށަކީ ގއ. ކޫއްޑޫއެވެ. އެ ރަށުގައި މިފްކޯގެ މަސް ކާރުހާނާއެއް ވެސް ހިންގަމުންދެއެވެ. ކޮންމެ ދުވަހަކު ޒިޔާރަތް ކުރާ ފަތުރުވެރިންނާއި ސިނާއީ މަސައްކަތްތެރިން ވަޒީފާ އަދާ ކުރާ ކޫއްޑޫއަށް ދަތިވެފައި ވަނީ ދަތުރުފަތުރެވެ. މަސައްކަތް ނިންމާލުމަށްފަހު، މުވައްޒަފުން އާއިލާއަށް ކައިރިއަށް ދިއުމަށް ކުރަންޖެހޭ ދަތުރުވެފައި ވަނީ އިތުރު ބުރައަކަށެވެ. އެ ބުރަ އުފުލަން ނުޖެހި، އިތުރު ތުރާލެއް ނުޖެހި ޖެހިގެން އޮތް ވިލިނގިއްޔަށް ދެވޭނެ ގޮތް ހައްދަވާނެ ކަމަށް ރައީސް އިބްރާހިމް މުހައްމަދު ސޯލިހު ވަނީ ވައުދުވެވޑައިގެންފައެވެ.\nރިޔާސީ އިންތިހާބުގެ ކެމްޕެއިން ތެރޭގައި ރައީސް ސޯލިހު ގއ. ވިލިނގިއްޔަށް ވަޑައިގެން، އެ ރަށުގައި ބޭއްވި ޖަލްސާގައި ވިދާޅުވީ އެމަނިކުފާނުގެ ވެރިކަމުގައި ކޫއްޑޫ އާއި ވިލިނގިލި ގުޅާލެވިގެންދާނެ ކަމަށެވެ.\n"ވިލިނގިއްޔާއި ކޫއްޑޫ ގުޅުވާލުމަކީ އެހާ ބޮޑު ޚަރަދެއް ދާނެ ކަމެއް ނޫން. އިރާދަ ކުރެއްވިއްޔާ އަޅުގަނޑުމެންގެ ވެރިކަމުގައި އެކަން ތިބޭފުޅުންނަށް ފެނިގެންދާނެ،" މިދިޔަ އަހަރުގެ ސެޕްޓެމްބަރު މަހުގެ ދެ ވަނަ ދުވަހު ވިލިނގިލީގައި ބޭއްވި ކެމްޕެއިން ޖަލްސާއެއްގައި ރައީސް ވިދާޅުވިއެވެ.\nރައީސްގެ އެ ވައުދާ ގުޅޭ ގޮތުން ވިލިނގިލީ ކައުންސިލްގެ ރައީސް މުސްތަފާ "ރާއްޖެއެމްވީ"އަށް ވިދާޅުވީ ވިލިނގިއްޔާއި ކުއްޑޫ ގުޅާލުމުން، އަތޮޅުގެ އެންމެ އާބާދީ ބޮޑު ރަށް، ވިލިނގިލީގެ ވިޔަފާރިއަށް ކުރިއެރުންތަކެއް ލިބިގެންދާނެ ކަމަށެވެ. އަދި 68 ވިލާ tތަރައްގީކޮށްފައިވާ ކޫއްޑޫ ރިސޯޓުން، ފަތުރުވެރިންނަށް ފަސޭހައިން ވިލިނގިއްޔަށް އާދެވި ސުވެނިއާ ވިޔަފާރި ކުރިއަރައިގެންދާނެ ކަމަށް މުސްތަފާ ވިދާޅުވިއެވެ. އަދި އެ ބްރިޖުގެ ސަބަބުން އަތޮޅުގެ އެހެން ރައްޔިތުންނަށް ވެސް ފަސޭހަތަކެއް ލިބިގެންދާނެ ކަަމަށް އުންމީދު ކުރައްވާ ކަމަށް އޭނާ ވިދާޅުވިއެވެ.\n"ކޫއްޑޫ އާއި ވިލިނގިލި ގުޅާލުމުން، ވިލިނގިލީގެ މަސްވެރިންނާއި ކޫއްޑޫގެ ތަރައްގީއަށް ލިބިގެންދާނެ ވަރަށް ބޮޑު ކުރިއެރުމެއް ކަމަށް އަޅުގަނޑު ގަބޫލު ކުރަނީ. ކޫއްޑޫގައި އެއާޕޯޓް އޮންނަ އޮތުމުގެ ސަބަބުން، އެ ރަށުގައި ހަދާފައިވާ ރިސޯޓުން ފަތުރުވެރިން ވިލިނގިއްޔަށް އައިސް، ސުވެނިއާ ވިޔަފާރި ކުރިއަރައިގެންދާނެ،" އާބާދީގައި 4،000 މީހުން ދިރިއުޅޭ ވިލިނގިލީ ކައުންސިލްގެ ރައީސް ވިދާޅުވިއެވެ.\nގއ. ވިލިނގިލީ ކައުންސިލް ރައީސް މުސްތަފާ: ބްރިޖުގެ ސަބަބުން އަތޮޅުގެ ރައްޔިތުންނަށް ވެސް ފަސޭހަ ވާނެ ކަމަށް ވިދާޅުވި-- ފޮޓޯ/ ރާއްޖެއެމްވީ\nކޫއްޑޫ-ވިލިނގިލި ބްރިޖަކީ ކަނޑުހުރަސްކޮށް، ރައީސް ސޯލިހުގެ ސަރުކާރުން އަޅާ ފުރަތަމަ ބްރިޖެވެ. ހުވަދު އަތޮޅު އުތުރުބުރީގެ ވެރިކަން ކުރާ ރަށް، ވިލިނގިލިއްޔާއި ހުވަދޫގެ އެންމެ މުހިއްމު ރަށް، ކޫއްޑޫއާ ގުޅާލުމުން ވިލިނގިލީ ރައްޔިތުން ތިބީ އެކަމާ ވަރަށް އުފާވެފައެވެ.\n"ޚަބަރު ލިބުނު ހިސާބުން ފެށިގެން އަހަރުމެން މި ތިބީ ވަރަށް އުފަލުން. އަޅުގަނޑުމެއުންމީދު ކުރަނީ ރައީސް ސޯލިހުގެ ސަރުކާރުން އެ ވައުދު ފުއްދައި، އެކަމުގެ ފަސޭހަތައް އަޅުގަނޑުމެންނަށް ލިބިގެންދާނެ ކަމަށް،" އުމުރުން ދުވަސްވީ މީހަކު ބުންޏެވެ.\nކޫއްޑޫ-ވިލިނގިލި ބްރިޖުގެ ފުރަތަމަ މަރުހަލާ މަރުހަލާ ފެށުމަށް މި އަހަރުގެ ބަޖެޓުގައި ވަނީ ހިމަނާފައެވެ. ބެރިޖު އެޅުމަށްޓަކާ ދިރާސާ ހެދުމަށް މިއަހަރުގެ ބަޖެޓުގައި އެއް މިލިއަން ރުފިޔާ ވަނީ ކަނޑައަޅާފައެވެ.\nރައީސް ސޯލިހު ކެމްޕެއިން ތެރޭގައި ވިލިނގިއްޔަށް ކުރެއްވި ދަތުރުފުޅުގައި ބްރިޖުގެ ކޮންސެޕްޓް ކުރެހުމެއް ވިލިނގިލީ ދާއިރާގެ މެމްބަރު ސައުދު ހުސައިން ވަނީ އެމަނިކުފާނަށް ހުށަހަޅުއްވާފައެވެ. އަދި އެ ކޮންސެޕްޓް ޕެޕާ ޕްލޭނިން މިނިސްޓްރީއަށް ވެސް ވަނީ ހުށަހަޅާފައެވެ. އެ ކުރެހުމުގައިވާ ގޮތުން ބްރިޖު ގުޅާލަނީ ކުއްޑޫ އުތުރު ފަރާތުން ވިލިނގިލީ ދެކުނު ފަރާތު ބަނދަރު ސަރަހައްދަށްވާ މަގަށެވެ.\nވިލިނގިލީ ރައްޔިތުން އުންމީދުކޮށްގެން ތިބީ ބްރިޖުގެ ސާވޭ މަސައްކަތް ނިމި، އެ މަސައްކަތް ފަށައިގަންނާނެ ދުވަހެއްގެ އުންމީދުގައެވެ. ޒަމާންތަކެއް ވަންދެން ވިލިނގިލީ ރައްޔިތުން ކުރަމުންދާ އެ ހުވަފެނުގައި ރައީސް ސޯލިހު ކުލަޖައްސަވާނެ ދުވަހަކަށެވެ.


Alex Investment Xephier Futsal Cup 2017: Scoop Kanmathi katai, Multi Genius semi ah – adduLIVE\nސްކޫޕް ކަޓައި، މަލްޓި ޖީނިއަސް ސެމީއަށް\n0 Dec 06, 2017, 20:33 ލިޔުނީ އަހުމަދު ނަސޫހް\nއެލެކްސް އިންވެސްޓްމެންޓް ޒެފިއާ ފުޓްސަލް ކަޕް 2017 ގެ ގްރޫޕް ސްޓޭޖުގެ ފަހު މެޗުގައި ސްކޫޕް ކަންމަތި އަދި މަލްޓި ޖީނިއަސް ބައްދަލުކުރި މެޗު އެއްވަރުވެ ގޯލުގެ ތަފާތުން ސްކޫޕް ކަޓައިފިއެވެ.\nފޯރިގަދަ ކުޅުމެއް ފެނިގެން ދިޔަ މިމެޗު ނިމިގެން ގޮސްފައިވަނީ 3-3 އިން އެއްވަރުވެގެންނެވެ. މެޗުގެ ފުރަތަމަ ލަނޑު ޖަހައި ލީޑު ނެގީ މަލްޓި ޖީނިއަސްއެވެ. ނަމަވެސް ސްކޫޕުން ވަނީ ހާފު ނިމުމުގެ ކުރިން ނަތީޖާ އެއްވަރުކޮށްފައެވެ.\nފަހު ހާފުގައި ދެޓީމުންވެސް އިތުރު ދެލަނޑު ޖަހާފައިވާއިރު މެޗުގެ އެންމެ ފަހު ސިކުންތު ކޮޅާއި ހަމައަށްވެސް މެޗުގެ ފޯރި ވަނީ އެއްވަރެއްގައި ހިފެހެއްޓިފައެވެ.\nނަމަވެސް މެޗު އެއްވަރުވެ ޕޮއިންޓުގެ ގޮތުން ދެޓީމު ހަމަހަމަވުމުން ދެން ޖެހުނީ ގޯލުގެ ތަފާތަށް ބަލާށެވެ. ގޯލުގެ ތަފާތުން ސްކޫޕް ކަންމަތި ފަހަތަށް ވެއްޓިފައިވާއިރު މަލްޓި ޖީނިއަސް ވަނީ ސެމީގެ ފަހު ޖާގަ ކަށަވަރުކޮށްފައެވެ.\nގްރޫޕް އޭ ގެ އެއްވަނަ ޓީމުގެ ގޮތުގައި ސެމީއަށް ގޮސްފައިވަނީ ކުޅުނު ހުރިހާ މެޗެއް ކާމިޔާބުކޮށްގެން، އެފްސީ އުސްގަނޑައެވެ. އަދި ދެވަނަ ޓީމުގެ ގޮތުގައި ދަތުރުކުރީ އެންމެ ފަހުގެ ޗެމްޕިއަން ސުއްޓާލައިނެވެ. ގްރޫޕު ބީގެ އެއްވަނައިގެ ގޮތުގައި ސެމީއަށް ދަތުރުކުރީ ކުޅުނު ހުރިހާ މެޗެއް ކާމިޔާބުކުރި އެފްސީ ބޭރުމަތިއެވެ.\nމުބާރާތުގެ ސެމީ ފައިނަލުގެ ފުރަތަމަ މެޗުގައި އަންނަ ހުކުރު ދުވަހު ބައްދަލުކުރާނީ އެފްސީ އުސްގަނޑަ އަދި މަލްޓި ޖީނިއަސްއެވެ. މިމެޗު ފެށޭނީ ހަވީރު 4:15 ގައެވެ.


Yaamin Geah Badhalkurumakee Gaumee Safuthah Badhahikuran Hulhuvigen Dhiya Dhoreh - Dr.Shaheem - Vaguthu\nކުރީގެ ރައީސް އަބްދުﷲ ޔާމީން ގެއަށް ބަދަލުކުރުމަކީ ޤައުމީ އެއްބައިވަންތަކަމުގެ ސަފުތައް ބަދަހިކުރަން ހުޅުވިގެން ދިޔަ ދޮރެއް ކަމަށް ކުރީގެ އިސްލާމިކް މިނިސްޓަރ ޑރ.މުހައްމަދު ޝަހީމް އަލީ ސައީދު ވިދާޅުވެއްޖެއެވެ.\nރައީސް ޔާމީން ގޭބަންދަށް ބަދަލު ކުރެއްވުމުން ޝަހީމް ކުރެއްވި ޓްވީޓެއްގައި ވިދާޅުވީ ގިނަ ދުވަސްތަކަކަށް ފަހު، ރައީސް ޔާމީން ޢާއިލާގެ އަރިހަށް ވަަަަޑައިގެންނެވުމަކީ އުފާވެރިކަންހުރި ކަމެއް ކަމަށާއި ސަރުކާރުގެ ނިންމެވުމަށް މަރުޙަބާ ދަންނަވާ ކަމަށެވެ.\nޝަހީމް ވިދާޅުވީ އުންމީދަކީ އަނބުރާ ރައީސް ޔާމީން ޖަލަށް ނުގެންދެވުން ކަމަށެވެ.\n"މިއީ ކޮވިޑް-19 ކާރިސާއިން ދިވެހި ޤައުމު ސަލާމަތްކުރުމަށްޓަކައި، ޤައުމުގެ ތެރޭގައި ސިޔާސީ ހަމަޖެހުން ޤާއިމުކޮށް ޤައުމީ އެއްބައިވަންތަކަމުގެ ސަފުތައް ބަދަހިކުރަން ހުޅުވިގެން ދިޔަ ދޮރެއް. އަޅުގަނޑުގެ އިޚުލާޞްތެރި ދުޢާއަކީ ރައީސް ޔާމީނަށް އިންޞާފު ލިބިވަަޑައިގެން މިނިވަންވެވަޑައިގެން ޤައުމީ ޚިދުމަތަށް އެނބުރި ވަޑައިގަތުމުގެ ތައުފީޤު ދެއްވުން." ޝަހީމް ވިދާޅުވިއެވެ.\nޝަހީމް ވިދާޅުވީ ރައީސް ޔާމީނަކީ ދިވެހި ޤައުމީ ޙަޔާތުގައި ނުހަނު ޚިދުމަތްތެރި މުހިންމު ޝަޚުޞިއްޔަތެއް ކަމަށާއި އެމަނިކުފާނަކީ އިޤުތިޞާދީ މުފައްކިރެއް ކަމަށެވެ.\nމާފުށީ ޖަލުގައި ފަސް އަހަރު ދުވަހުގެ ޖަލު ހުކުމެއް ތަންފީޒު ކުރައްވަމުން ގެންދެވި ރައީސް ޔާމީން ގޭބަންދަށް ބަދަލުރީ ރޭ އިރާކޮޅުއެވެ. ރައީސް ޔާމީން ގޭބަންދަށް ބަދަލު ކުރައްވާފައި ވަނީ އެމަނިކުފާނު ގޭބަންދަށް ބަދަލު ކޮށްދެއްވުމަށް އާއިލާ އިން ތަކުރާރުކޮށް އެތައް ފަހަރަކު އެދުނު ފަހުންނެވެ. ރަމަޟާން މަހުގެ ކުރިން ވެސް ރައީސް ޔާމީން ގެއަށް ބަދަލުކޮށްދެއްވުން އެދި އާއިލާ އިން ސަރުކާރުގެ އެތައް އިދާރާއަކަށް ސިޓީތައް ހުށަހެޅިއެވެ.\nއޭޕްރީލް 30, 2021 13:07\nއެއީ ކޮން ސަފެއްގެ ވާހަކަ ބާ؟\nﷲ އެންގެވީ ވައްކަންކުރާ މީ ހާގެ އަތް ކަނޑާށޭ އަ ހަރުމެން މި ހަދާ ގޮތަކީ އެހ ހެންނުވާނޭ5އަ ހަރަށް ޖަލަށޭ ލާނީ ނޫނީ ގޭބަންދުކުރާނީޔޭ.. އާޔަތް ބާވާލެއްވުމުގެ ފައިދާ ކޮބާ ޝަ ހީމް؟ މި މައްސަލަ މީ މައްސަލަޔަކީ. ﷲ ގެ ޝަރީޔަތް މިތާނގާ ނު ހިނގުން.\nއެކަލާނގެ ހުކުމަށް ގޮންޖަަ ހަމުން ދިޔުން...\nއޭޕްރީލް 30, 2021 14:11\nއޭޕްރީލް 30, 2021 15:19\nއިލްޔާސް ބުނި އިބްރާހިމް މުހައްމަދު ސޯލިހަކީ ކީރިތި ރސލ ދުޢާ ދެއްވާފައިވާ ބޭފުޅެކޭ ދެން މިތާ ކީއްކުރަން ވަލުޢީ ޤާނޫނު ހެދެންވީ އެކަން އިބިރިހިމާއަށް ރަނގަޅަށް ޢަރަބިވެސް ކިޔަން ނޭނގޭ\nއޭޕްރީލް 30, 2021 15:37\nމި ދެން ބްރާންތިވެފަ ހުރި މީހެއްބާ! ޚާއިނަކަށް ތާއީދު ތިކުރަނީ ސައުދީން ދިން ފައިސާގަ ދަތް ކޭއްތިފަ ހުރީމަ ބާ! އަމިއްލައަށް ވެރިކަމަށް އަންނަން އުޅުނިއްޔާ މާ ތާހިރު ވާނެ.\nމީ ވަގަސްނެގިފައިސާ ސަރުކާރާހަވާލުކޮއް ތައުބާވުމަށް ހުޅުވުނު ދޮރެއް. ޟަ ހީމު ބުއްދިގޯސްވީތޯ؟؟\nއޭޕްރީލް 30, 2021 16:44\nއެއީ ރައްޔިތުންގެ މުދާތައް ވިއްކަން ހަދާފަ ހުރި ސަފުތަށް !\nމެއި 1, 2021 04:05\nﷲ ބާވައިލެއްވި ޝަރީޢަތް މިބިންމަތީގައި ޤާއިމް ކުރާނެ ވެރިޔެއް މިޤައުމަށް މިންވަރު ކުރައްވާށިއެވެ. އާމީން.\nޤާނޫނުލް ޢުޤޫބާތު ފާސްކުރުމުގެ ކުރިން ކީރިތި ޤުރުއާނާއި ސުންނަތުން ސާބިތުވާ ޙައްޤު އަދަބުތައް ފަށުވި ދިވެހި ޢިބާރާތުން ލިޔެފައި ދިނުމުން، އެބައިތައް ނުހިމަނާ ލާދީނީ މިންގަނޑަށް ފެތޭގޮތަށް ޤާނޫނުލް ޢުޤޫބާތު ނެރެފައިވާކަން ދިވެހިރައްޔިތުންނަކަށް ވަންހަނާ ވެގެން ނުވެއެވެ.


Sanjay Dutt varah hikifai! | Mihaaru\nކެންސަަރަށް ފަރުވާ ހޯދާ ސަންޖޭ ދަތު ވަރަށް ހިކިފައި!\nބޮލީވުޑްގެ އެކްޓަރު ސަންޖޭ ދަތު ފުއްޕާމޭގެ ކެންސަރަށް ފަަރުވާ ހޯދަން ފެށުމާ އެކު ވަރަށް ބޮޑަށް ހިކިއްޖެ އެވެ.\nއަންހެނުން މާންޔަތާ ދަތު އިންސްޓަގްރާމްގައި ޕޯސްޓްކޮށްފައިވާ ސަންޖޭގެ ފޮޓޯތަކުން ވެސް އޭނާ ވަރަށް ހިކިކަން ފާހަގަކުރެވުނަސް، މި ހަފުތާގައި ސޯޝަލް މީޑިއާގައި ދައުރުވާން ފެށި އެހެން ފޮޓޯއަކުން ފޭނުންގެ މެދުގައި ވަނީ ކަންބޮޑުވުންތަކެއް ވެސް އުފެދިފަ އެވެ.\nމިދިޔަ މަހުގެ ފަހުކޮޅު މަންޔަތާއާ އެކު ދަރިންނާ ބަައްދަލުކުރަން ދުބާއީ އަށް ކުރި ދަތުރަށް ފަހު، އެނބުރި އިންޑިއާ އަށް ދާން ފުރަން ގޮސް އެއާޕޯޓްގައި ފޭނަކާ އެކު ނަގާފައިވާ ފޮޓޯއެއް ސޯޝަލް މީޑިއާގައި ދައުރުވަމުން އަންނަ އިރު އޭގައި ފެންނަނީ ސަންޖޭ ވަރަށް "ބަލިކޮށެވެ." މީހާ ވަރަށް ބޮޑަށް ހިކިފައި ހުރި އިރު މޫނުމަތީގައި ވެސް މާ ބޮޑު އުފާވެރި ކަމެއް ނެތެވެ. އަދި އެ ފޮޓޯ އިން، 61 އަހަރުގެ އެކްޓަރު ފެންނަނީ ވަރަށް އަނަރޫފަކޮށެވެ.\nސަންޖޭ އަށް ފުއްޕާމޭގެ ކެންސަރު ޖެހުނުކަން އޮގަސްޓް މަހުގެ ކުރީކޮޅު އިއުލާންކުރި އިރު، މިހާރު ފެންނަ ގޮތާ އޭނާ ވަރަށް ތަފާތެވެ. އޭރު އެހާ ހިއްކެއް ވެސް ނޫނެވެ.\nސަންޖޭ ދުބާއީ އަށް 10 ވަރަކަށް ދުވަހަށް ދިޔައީ މުމްބާއީގެ ކޮކީލާބެން ހޮސްޕިޓަލްގައި ކީމޯތެރަޕީ ފަރުވާގެ ފުރަތަމަ މަރުހަލާ ވެސް ނިންމާލައި، ފަރުވާގެ ދެވަނަ މަރުހަލާ ފެށުމަށް ފަހު އެވެ. ރިޕޯޓްތައް ބުނާގޮތުން ސަންޖޭ ހުރީ ކެންސަރުގެ ހަތަރު ވަނަ ސްޓޭޖްގަ އެވެ. މުމްބާއީގައި ފަރުވާ ހޯދުމަށް ފަހު އަންނަ ޑިސެމްބަރު މަހުގެ ތެރޭގައި އޭނާ އިތުރު ފަރުވާ އަށް އެމެރިކާ އަށް ވެސް ދާން ހަމަޖެހިފައިވެ އެވެ.\nކެންސަރަށް ފަރުވާ ހޯދި ނަމަވެސް ސަންޖޭ ފިލްމީ މަސައްކަތްތަކާ ދުރެއް ނުވެ އެވެ. އެގޮތުން ދުބާއީ އަށް ދިޔައީ އޭނާ ކުޅެން ފަށާފައި އޮތް ޔާޝްރާޖް ފިލްމްސް (ވައިއާރްއެފް) ގެ "ޝަމްޝޭރާ" ގެ ޝޫޓިންގެ ބާކީ ހުރި މަސައްކަތްތައް ވެސް ނިންމާލައިފަ އެވެ. ދެން ސަންޖޭ ފަށާނީ އެ ސްޓޫޑިއޯ އިން އަކްޝޭ ކުމާރާ އެކު ހަދާ "ޕްރިތުވީރާޖް" ގެ ޝޫޓިން އެވެ.\nޑރ. ރާމީ ހަސަން ވައިނުޖެހޭގެއާގެ\nހިންދީ މުހާވިރާ އެއްގައި ވާފަދައިން، "ޒިންދަގީ ހޭ ޗާރު ދިން". މާނައަކީ ދިރިއުޅުމަކީ އެންމެ ހަތަރު ދުވަހުގެ ކަމެކެވެ. މިކަން ގިނަ ބަޔަކަށް އިނގޭނެނަމަ ހާދަ ރަނގަޅޭ ހިތައްއަރައެވެ!\nހިދާޔަތާއި އަވަސް ޝިފާއަށް އެދެން.


SunOnline: Charity Shield match: Valencia balikoh Maziya in VB ge record aa arai hama koffi\nވެލެންސިއާ ބަލިކޮށް މާޒިޔާއިން ވީބީގެ ރެކޯޑާ އަރައި ހަމަކޮށްފި\nއަޙްމަދު މުޖްތަބާ 16 Feb 2017, 18:27\n2017 ވަނަ އަހަރުގެ ޗެރިޓީ ޝީލްޑް މެޗުގައި ވެލެންސިއާ 1-0 ލަނޑުން ބަލިކޮށް މާޒިޔާ ސްޕޯޓްސް އެންޑް ރެކްރިއޭޝަނުން ޖެހިޖެހިގެން ތިންވަނަ ފަހަރަށް ޝީލްޑް އުފުލައިލަނީ -- ސަން ފޮޓޯ/ ފަޔާޒް މޫސާ\nރާއްޖޭގެ ފުޓްބޯޅަ ސީޒަން ހުޅުވުމުގެ ގޮތުން، އެފްއޭއެމުން ބާއްވާ ޗެރިޓީ ޝީލްޑް ފުޓްބޯޅަ މެޗުގައި، ކްލަބު ވެލެންސިއާ އަތުން މޮޅުވެ، މާޒިޔާ ސްޕޯޓްސް އެންޑް ރެކްރިއޭޝަނުން ޖެހިޖެހިގެން ތިންވަނަ ފަހަރަށް ޝީލްޑް އުފުލާލައިފިއެވެ.\nކަޕް ވިނާސް ކަޕް އުވާލުމަށްފަހު 2009 ވަނަ އަހަރު ތައާރަފްކުރި އެފްއޭ ޗެރިޓީ ޝީލްޑް މެޗުގެ އެންމެ ކާމިޔާބު ކްލަބްކީ މީގެ ކުރިން، ވީބީ އައްޑޫ އެފްސީއެވެ.\nޗެރިޓީ ޝީލްޑް މެޗުގައި ލަނޑުޖެހުމަށްފަހު މާޒިޔާގެ ކެޕްޓަން އަސައްކޮ އުފާފާޅުކުރަނީ: މާޒިޔާއިން ވަނީ ޖެހިޖެހިގެން ތިންވަނަ ފަހަރަށް ޗެރިޓީ ޝީލްޑް ކާމިޔާބުކޮށްފައި --- ސަން ފޮޓޯ/ ފަޔާޒް މޫސާ\nޗެރިޓީ ޝީލްޑް ޖެހިޖެހިގެން ތިންފަހަރު ކާމިޔާބުކޮށް ވީބީން ރެކޯޑެއް ގާއިމުކޮށްފައި ވާއިރު، އެ ތިން އަހަރު ވެސް ވީބީން ޝީލްޑް އުފުލާލާފައި ވަނީ ވިކްޓަރީ ސްޕޯޓްސް ކްލަބް ބަލިކޮށްފައެވެ. ނަމަވެސް މިއަދު މާޒިޔާއިން މިވަނީ ވީބީގެ އެ ރެކޯޑާ އަރައި ހަމަކޮށްފައެވެ.\nގައުމީ ފުޓްބޯޅަ ދަނޑުގައި މިއަދު ހަވީރު ކުޅުނު ސީޒަން ހުޅުވާ މެޗު މާޒިޔާއިން ކާމިޔާބުކުރީ، އެންމެ ފުރަތަމަ ބޭއްވި ޗެރިޓީ ޝިލްޑްް މެޗު ކާމިޔާބު ކުރި ވެލެންސިއާ 1-0 ލަނޑުން ބަލިކުރުމަށް ފަހުއެވެ.\nޗެރިޓީ ޝީލްޑް މެޗުގެ ތެރެއިން: މާޒިޔާއިން ވަނީ ޖެހިޖެހިގެން ތިންވަނަ ފަހަރަށް ޗެރިޓީ ޝީލްޑް ކާމިޔާބުކޮށްފައި --- ސަން ފޮޓޯ/ ފަޔާޒް މޫސާ\nދެޓީމުގެ ފަރާތުންވެސް ދާދި ހަމަހަމަ ކުޅުމެއް ފެނިގެން ދިޔަ މި މެޗުގައި ފެނިގެން ދިޔަ ހަމަ އެކަނި ލަނޑު މާޒިޔާއަށް ކާމިޔާބުކޮށް ދިނީ، އެޓީމުގެ ކެޕްޓަން އަސަދުﷲ އަބްދުﷲ (އަސައްކޮ)އެވެ. އަސައްކޮ އެލަނޑު ކާމިޔާބުކުރީ، މެޗުގެ 70 ވަނަ މިނިޓްގައި މާޒިޔާއަށް ލިބުނު ހިލޭ ޖެހުމަކުން ރަކިޗް އުފެއްދި ހަމަލާ، ވެލެންސިއާގެ ވޯލްގައި ތިބި ކުޅުންތެރިން ގައިގައި ޖެހިފައި ޕެނަލްޓީ އޭރިޔާ ތެރެއަށް ދިޔަ ވަގުތު ލިބުނު ބޯޅަ ވަރަށް ރީތިކޮށް ގޯލް ތެރެއަށް ފޮނުވާލައިގެންނެވެ.\nވޭތުވެދިޔަ ހަތަރު އަހަރު ޗެރިޓީ ޝީލްޑް މެޗުގެ ފައިނަލްގައި ވާދަކޮށްފައިވަނީ ނިއު ރޭޑިއަންޓާއި މާޒިޔާއެވެ. 2013 ވަނަ އަހަރާއި 2014 ވަނަ އަހަރު މާޒިޔާ ބަލިކޮށް ނިއުއިން ޝީލްޑް އުފުލާލިއިރު ވޭތުވެދިޔަ ދެ އަހަރުގެ ޗެމްޕިއަނަކީ މާޒިޔާއެވެ.\nޗެރިޓީ ޝީލްޑް 2017: މާޒިޔާއިން ވަނީ ޖެހިޖެހިގެން ތިންވަނަ ފަހަރަށް ޗެރިޓީ ޝީލްޑް ކާމިޔާބުކޮށްފައި --- ސަން ފޮޓޯ/ ފަޔާޒް މޫސާ\nމިފަހަރުގެ ޗެރިޓީ ޝީލްޑް މެޗަށް ހުށަހަޅާފައިވާ 100000 ރުފިޔާގެ ފައިސާގެ އިނާމް ވަނީ، މާޒިޔާއިން ހުށަހެޅި މޯލްޑިވްސް އޯޓިޒަމް އެސޯސިއޭޝަނާއި ކުޑަކުދިންގެ ހިޔާއާއި ވެލެންސިއާއިން ހުށަހެޅި ޓައިނީ ހާޓްސް އޮފް މޯލްޑިވްސް އާއި ބިއުޓިފުލް އައިސް ޑައުން ސިންޑްރޯމް އެސޯސިއޭޝަން އޮފް މޯލްޑިވްސް އަދި އެފްއޭއެމްއިން ހުށަހެޅި އެޑްވޮކޭޓިން ދަ ރައިޓްސް އޮފް ޗިލްޑްރެން (އާރކް). އެއިން ކޮންމެ އެންޖީއޯއަކަށް ވެސް 20،000 ރުފިޔާގެ މަގުން ބަހާލައިފައެވެ.


ފެވިފާ ތިނަންވޭ މިހިތުގާ…14 | FenvaruOnline\nފެވިފާ ތިނަންވޭ މިހިތުގާ...14\n21:38 -5މާޗް 2019 - 30 comments\nރައިން ހުރީ ފުރުޞަތަކަށް ބަލަބަލައެވެ. އިވްޔާ އެކަނިވުމާއިއެކު އޭނައަށް އެދިމާއަށް ދުއްވައިގަނެވުނެވެ. ރައިން ގޮސް އިވްޔާގެ ކުރިމަތީގައި ކުޑަކަކޫ މައްޗަށްވާހެން އިށީނެވެ. އަދި އިވްޔާގެ މޫނުގައި ދެއަތުން ހިފަހައްޓާލައި ސީދާކޮށްލިއެވެ.\n"އިވީ..." ރައިންއަށް އިވްޔާއަށް ގޮވާލެވުނީ ވައި އަޑުންނެވެ.\n"އިވީ، ޕްލީޒް ލޯ ހުޅުވާލަބަލަ..." ރައިން ހާސްވީ އިވްޔާގެ އެއްވެސް ޖަވާބެއް ނުލިބުމުންނެވެ.\nއިވްޔާގެ އޮމާން ކޯތާފަތް ދެއަތުގެ ތެރޭގައި ފޮރުވާލައިގެން އިނދެ، ރައިންއަށް ވަށައިގެން ހޯދާލެވުނެވެ. އެއްވެސް މީހަކު ފެންނަން ހުރިތޯއެވެ.\nމުޅިތަން ވަނީ ހިރަފުހުން ފުރިފައެވެ. ބަލައިލި ކޮންމެ ދިމާއެއްގައި މަކުނުވަލުގެ ނިޝާނެވެ. ތަންކޮޅެއް ދުރުގައި ލަކުޑި ފުންޏެއް ހުއްޓެވެ. އޭގެ ފަހަތުގައި މައްޗަށް ދެވޭނޭހެން ހަދާފައިވާ ސިޑިއެއް ފެންނަމުން ދިޔައެވެ. އެސިޑި ހުރީ މައްޗަށް ނޭރޭނޭހެން ބަންދުކޮށްފައެވެ. އެތެރެއަށް ވަދެވެން އަދި ނުކުމެވެސްވެސް ހުރީ އެންމެ ދޮރެކެވެ.\nރައިން އިނީ ހާސްވެފައެވެ. ހަދާނީ ކިހިނެތްކަމެއް ނޭނގުނަސް އެވަގުތަށް ބޭނުންވީ އިވްޔާގެ ކައިރީގައި ވުމަށެވެ. އެހައްޔަރުން އިވްޔާގެ ހަށިގަނޑު މިންޖުކުރާށެވެ. އެތަނުން ނިކުންނަން ހަދާނެގޮތަކާއިމެދު ވިސްނާނީ އޭގެ ފަހުން ކަމަށް ރައިން ނިންމިއެވެ.\n"އިވީ..." ރައިން އަނެއްކާވެސް ގޮވާލިއެވެ. އަދި އިވްޔާގެ ކޯތާފަތުގައި މަޑުމަޑުން ޖަހައިލިއެވެ.\nރައިން ދެފަހަރަކު ގޮވާލުމާއިއެކު އުނދަގޫ ގޮތަކަށް އިވްޔާ އޭނާގެ ލޯ ކުޑަކުޑަކޮށް ހުޅުވައިލިއެވެ. އަރުތެރެ ހިކިފައިވުމުން ހިންދިރުވައިލުންވެސް އޭނައަށް ވީ ދަތިކަމަކަށެވެ. ދެލޯ ހުޅުވައިލިގޮތަށް އިވްޔާ ތެޅިގަތެވެ. އެވަގުތު ގޮނޑި އާއިއެކު އަރިއަޅާލިއެވެ. ރައިންއަށް ގޮނޑީގައި ހިފަހައްޓައިލެވުނީ ކިރިޔާއެވެ.\n"ޝްޝްޝް..." ޝާހާދަތް އިނގިލި ތުންފަތުގައި ޖައްސައިލަމުން ރައިން ބުނެލިއެވެ. "މީ މަށޭ..." ރައިން އިނީ ޖެހިލުންވެފައެވެ. އިވްޔާ ހަޅޭއްލަވައިގަނެގެން ކަންތައްތައް ގޯސްވެދާނެތީއެވެ.\nރައިން ފެނުމާއިއެކު އިވްޔާގެ ބޮޑު ދެލޮލުގައި ކަރުނައިގެ މުތީތައް ވިދަން ފެށިއެވެ. ގުޑިވެސް ނުލައި އޭނަ އިނީ ރައިންއަށް ބަލާށެވެ. އުއްމީދުގެ ކަނިކޮޅު ނިވިފައިވަނިކޮށް ރައިން އައީ އޭނަގެ ނަޞީބުގައި ރަނގަޅުގޮތެއް ވާން މިންވަރު ކުރައްވާފައިވާތީއެވެ. ކިތަންމެ ހިފަހައްޓައިގެން އިނަސް ދެލޯ ފުރި، ކަރުނަތައް ބަންޑުންވާން ފެށިއެވެ. ކޯތާފަތުން ތިރިއަށް ދެމިގެން ގޮސް ރައިންގެ އަތުގެ ތެރެއަށް އެކަރުނަތަށް ހިނދެމުން ދިޔައެވެ.\n"ނޯ، ނޯ، ނޯ، ނުރޮއްޗޭ..." ޙާލަތުގެ ނާޒުކުކަން ކުޑަވަގުތުކޮޅަކަށް ނަމަވެސް ރައިންގެ ހަނދާނުން ކައްސައިލިއެވެ. އިވްޔާ ނޫން އެހެން ކަމަކަށް އޭނައަކަށް ނުވިސްނުނެވެ. އިވްޔާ ރޯތަން ފެނުމުން އޭނައަށް ޖަޒުބާތީ ވެވުނެވެ. ބޭނުންވީ އެކަރުނަތައް ހުއްޓުވާށެވެ. ރައިންއަށް ހިފައިލެވުނީ އިވްޔާގެ ކަނދުރާގައެވެ. އަދި ގެނެސް އެމޭގައި ލައްކޮށްލެވުނެވެ.\n"މަ މިހުރީނު... އިވީ ދޫކޮށްފަ ނުދާނަމޭ..." ރައިންގެ އަޑުގައިވީ ޔަޤީންކަމެވެ.\nއަމިއްލަ ހިތް، ބޭރަށް ފުންމައިލަފާނޭހެން ހީވިޔަސް އިވްޔާގެ ކުރިމަތީގައި ފިނޑިވާކަށް ރައިން ބޭނުމެއް ނުވިއެވެ. ހަޤީގަތުގައިވެސް އޭނަ އިނީ ބިރުންނެވެ. ހަދަންވީގޮތެއްވެސް ނޭނގިފައެވެ. ނަމަވެސް އިވްޔާއަށް ހިތްވަރުދީ އަޒުމު ވަރުގަދަކޮށްދޭން އޭނަ ބޭނުންވިއެވެ. އެއްއަތުން އިވްޔާގެ ބޮލުގައި އޭނަ ފިރުމަމުން ދިޔައެވެ. އަނެއް އަތުން އިނީ އިވްޔާގެ ކޯތާފަތުގައި އަތް ޖައްސާލައިގެންނެވެ. އެހެން އިނދެ ބޮޑުވައި އިނގިލިން އެކޯތާފަތްމައްޗަށް އޮހެމުންދިޔަ ކަރުނަތައް ފޮހެލަދެމުން ދިޔައެވެ.\nއިވްޔާއަށް މަޑުމަޑުން ގިސްލެވެން ފެށުނެވެ. ރައިންގެ ހިމާޔަތް ލިބުނުކަން އެނގުމުންނެވެ. ރައިންގެ މޭގައި ބޯއަޅައިގެން އިންއިރު، އޭނައަށް ރައްކާތެރިކަން އިޚްސާސްކުރެވެމުން ދިޔައެވެ. ހިތުގައިވި އުދާސްތައް އޭނައަށް ބޭރުކުރެވެން ފެށުނީ ދެނެވެ. ކަރުނައިގެ ސިފައިގައެވެ. ފެން އާރަކުން ފެން އަންނާނޭހެން ދެލޮލުން ފައިބަމުންދިޔަ ކަރުނަތަކުން ރައިންގެ ގަމީސް ތެންމަމުން ދިޔައެވެ. ކުރިން ވީފަދަ ކަމެއް ތަކުރާރުވާކަށް އޭނަ ބޭނުމެއް ނޫނެވެ. ނަމަވެސް މާޒީ އިއާދަވާން އުޅޭހެން އޭނައަށް ހަމަ ހީވަނީއެވެ. އިވްޔާގެ ވިސްނުން އެހެން ދިމާއަކަށް ބަދަލުކޮށްލެވޭ ގޮތެއް ނުވިއެވެ. ރައިންގެ ހިމާޔަތް ލިބުމުން އިޚްސާސްކުރެވުނު ރައްކާތެރިކަން ނެތިގެން ދާކަށް ގިނައިރެއް ނުނެގިއެވެ. ސަލާމަތް ނުވެވޭނޭކަށް ހިތަށް ވިސްނުމާއިއެކު، ބިރުވެރިކަން އައިސް ހަތަރުފަރާތުން ބައްދާލިއެވެ.\n"އެމީހުން އަހަންނަށް އަނިޔާކުރާނެ..." އިވްޔާގެ ރުއިން ހުއްޓުނީ ކުއްލިއަކަށެވެ. ގަދަކަމުން ކަހަލަ ގޮތަކަށް އޭނަ ބޯ ހިއްލައިލިއެވެ. ރައިންއަށް އަތް ދުރުކޮށްލެވުނެވެ. އޭނައަށް ބަލައިލެވުނީ އިވްޔާގެ ދެލޮލަށެވެ. އެދެލޮލުން ފެންނަމުންދިޔައީ އުއްމީދުގެ ކުލަ އޮއްސިފައިވާ ތަނެވެ.\n"މުޅި ދުނިޔެއަށް ގިނަކޮށް ބާކީކޮށްލާނެ... އަހަރެން ސަލާމަތެއް ނުވާނެ... އަނެއްކާވެސް..." އިވްޔާއަށް ބުނެވުނީ އެހިސާބަށެވެ. އޭނަ ބަލައިލީ ސީދާ ރައިންގެ ދެލޮލަށެވެ.\nހައިރާންވެފައި ރައިންއަށް އިނދެވުނީ ބުނާނެ އެއްޗެއް ދުލަށް ނައުމުންނެވެ. އިވްޔާ ދެއްކި ވާހަކަ އޭނައަށް މާބޮޑަކަށް ފަޙުމުވާގޮތެއް ނުވިއެވެ. ހިތްވަރުދެވޭނީވެސް ހުދު އަމިއްލަ ނަފުޞަށްވެސް ޔަޤީންކަމެއް އޮވެގެން ނޫން ހެއްޔެވެ؟ އިވްޔާ ވާހަކަ ދައްކަން ފެށިގޮތުން އޭނަގެ އަމިއްލަ ނަފުޞާއިމެދު އޮތް ޔަޤީންކަންވެސް ގެއްލިގެން ދިޔައެވެ.\nއިވްޔާ އިނީ ހާސްވެފައެވެ. އެކިފަރާތްފަރާތް ހޯދާލީ ބިރުން އިނދެއެވެ. ވަށައިގެންވީ ހުސްކަމެވެ. މުޅި މާހައުލަށް ވެރިވެފައިވަނީ މަރުފަދަ ހިމޭންކަމެކެވެ. އެދެމީހުން ފިޔަވައި އިތުރު މީހަކު އެތަނުގައި ނެތެވެ. ނަމަވެސް އިވްޔާގެ ހިތަކަށް ހަމަޖެހުމެއް ނުލިބުނެވެ. އޭނައަށް ބެލެމުން ދިޔައީ ލަކުޑި ފުންޏާއި ދިމާއަށެވެ. އެތަނުގައިވެސް މީހަކު ފިލައި ހުރެދާނެއެވެ. ކުއްލިއަކަށް އައިސް އޭނަ ޖަހައިގަނެގެން ގެންގޮސްދާނެއެވެ. ގަދަކަމުން އިއްފަތްތެރިކަން ފޭރިގަނެފާނެއެވެ. ވިސްނެމުންދިޔަ ވަރަކަށް އިވްޔާގެ ބޮލުގައި ރިއްސަން ފެށިއެވެ. ނިތްކުރިމަތިން ވާންވާހެންވެސް ހީވިއެވެ. އެމޫނުމައްޗަށް ތަފާތު ކުލަތައް އަރާ ފައިބަން ފެށިއެވެ. ރައިންއަށް އިނދެވުނީ ބަލާށެވެ. ފިރެހެނަކަށް ވިޔަސް އެކަހަލަ ކަމެއް އޭގެ ކުރިން ތަޖުރިބާކޮށްފައިނުވާތީ، ހަދަންވީގޮތެއް އެސިކުނޑިއަކަށް ނައެވެ.\nކުއްލިއަކަށް އިވުނީ ފިޔަވަޅުގެ އަޑެވެ. އެއަޑު އައީ އެތަނަށް ވަދެވެން ހުރި ދޮރާއި ދިމާލުންނެވެ. ރައިންއަށް ހިންދިރުވާލެވުނެވެ. ދެމީހުންނަށްވެސް ބަލައިލެވުނީ އެކަކު އަނެކަކަށެވެ. ހާސްވެފައި ތިބެއެވެ.\n"އެއަންނަނީ..." އިވްޔާގެ ނޭވާ އަވަސްވިއެވެ. "ދެން ކިހިނެތް ހަދާނީ؟..."\nރައިންގެ ހަރަކާތްތައް އަވަސްވިއެވެ. އިވްޔާގެ އަތުގައި އައްސާފައިވާ ވާގަނޑު މޮހާލަން އުޅެއުޅެ އެކަމެއް ނުވިއެވެ. އެންމެ ފަހުން އޭނައަށް ގޮތް ހުސްވިއެވެ.\n"އިވީ..." މާޔޫސްވެފައި އިނދެ ރައިންއަށް ގޮވާލެވުނެވެ. "ބިރު ނުގަންނައްޗޭ..."\nރައިން އިނީ ފެންކަޅިވެފައެވެ. އިވްޔާގެ ކޯތާފަތް ދެއަތުގެ ތެރޭގައި ފޮރުވާލުމަށްފަހު އެނިތްކުރީގައި ތުންފަތް ޖައްސައިލިއެވެ. އަދި ހަމަ އެހާ އަވަހަށް ދުރަށްޖެހިލިއެވެ. އިވްޔާ އިނީ ގަބުވެފައެވެ. ރައިން ކުރަން އުޅޭ ކަންތަކުގެ ލިސާންވުމާއިއެކު ދެފަރާތަށް ބޯހޫރާލިއެވެ. ރައިން އެއުޅެނީ އޭނަ އެކަނި ދޫކޮށްފައި ދާން ހެއްޔެވެ؟ އެކަމަކު އޭނަ އެކަނި އެމީހުންނާއި ކުރިމަތިލާނީ ކިހިނެތް ހެއްޔެވެ؟\n"ނޫން..." އިވްޔާ ދެކޮޅު ހެދިއެވެ. "ބިރުގަނޭ... ނުދޭ..."\nއިވްޔާ އާދޭސްކޮށްކޮށް އިންދައި، ރައިން ތެދުވީ ހިތާއި ދެކޮޅަށެވެ. ހިތްމަތީގައި ހަރު ހިލަގަނޑެއް ބާއްވައިގެންނެވެ. އެހާލުގައި އިވްޔާ ދޫކޮށްދާން އޭނަގެ ހިތަކަށްވެސް ކުޅަދާނައެއް ނުވިއެވެ. ނަމަވެސް އިވްޔާ ސަލާމަތްކުރުމަށް އޭނައަށް އެނޫން ގޮތެއް ނެތެވެ. ކުރިމަތިވާން އުޅޭ ތޫފާނުގެ ކޮޅިގަނޑު ފެށޭނީ ކޮންއިރަކު ކަމެއް ބުނަން އެނގެނީކީ ނޫނެވެ.\nރައިން ދުވެފައި ދިޔައީ ލަކުޑި ފުންޏާއި ދިމާއަށެވެ. ލަކުޑިފުނީގެ ފަހަތަށް ވަދެވުނުތަނައި ފައި ކައްސައިލިއެވެ. ވެއްޓުނުގޮތަށް ފުރަތަމަ ވިދުނީ އަތެވެ. ބިންމަތީގައި ފޭހިލާފައި އޮތް މުށިކޮޅު ރައިންގެ އަތުގެ ތެރެއަށް ވަދެގެން ދިޔައެވެ. އަތް ނުޖެއްސުނުނަމަ، ލަކުޑިފުނީގައި ބޯޖެހި، ފަޅައިގެން ދިޔައީސްކަން ގައިމެވެ.\nރައިންއަށް ދެލޯ މަރާބާރުކޮށްލެވުނެވެ. އަޑެއް ނުކުމެދާނެތީ ތުންފަތުގައި ދަތްއަޅައި ބާރުކޮށްލީ ކަނޑައިގެންދާނެހައި ބާރަށެވެ. އަތުން ހޯސްލާފައި ލޭއަންނަން ފެށިއެވެ. މޫނުމައްޗަށް އަނދިރިވާހެންވެސް ހީވިއެވެ. ނަމަވެސް އަތުގައި އަޅަމުންދިޔަ ވޭނަށްވުރެ އިސްކަމެއް ދެވުނީ އިވްޔާއަށެވެ. ސަލާމަތުން އޮތް އަތުން އަނެއްއަތުގައި ބާރަށް ހިފަހައްޓަމުން މަޑުމަޑުން ތެދުވިއެވެ. އަދި އިވްޔާ އިން ދިމާއަށް އަވަސް ނަޒަރެއް ދިނެވެ. އޭރު އިވްޔާގެ ކައިރީގައި ހުރީ ކުރިންވެސް އެތަނުގައި ހުރި ދެމީހުންގެ ތެރެއިން އެކަކެވެ.\nދެލޯ މަރާ ބާރުކޮށްލައިގެން އިން އިވްޔާގެ މުޅި ހަށިގަނޑުވެސް ތުރުތުރު އަޅަމުން ދިޔައެވެ. ބިރުންގޮސް އޭނަގެ ހިތްވެސް ހީވަނީ މޭފަޅާފައި ނުކުމެދާނޭހެންނެވެ.\n"ލައްކަ ދުވަހު ފިލައިގެން އުޅެފީމެއްނު..." އަޑަށް ބާރުލަމުން އެމީހާ ބުނެލި ޖުމްލަ އިވްޔާގެ ހިނދުރި އާއި ހަމައަށް ފޯރީ ހޮނު ގުގުރިއެއްގެ އަޑަށް ވުރެވެސް ބިރުވެރިކޮށެވެ.\n"ދެން ނުވާނެ ސަލާމަތެއް..." އިވްޔާގެ ދަތްދޮޅީގައި ހިފައި އޮބައިގަންނަމުން އެމީހާ ބުނެލިއެވެ.\nމަންޒަރު ބަލަންހުރި ރައިންގެ ދެބުމަ ގޮށްޖެހިގެން ދިޔައެވެ. ދަތްތަކަށް ބާރުކޮށްލިގޮތުން އަޑު ކިޔައިގެން ދިޔައެވެ. ކަރުގައިވާ ނާރުތައް ހުރީ ފުއްޕާލާފައެވެ. ދުރުގައި ހުރުން ރައިންއަކަށް ފަސޭހައެއް ނުވިއެވެ. އެތެރެއިން ރޯވެފައިވާ އަލިފާންގަނޑުގެ ހުޅުގަނޑު ފަޅައިގެން ދަނީއެވެ. އެއަލިފާނުގެ ބާރުގައި މީހެއްގެ ފުރާނަ ދުއްވައިލަންވެސް އެވަގުތު އޭނަ ފަހެއް ނުޖެހޭނެއެވެ.\nބަލާކަށްނުހުރެ ރައިންގެ އަތަށް ހެޔޮވަރުކޮށްލީ ލަކުޑި ބުރިއެކެވެ. އެންމެ ގުނަވަނެއް ސަލާމަތުން އޮތަސް އޭނަ އިވްޔާގެ ދިފާޢުގައި ނުކުންނާނެއެވެ. އެންމެ ފަހު ނެވާ އާއި ޖެހެންދެންވެސް އޭނަ މަސައްކަތްކުރާނީ އިވްޔާ ރައްކާތެރިކުރުމުގައެވެ.\nރައިންގެ ފޯނު "ވައިބްރޭޓް" ވާން ފެށިއެވެ. ފައިގެ ފަލަމަސްގަނޑާއި ދިމާއިން އެއިޙްސާސް އޭނައަށް ކުރެވުނެވެ. ފޯނު މަތިން ރައިން ހަނދާންވީ ދެނެވެ. ދެލޯ ދިއްލިގެން ދިޔައީ އުއްމީދުގެ ވާފަށުގައި ހިފާލާނޭ މީހަކު ވީކަން އެނގުމުންނެވެ.\nރިންގްވަމުންދިޔަ ފޯނާއި ދިމާއަށް ބަލަހައްޓައިގެން ނާޒްލީ އިނީ ދެފިކުރެއްގައެވެ. ގުޅަނީ ނުދަންނަ ނަންބަރަކުންނެވެ. ކަންތައްވެފައި އޮތްގޮތުން ފޯނަށް ޖަވާބުދާރީވާން އޭނަ ޖެހިލުންވިއެވެ. މީހަކު އޭނަ "ބްލެކްމެއިލް" ކުރާތާ ދެދުވަސް ވެއްޖެއެވެ. ފޮނުވަނީ ތަސްވީރު ތަކެކެވެ. މީހަކަށް ފައިސާތަކެއް ދެނިކޮށް ނަގާވައިވާ އެތަސްވީރުތަކުގައި އޭނަގެ މޫނު ރީތިކޮށް ފެންނަން ހުރެއެވެ.\n"ކާކުތަ މާވަރަކަށް އެގުޅަނީ؟..." ރިޒްވީން ނުކުތީ ފާޚާނާއިންނެވެ. ފެންވަރާ ތާޒާވެލައިގެންނެވެ. އައުރަ ނިވާކޮށްފައިވަނީ އުނަގަނޑުގައި އަނދެލާފައި އޮތް ހުދުކުލައިގެ ތުވާލިންނެވެ. ތެމިފައިވާ އިސްތަށިގަނޑުން ފައިބަމުންދިޔަ ފެންތިކިތައް އެ ކަސްރަތީ ހަށިގަނޑުގައި ބީހިލާފައި އައިސް ތުވާއްޔާއި ހަމައިން އޮބިގެން ދެއެވެ.\nނާޒްލީ އިނީ އެނދުމަތީގައެވެ. ރިޒްވީންގެ އަޑު އިވުނުހެނެއް ހިއެއް ނުވެއެވެ. ނަޒަރު އަމާޒުވެފައިވަނީ ކައިރީގައި ބާއްވާފައި އޮތް ފޯނަށެވެ. އެހާވަރަށް ރިންގްވާއިރުވެސް ފޯނުގައި އަތް ޖައްސައިލާކަށްވެސް ނޫޅުނެވެ.\nރިޒްވީންގެ ތަބީއަތަށް ބަދަލު އައެވެ. އުފާވެރި ދުވަސްތަކަކަށްފަހު، އަނެއްކާވެސް އޭނަގެ ދިރިއުޅުމަށް ހިޔަނި އެޅެނީ ހެއްޔެވެ؟ ނާޒްލީގެ އަނދިރިފަރާތް ހިތުގައި ކަފުންކޮށް، ވަޅުލިތާ އަދި މާގިނަ ދުވަހެއް ނުވެއެވެ. އެހާ އަވަހަށް އޭނަގެ އުފާތައް ގެއްލެނީ ހެއްޔެވެ؟ ނާޒްލީ އާއިއެކު ދިރިއުޅުމުގެ އާ ބާބެއް އޭނަ ފެށީ އެފަދަ ކަމެއް ނާޒްލީގެ ފަރާތުން ދެން ތަކުރާރު ނުވާނެކަމުގެ އުއްމީދާއި އެކުގައެވެ. ނަމަވެސް ފެންނަމުން ދިޔައީ އަނެއްކާވެސް މަންޒަރު ބަދަލުވާން ފެށި ތަނެވެ. ނޫނީ އެއީ އޭނަގެ ކުރިމަތީގައި ނާޒްލީ ކުޅެލި ޑްރާމާއެއް ހެއްޔެވެ؟ ފަރުދާގެ ފުރަގަހުގައި ގޮތްނޭނގޭ ކަންތައްތަކެއް ވަނީކަމުގައި ރިޒްވީންގެ ހިތް ބުނަން ފެށީ ކީއްވެ ކަމެއް ނޭނގުނެވެ.\n"އަހަރެން އެބަ އެއްޗެކޭ ކިޔަމޭ..." ނިތްކުރިމަތިން ފައިބަމުން ދިޔަ ފެންތިކިތައް އަތުގެ ނުފުށުން ފޮހެލަމުން ރިޒްވީން ބުނެލިއެވެ. އޭނަ ނާޒްލީ އާއި ދިމާއަށް ބަލައިލީ ޝައްކުގެ ނަޒަރަކުންނެވެ. ނަމަވެސް މިފަހަރުވެސް ނާޒްލީ އާއި ހަމައަށް އެއަޑެއް ނުފޯރިއެވެ.\n"ނާޒް..." ރިޒްވީން ގޮވާލީ ތަންކޮޅެއް ބާރަށެވެ. "ކާކުހޭ ގުޅަނީ؟..."\nނާޒްލީ ދިޔައީ ސިއްސައިގެންނެވެ. ކުޑަކޮށް ހަޅޭއްވެސް ލަވައިގަތެވެ. ރިޒްވީން ހުރީ ދެބުމަ ކައިރިކޮށްލައިގެންނެވެ. ނާޒްލީ ސިހުނުގޮތުން ރިޒްވީންގެ ހިތުގައި އޮތް ޝައްކު އިތުރުވިއެވެ. އެކަމުގެ އަޑީގައި ކޮންމެވެސް ނުބައެއް އުޅޭކަމުގައި އޭނަގެ ހިތް ބުނަމުން ދިޔައެވެ.\n"ކަމެއް ނުވޭ..." ނާޒްލީ ތެޅިގަތީ ރިޒްވީން އެދިމާއަށް އަންނަތަން ފެނުމުންނެވެ. "އެއީ ދެން އިނގޭނު... ނުދަންނަ ނަންބަރުތަކުން ގުޅީމަ މިހާރު ފޯނެއް ނުނަގަމޭ..." ނާޒްލީގެ ހިތުގެ ތެޅުމަކަށް ބަދަލެއް ނައެވެ. ދެއަތްވެސް ތުރުތުރު އަޅަމުން ދިޔައެވެ. އަވަސްކުރަން ހަދައިގެން ފޯނު "ސައިލެންޓަށް" ލާން އުޅެއުޅެ އެކަމެއްވެސް ނުވިއެވެ.\nކަންދިމާކުރިގޮތުން ކޯލް ކެނޑުނީ ރިޒްވީން އައިސް ނާޒްލީއާއި އަރައި ހަމަވިތަނާއެވެ. ރިޒްވީން އަށް ދޫކޮށްލެވުނީ ފުން ނޭވާއެކެވެ. އަމިއްލަ ހިތަށް ވިސްނައިދެމުން އޭނަ ފަސްއެނބުރި ހިނގައިގަތީ އަލަމާރި އާއި ދިމާއަށެވެ. އަނެއްކާވެސް ފޯނު ރިންގްވާން ފެށިއެވެ. ވަގުތުން ރިޒްވީންގެ ފިޔަވަޅުތައް ހުއްޓުނެވެ. ބިރެއް ފެނިގެން ބަލާހެން ނާޒްލީ ބަލައިލީ ރިޒްވީން އާއި ދިމާއަށެވެ. ދެލޯ ބޮޑުކޮށްލައިގެން އިނދެއެވެ. ދެމީހުންގެ ހަތަރުކަޅި ބައްދަލުވިވަގުތު ނާޒްލީ ކަމެއް ސިއްރުކުރާކަން ރިޒްވީންއަށް ކަށަވަރުވިއެވެ.\n"ތިފޯނު ދީބަލަ..." ރިޒްވީންގެ މޫނުމަތިން ފެނުނީ ތަފާތު ކުލައެކެވެ. ހިތްހަމަނުޖެހުމުގެ އަޞަރު އެއަޑުގައިވެސް ވިއެވެ.\n"ނަގާނެކަމެއް ނެތޭ... ބާއްވަބަލަ..." ރިޒްވީންގެ އަނގައިގައި އެއްބައި އޮއްވައި ނާޒްލީ ބުނެލިއެވެ. "ބޭކާރު ކަންތައް ކުރާ އެއްޗެއް ނޫން..."\n"މިބުނީނު ދޭށޭ..." ނުރުހިފައި ރިޒްވީން ބުނެލިއެވެ.\n"އަޑެއް ނީވޭތަ މިބުނާ އެއްޗެއް... ތިފޯނު ދޭށޭނު މިބުނީ..." ރިޒްވީންގެ އަޑު ކުރިޔަށްވުރެ ބާރުވިއެވެ.\nނާޒްލީ އިނީ ދެފިކުރެއްގައެވެ. އެއްފަހަރު ފޯނަށް އަނެއްފަހަރު ރިޒްވީންއަށް ބަލަމުން ދިޔައެވެ. ހަދަންވީގޮތެއް ނުނިންމިގެން އުޅެނިކޮށް ފެނުނީ ރިޒްވީން ފޯނު ޖަހައިގަތް ތަނެވެ. ފޯނު އަތުލަން ނާޒްލީ މަސައްކަތްކުރިއެވެ. ނަމަވެސް ރިޒްވީން އެއަށްވުރެ މާ ހުށިޔާރެވެ.\n"ނުނަގާ..." ނާޒްލީއަށް ބުނެވުނީ އެހިސާބަށެވެ. ރިޒްވީން އެކޯލު ނަގައި ކަންފަތުގައި ޖައްސައިލިތަން ފެނި ނާޒްލީއަށް އެނބުރެވުނީ އަނެއް ފަރާތަށެވެ.\nނާޒްލީގެ ނޭވާ އަވަސްވިއެވެ. ރިޒްވީން އެއްވެސް އެއްޗެއް ބުނާ އަޑުވެސް ނީވުނެވެ. އެހަމަހިމޭންކަމުގެ ތެރެއިން ހަމައެކަނި އިވެމުންދިޔައީ އޭނަ ނޭވާ ލާ އަޑު އެކަންޏެވެ. އޭސީގެ ފިނިކަމުގެ ތެރޭގައިވެސް ނާޒްލީ ދާހިއްލަން ފެށީ ރިޒްވީންގެ އަޑެއް ނީވި ގިނައިރުވާން ފެށުމުންނެވެ.\n"ނާޒްލީ..." ރިޒްވީންގެ ބާރު އަޑު ކޮޓަރިތެރޭގެ ހަމަހިމޭންކަން ނަގާލިއެވެ. "ހުންނަ ގޮތްކުޑަކަން..."\nނާޒްލީ ހުރީ ބިރުން ފިތްކަނޑައިގެންދާން ކައިރިވެފައެވެ. ފަސްއެނބުރި ބަލައިލާކަށްވެސް ނުކެރުނެވެ. ނެވާވެސް ހިނދުކޮޅަކަށް ހުއްޓުނުހެން ހީވިއެވެ.\nކުއްލިއަކަށް ރިޒްވީން އައިސް އެރީ ނާޒްލީގެ ކުރިމައްޗަށެވެ. ސިހިފައި ރިޒްވީންގެ މޫނަށް ނާޒްލީއަށް ބަލައިލެވުނެވެ. ހަމަ އެހާ އަވަހަށް އިސްތިރިކޮށްލިއެވެ. ރިޒްވީންގެ މޫނުމަތި ހުރިގޮތުން ބަލަހައްޓައިގެން ހުންނާނެހައި ހިތްވަރު ނާޒްލީގެ ގަޔަކު ނެތެވެ.\n"ކަލެއަކަށް ނޭނގޭތަ މީހެއްގެ ފުރާނައިގެ އަގަކީ ކޮބައިކަން؟..." ރިޒްވީން ހިފީ ނާޒްލީގެ ދަތްދޮޅީގައެވެ. އޮބައިލިގޮތުން ނާޒްލީގެ އަނގައިގައި ލޭރަހަ ލައިގެން ދިޔައެވެ. ނަމަވެސް ގަދަ ހަދާކަށް ނާޒްލީ އެއްވެސް މަސައްކަތެއް ނުކުރިއެވެ.\n"އަމިއްލަ އުފަލަށްޓަކާ އެހެން މީހެއްގެ ފުރާނައިން އަތްދޮވެލާނަމޭ ހިތާ ލައްކަ ގަނޑު ގަނެފީމެއްނު..." މަޑުމައިތިރިކަން އިސްކުރަން އުޅުނަސް ޙާލަތުގެ ގޮތުން ރިޒްވީންއަކަށް އެކަމެއް ނުކުރެވުނެވެ. "އެގަނޑެއް ގަނެފަ އައިސްދޯ މާމާތްވެގެން ތިއުޅެނީ..."\nނާޒްލީ ދެލޯ މަރާލިއެވެ. އޭނަ ބިރުން އުޅުނު ކަންތައް ވެނިމުނީއެވެ. ހަޤީގަތް ހާމަވެ، ބޭޒާރުވެއްޖެއެވެ. ދެން ކުރެވޭނެ ކަމެއް ނެތެވެ. ރިޒްވީންގެ ހަޔާތުން ދުރަށްދާންޖެހޭ ވަގުތު އައިސް ޖެހިއްޖެކަން އިޚްސާސްވުމުން ނާޒްލީގެ ހަށިގަނޑުގެ ވަރު ދޫވެގެން ދިޔައެވެ.\nފުލުހުންގެ 85 ވަނަ އަހަރީ ދުވަހުގެ މުނާސަބަތުގައި އޯޑިއޯ ލަވަ އަލްބަމެއް ނެރެފި\n5 މާޗް 2019, 21:50\nWhat ekan haadakureyy ivee ah vee goives neygun so sad\n7 މާޗް 2019, 11:02\nSaturday ge part ah inthizaarukohlahvva ?❤\n5 މާޗް 2019, 22:04\nReethi fari salhi hihgaimu filmee ⭐⭐⭐⭐⭐\n7 މާޗް 2019, 11:03\nThank u so much ?❤\n5 މާޗް 2019, 22:35\nMaasha Allah vvv salhi. Kiyamun dhiyairu maahauluge biruverikamaa haalathuge naazukukan v bodah ihusaas vi. Ehaaves molhah sifa kolla dheefa ebahuri. Hama vvv habeys. ❤❤❤❤❤❤?????????????????? And meehun kurey bunyas aslu kureh noon.. Vaahaka genes dheefa innaleh interest kamun heevanee kuruhen. ????????????????????????????? Hithah aranee rain ah ivy salaamaiy kurevidhaane baaey.. Naaz aa rizween ge dhiriulhun nimeynee baaey. V baivaru suvaaluthakaaeku kuriah huri baithakah inthizaaru kuran. ????????????????????????????\n7 މާޗް 2019, 11:04\nThank u so much ?❤ v ufaavehje cmnt kiyaalaafa ?❤ v sweet ?❤ keep waiting fr the next part ?❤❤\n7 މާޗް 2019, 11:09\nHingaa dho vaagotheh balan kuriyah huri baithah kiyaalamaa… In Sha Allaah try kuraanan interest vaagothah genesdheveytho kuriyah huri baithah ves.. thi dhevva support ah v bodah shukuru adhaakohlan ?❤\n6 މާޗް 2019, 07:37\nWowww ????wowww ????Vrh vrh rythi ❤❤❤❤❤❤Vrh curious ivy ah vaane gotheh balaalan .. Whn nxt part kiyaalan libeyny eysh ?? Vrh vrh kiyaalaa hiy ve.. Vrh rythi mi part vx curiously waiting for the next part ?????Vrh dhigu koh mi part vx genessdhyfa othyy vrh happy ?????Thankyou so much eysh.. Eysh ge vrh bodu fane akh vejje nw soo soo molhu eysh ma sha allah.. I wish i could meet u someday vrh happy vaane ☺☺☺Great job eysh thikuraa hiy varah hama saabas dhn .. ?????May god bless u .. ❤❤❤❤❤❤❤Wish u more success ahead ??????\n7 މާޗް 2019, 11:07\nAww sooo happy.. so sweet ?❤❤ In Sha Allaah oneday ?❤ thank u so much dear ?❤ meansalot ?\n6 މާޗް 2019, 08:16\nމަ ތިތާ ހުރިނަމަ މިހާރު އިވްޔާ ސަލާމަތްކޮށްގެން ގެއަށް ގެންނާނަން…. ތިރައިންއަށް ވާކަމެއް އެބައޮތްތަ…. ބަލަންހުރުންނޫނީ\n6 މާޗް 2019, 08:18\nVaahaka varah habeys.. Waiting for next ❤❤\n7 މާޗް 2019, 11:15\nThank u so much ?❤ next part In Sha Allaah Saturday ga.. keep waiting ?❤\n6 މާޗް 2019, 08:21\n7 މާޗް 2019, 12:28\n6 މާޗް 2019, 08:25\nތިކަންކުރާނީ އެއުޅޭ ނާޒްލީހެން ހާދަހީވޭ ނިކަން ވަރިކޮށްލާފަ ޖަލުގޮޅިއަކަށް ފައްތާލަބަލަ އޭރުންހުންނާނީ ރާކަނިމަސް ކެވިފައެއްނޫ ހާދަހާ ފޫއްސެއްވެޔޭ އެނާޒްލީއެއްދެކެ އެއުޅޭ ރިޒްވީންވެސް ހުންނަނީ މޮޔަވެފަވިއްޔާ އަންހެނުން ހުސްވީކީ ނޫނެ\n6 މާޗް 2019, 08:56\nއާނ ތީ ސުޕަރމޭން ވިއްޔާ.. އުދުހިލާފައިގޮސް އިވީ ސަލާމަތް ކޮށްގެން އަންނަން.. މީ ފިލްމެއް ނޫނީ ހިޔާލީ ވާހަކައެއް ނޫނޭ.. ???? އެތަނުން އިވީ ސަލާމަތް ކުރާނީ މަ. ޖަސްޓް ވެއިޓް އެންޑް ވޮޗް. ???\n6 މާޗް 2019, 10:12\nކިހާދެރަކަމެއް ރައިން މިހާރުވެސް ތިއުޅެނީ އަމިއްލަ ހާލާގެން ނޫޅެވިގޭން ދެން ރަގަޅުވާނީ ތިތާ ފިލާއިނިޔާ އެބަދަމޭ އިވިޔާ ކާރިއައް ރައިންވެސް ސަލާމަތްކޮށްދޭނަމޭ ހާސްކަނޑާލާ\n6 މާޗް 2019, 13:08\nދެމީހުން ތަޅާފޮޅުންގަނޑަކައް ނުދާތި\n6 މާޗް 2019, 09:26\nMasha Allah v v v furihama mi partvx ??????… I just love u n ur stories ???❤❤❤… Story kiyamun dhaairu hyvany kuri mathin manzaru thah fennahen ehaavx furihma ??????… keep up the good work dear n I really appreciate your hard work ??????… lysm ???????????????❤❤❤???\n7 މާޗް 2019, 12:30\nThank u so much Naju ?❤❤ vv happy vehje cmnt kiyaalaafa ?❤ keep waiting for the next dear ?❤\n6 މާޗް 2019, 10:10\nAlheyyy rain plxx ivy salaamaiy kurey???????❤❤..EYSH you r best best writer eh..nd thy thaath ge kudu tha? Thedhah bunahche ingey isis??????????\n7 މާޗް 2019, 12:32\nThank u so much Jiji ?❤❤ vv happy vehje cmnt kiyaalaafa ?❤ Hingaa dho ivy ah vaagotheh balamaa.. keep waiting dear ?❤\n6 މާޗް 2019, 12:26\nނޫނޭ. ތިޔަހެން ހައްދަވާނެ ކަމެއްނެތް. މަ ހަމަ އަމިއްލަފުޅަށް ސަލާމަތްވަނީ. އިވީވެސް ސަލާމަތް ކުރާ ނަން. އޭޝްގެ ހެލްޕާއެކީ. ނޯ ޔޭންކްސް ބުރޯ\n6 މާޗް 2019, 13:06\nއަމިއްލަ ކޮއްކޮ ސަލާމަތްނުކުރެވުނު މީހަކައް އިވިޔާ ސަލާމައްކުރެވޭތަ ނިކަން މިސުވާލު އަމިއްލައިންކޮއްލަބަ ތިކަންވާނީ އަހަންނައް އިވިޔާ އޭ އަހަރެންގެ ކުއްޖެއް\n6 މާޗް 2019, 13:15\nއަލްހަމްދުއްލާހި. ހާދަ ފުރިހަމައޭ. ކިޔަމުން ދިޔައިރު ވާހަކައިގެ ތެރެއަށް ވަރަށް ބޮޑަށް ވަދެވުނު. ސިފަކޮށްދިނުން ވަރަށް ވަރަށް މޮޅު. ކޮންމެ ޑައިލޮގެއްވެސް ހާދަ އަސަރު ގަދައޭ. ކިޔާއިރު ވަރަށް ޖަޒުބާތީ ވެވޭ. ހުރިހާ ކަމެއްވެސް ވަރަށް ސަޅި. ކުރިއަށް އޮތް ބަޔަށް އިންތިޒާރު ކުރާ ވާހަކަ ބުނެލަމުން ވަކިވެލަމެވެ. ❤❤❤?????????????????\n7 މާޗް 2019, 12:33\nThank u so much dear ?❤❤ v happy vehje story kamudhiyaeema ?❤ keep waiting ?❤\n6 މާޗް 2019, 13:49\nWow.. Haadha haadha reehchey. Hama asluves vvvv reethi. Thi hunaruverikaa molhukamaa gaabilkan fenifa hageegathugaves vvv ufaavey. Alhamdhulillaahi. ❤❤❤❤❤❤❤❤????????????? Ibaaraaiykurumaa jumulathah genes dheefa hunnaleh saadhaa kamaa. Maahaulu adhi haalathu sifakoh dheefa hunnaleh maasha Allah haadha haadha furihama ey. Rain aa ivy aa dhurunukuraathi please. Yimaan ah kommes ehen gotheh hoadhaidhee. Waiting for the next. ILYSM??????????????????????????????????????\n7 މާޗް 2019, 12:34\nThank u so much besty ?❤❤ v happy vehje story kamudhiyaeema.. nd cmnt kiyaalaafa ?❤ keep waiting ?❤ so sweet of u ❤❤\n7 މާޗް 2019, 10:18\nއެދުވަހު އެހެންވީ އަހަންނަށް ފަތަން ނޭނފޭތީ. އެކަމަަ އަހަރެން މުޅި އުމުރަށް ހިތާމަ ކުރަން. އެދުވަހު އެހެން ވީތީ ވެސް މިއަދު އަހަންނަށް އިވީ ސަލާމަތް ކުރަން ހިތްވަރު ލިބޭ. އެހެން ނޫނަސް ތި ދައްކަނީ އިވިޔާ އެއްގެ ވާހަކަ. މަ ހޯދަން މިއުޅޭ ކުއްޖާއަށް ކިޔަނީ އިވްޔާ. ސޯ ނޯ ވޮރީސް ބުރޯ. ????\n8 މާޗް 2019, 20:53\nAlhey adhi mee Saturday eh noon dhw.. Kada kada kada. Saturday ah nuviyas ethah faharaku belijje eysh ah olhigen namaves up kurevifa inthoa.. ❤❤❤❤❤ Ekamves mi jehunee inthizaaru kuraanthaa dhw. ???????????????\nޒަކާތު ފަންޑުން ހޭދަކުރަނީ ޢިލްމުވެރިންގެ ކޮމިޓީއަކުން ފާސްކުރައްވައިގެން: އިސްލާމިކް މިނިސްޓަރ\nދިވެހި ޅަދަރީންގެ ހިތްތަކުގައި އިސްލާމްދީނުގެ ރަނގަޅު މަޢުލޫމާތު ހަރުލައްވައިދިނުމަށް ރައީސުލްޖުމްހޫރިއްޔާ އިލްތިމާސްކުރައްވައިފި\n8 ޑިސެމްބަރު 2018\nމިނިވަން ޗެމޮޕިއަންޝިޕް2016: ހދ. އަތޮޅު މުބާރާތުގެ ދެވަނަ މެޗް ނެއްލައިދޫ ކާމިޔާބުކޮށްފި\nއަފްރާޝީމާއި ރިލްވާން އަދި ޔާމީންގެ މަރުގެ ފަހަތުގައި ތިބި މީހުން ހޯދިއްޖެ: ސުއޫދު\nއަޒްމިރަލްދާ އާއި ޝުޖޫން ސުޕްރީމް ކޯޓަށް އައްޔަންކޮށްދިނުމަށް އެދި މަޖިލީހަށް ފޮނުވައިފި\nއެމްޓީސީސީ އޮފީސް ފަޅާލައި ގިނަ އަދަދެއްގެ ފައިސާ ވަގަށް ނަގައިފި\n24 ފެބުރުއަރީ 2019


ވަޒީފާއާބެހޭ ޓްރައިބިއުނަލުގެ މަސައްކަތް:\nވަޒީފާގެ މާހައުލުގައި ވަޒީފާދޭފަރާތާއި ވަޒީފާއަދާކުރާ ފަރާތާ ދެމެދު އުފެދޭ މައްސަލަތަކާއި، ވަޒީފާއާބެހޭ ޤާނޫނާއި އެހެންވެސް ޤާނޫނެއް ނުވަތަ ގަވާއިދެއްގައި ނުވަތަ ވަޒީފާގެ އެއްބަސްވުމެއްގައި ވަޒީފާއާބެހޭ ޓްރައިބިއުނަލުން ބެލުމަށް ކަނޑައަޅާފައިވާ މައްސަލަތައް ބެލުން.\nވަޒީފާއާބެހޭ ޓްރައިބިއުނަލަށް މައްސަލަ ހުށަހެޅުމުގެ ކުރިން ކުރެވިދާނެ ބައެއް ކަންތައްތައް:\nވަޒީފާއާބެހޭ ޓްރައިބިއުނަލަށް މައްސަލަ ހުށަހަޅާނެގޮތް:\nމައްސަލަ ހުށަހަޅާއިރު މައްސަލަ ހުށަހަޅާ ފޯމުގެ އަސްލާއި2ކޮޕީ އަދި މައްސަލަ ސާބިތުކުރުމަށް ހުށަހަޅާ އެންމެހައި ލިޔެކިޔުންތަކުގެ3ކޮޕީ ހުށަހަޅަންވާނެއެވެ. މައްސަލަ ހުށަހަޅާ ފޯމް ފުރިހަމަކުރުމުގައި ސަމާލުކަން ދޭންޖެހޭކަންތައްތައް މައްސަލަ ހުށަހަޅާ ފޯމުގައި ހިމަނާފައިވާނެއެވެ.\nއެއްފަރާތަށްވުރެ ގިނަފަރާތްތަކުން މައްސަލަ ހުށަހަޅަން ބޭނުންވާނަމަ އެއް ފޯމަކުން މައްސަލަ ހުށަހެޅިދާނެއެވެ.\nއީމެއިލް ނުވަތަ ފެކްސްއިން މައްސަލަ ހުށަހަޅާނަމަ ފޯމުގެ އަސްލާއި2ކޮޕީ އަދި މައްސަލަ ސާބިތުކުރުމަށް ހުށަހަޅާ އެންމެހާ ލިޔެކިޔުންތަކުގެ3ކޮޕީ ސަރުކާރު ބަންދު ނޫން 10 ދުވަހުގެ ތެރޭގައި ހުށަހަޅަންވާނެއެވެ.\nވަޒީފާއާބެހޭ ޓްރައިބިއުނަލަށް މައްސަލަ ހުށަހަޅަން އޮންނަ މުއްދަތު:\nވަޒީފާއިން ވަކިކުރި މައްސަލަ ވަޒީފާއިން ވަކިކުރި ތާރީޚުން ފެށިގެން3މަސް ދުވަސް ތެރޭގައެވެ.\nވަޒީފާއާބެހޭ ޤާނޫނުގައި އެހެން ގޮތަކަށް ބަޔާންވެފައި ނުވާނަމަ،6މަސް ދުވަސް ތެރޭގައެވެ.\nއުޖޫރައާއި ގުޅޭ މައްސަލައެއްނަމަ6މަސް ދުވަހަށްވުރެ އިތުރުވިޔަސް ޓްރައިބިއުނަލުން ބެލޭނެއެވެ.\nއެހެން ޤާނޫނެއްގައި ޓްރައިބިއުނަލުން މައްސަލައެއް ބަލަން މުއްދަތެއް ކަނޑައަޅާފައިވާނަމަ އެމައްސަލައެއް ބެލޭނީ އެމުއްދަތުގެ ތެރޭގައި ހުށަހެޅުމުންނެވެ.\nވަޒީފާއާބެހޭ ޓްރައިބިއުނަލަށް ހުށަހެޅޭ މައްސަލަތަކުގެ އަޑުއެހުންތަކަށް ހާޒިރުވުމަށް މައްސަލަ ހުށަހެޅިފަރާތަށާއި މައްސަލަ ރައްދުވާފަރާތަށް ޓްރައިބިއުނަލުން ހާޒިރުވުމުގެ އަމުރު ފޮނުވޭނެއެވެ.\nވަޒީފާއާބެހޭ ޓްރައިބިއުނަލުގެ ހާޒިރުވުމުގެ އަމުރާ އެއްގޮތަށް މައްސަލަ ހުށަހަޅާފަރާތުން ޖުމްލަ2(ދޭއް) އަޑުއެހުމަށް ހާޒިރުނުވެއްޖެނަމަ އިދާރީ ގޮތުން މައްސަލަ ބާޠިލުކުރުމުގެ އިޚްތިޔާރު ވަޒީފާއާބެހޭ ޓްރައިބިއުނަލަށް ލިބިގެންވެއެވެ.\nވަޒީފާއާބެހޭ ޓްރައިބިއުނަލުގެ ހާޒިރުވުމުގެ އަމުރާ އެއްގޮތަށް މައްސަލަ ރައްދުވާފަރާތުން ޖުމްލަ2(ދޭއް) އަޑުއެހުމަށް ހާޒިރުނުވެއްޖެނަމަ އެފަރާތުގެ ޣައިރު ޙާޒިރުގައި މައްސަލައާމެދު ގޮތެއް ކަނޑައެޅުމުގެ އިޚްތިޔާރު ވަޒީފާއާބެހޭ ޓްރައިބިއުނަލަށް ލިބިގެންވެއެވެ.\nވަޒީފާއާބެހޭ ޓްރައިބިއުނަލުގެ އަޑުއެހުމަށް ހާޒިރުވާއިރު ފޮޓޯޖެހި ރަސްމީ ލިޔުމެއް ގެންނަންވާނެއެވެ.\nމައްސަލަ ސުލްޙަވެރިކޮށް ނިންމުން\nވަޒީފާއާބެހޭ ޓްރައިބިއުނަލަށް މައްސަލަ ހުށަހެޅިފައިވަނިކޮށް މައްސަލަ ރައްދުވާފަރާތުން ނުވަތަ މައްސަލަ ހުށަހެޅިފަރާތުން ސުލްޙަވާން ބޭނުންނަމަ ޓްރައިބިއުނަލުން ބޭރުގައި މައްސަލައަށް ޙައްލެއް ހޯދުމަށް މަސައްކަތްކުރެވިދާނެއެވެ. އެގޮތުން ޙައްލުކުރަން ބޭނުންވާނަމަ ޓްރައިބިއުނަލަށް ލިޔުމުން އެކަން އަންގަންވާނެއެވެ. އަދި މައްސަލަ ޙައްލުވުމުން ޓްރައިބިއުނަލަށް ލިޔުމުން އެންގުމުން މައްސަލައަށް ޙައްލެއް ލިބުނީކަމަށްބަލައި ޓްރައިބިއުނަލުން މައްސަލަ ނިންމިދާނެއެވެ.


July 1 ga maavarulu airport hulhuvany – Iru\nޖުލައި 1ގައި މާވަރުލު އެއާޕޯޓު ހުޅުވަނީ\nއަންނަ ޖުލައިމަހުގެ 1ވަނަ ދުވަހު ގދ މާވަރުލު އެއާޕޯޓަށް ޝެޑިއުލް ދަތުރުތަށް ފަށުމަށް ތައްޔާރުވެފައިވާކަމަށް ރީޖަނަލް އެއަރޕޯޓްސްއިން ވިދާޅުވެއްޖެއެވެ.\nމުޅިން އަލަށް ޚިދުމަތްފަށާ މި އެއަރޕޯޓްގެ މަސައްކަތް ނިންމައި ޓެސްޓް ފްލައިޓް ބާއްވާފައި ވަނީ މިއަހަރުގެ މާރިޗުމަހުގެ 11 ވަނަ ދުވަހުއެވެ. ނަމަވެސް ކޯވިޑާއި ގުޅިގެން އެއަރލައިންތަކުގެ ދަތުރުތައް ހުއްޓާލާފައި ވާތީ، މިހާތަނަށް ވަނީ އެއާޕޯޓްގެ ޝެޑިއުލް ދަތުރުތައް ނުފަށައެވެ.\nޕީއެސްއެމްއަށް މަޢުލޫމާތު ދެއްވަމުން ރީޖަނަލް އެއާޕޯޓްސްއިން ވިދާޅުވެފައި ވަނީ ދަތުރުތައް ޖުލައި އެއްވަނަ ދުވަހު ފެށުމަށް ތައްޔާރުވެފައިވާކަމަށެވެ. އަދި މިހާރު މިކަމަށް އެއާޕޯޓް ތައްޔާރުވެފައިވާކަމަށާއި، ބޭނުންވާ މުވައްޒަފުން ނަގައި އޮޕަރޭޝަން ފެށުމަށް ތައްޔާރަށްއޮތް ކަމަށެވެ.\nމާވަރުލު އެއަރޕޯޓް ތަރައްޤީކޮށްފައި ވަނީ އެތެރޭގެ އުދުހުންތަކަށް ޚާއްސަކޮށްގެންނެވެ. 1200 މީޓަރު ދިގު ރަންވޭއަކާއި، ޓެކްސީވޭ އަދި ފްލަޓް ޕަރކިންގ އޭރިއާ އާއި ޓާމިނަލް ހެދުމުގެ ޢަމަލީ މަސައްކަތް ކޮށްފައިވަނީ މޯލްޑިވްސް ޓްރާންސްޕޯޓް އެންޑް ކޮންޓްރެކްޓިންގ ކޮމްޕެނީ އެމްޓީސީސީ އާއި ހަވާލުކޮށް 57 މިލިއަން ރުފިޔާއަށެވެ.\nފިޠުރުޒަކާތުގެ ގޮތުގައި ގޮވާމުން ބަލައިގަތް ތަކެތި ދޫކުރަން ފަށައިފި\nމާވަރުލު އެއަރޕޯޓް ހިންގާނީ ރީޖަނަލް އެއަރޕޯޓްސްގެ ބެލުމުގެ ދަށުންނެވެ.


Ifoo miss ge hiy Autism kudhinn ah\nއިފޫ މިސްގެ ހިތް އޯޓިޒަމް ކުދިންނަށް!\nއިފޫގެ މުޅި ދިރިއުޅުން އޯޓިޒަމް ކުދިންނާއެކު\nއުންމީދަކީ އޯޓިޒަމަށް އާންމުން ހޭއްލައްވާލުން\nއިފޫއަށް އުންމީދު އެބައޮތް\nކުރިން އެއީ ޓީޗަރެކެވެ؛ ކުދިންނަށް އުނގަންނައި ދިނުމަށް ޝައުގުވެރިކަން ހުރި ޒުވާނެވެ. ނަމަވެސް ތައުލީމީ ދާއިރާގައި އުޅުނުއިރު އެހެންކަމެއް އޭނާ އަށް ފާހަގަވި އެވެ. އެހެންވެ އެ ދާއިރާއަށް ނުކުތީ އެވެ. ބޭނުންވީ "އޯޓިޒަމް" ކުދިންނަށް ހިދުމަތް ކުރާށެވެ. މިއީ އޯޓިޒަމް އެސޯސިއޭޝަންގެ ހިންގުމުގައި އެންމެ މުހިންމު ދައުރެއް އަދާކުރަމުން ގެންދާ އިފްހާމް ހުސެއިން (އިފޫ މިސް) އެވެ.\n"ގިޔާސުއްދީން ސްކޫލަށް ބަދަލުވި ދަނޑިވަޅު 1،700 ކުދިން މީގެތެރޭގައި ހިމެނޭ. އޭގެ ތެރެއިން މި ދިމާވަނީ ވަރަށް ތަފާތު މިޒާޖެއްގެ ކުދިންތަކަކާ. އެއީ ގާތްގަނޑަކަށް 10 ވަރަކަށް ކުދިން،" ކުރިން އަމީނިއްޔާ ސްކޫލްގެ ޓީޗަރަކަށް އުޅުނު އިފްހާމް ބުންޏެވެ.\nމި ކުދިންނާ ދިމާވުން ވެގެން ދިޔައީ އިފްހާމްގެ ހިތަށް ވަރަށް އަސަރުތަކެއް ކުރުވި ކަމަށެވެ. ސަބަބަކީ އެހެން ކުދިންނާއެކު އުޅުމުގައި އެ ކުދިންނަށް ހުރި ދަތިތައް އޭނާއަށް އިހުސާސްވުމެވެ. އަދި އެ ކުދިންނަކީ ވެސް މުޖުތަމައަށް ފައިދާހުރި ކުދިންތަކަކަށް ހެދޭނެ ކަމުގެ ޔަގީންކަށް އޭނާއަށް އޮތުމެވެ.\n"މި ދިހަ ކުދިންނާއެކު ކިޔަވައި ދިނުމުގައި އަހަރެއްހާ ދުވަހު މަސައްކަތް ކުރިން. މި ކުދިންނަކީ ހާއްސަ އަޅާލުމެއް ދެވިއްޖެނަމަ ވަރަށް ކިޔެވޭނެ ކުދިން. އެގޮތަށް މަސައްކަތް ކޮށްގެން އެ ކުދިން ފާސް ވާވަރުވީ،" ހިސާބާއި ސައިންސް މާއްދާ ކިޔަވައިދިން، އިފްހާމް ބުންޏެވެ.\nމިއީ އިފްހާމްގެ އެހީތެރިކަން ރާއްޖޭގައި ތިބި އޯޓިޒަމް ކުދިނާ ދިމާލަށް އެނބުރެން ދިމާވި ސަބަބެވެ. މިދަނޑިވަޅު އިއްތިފާގަކުން ނަމަވެސް ދިމާވި އިފްހާމްގެ ދައްތަ، ކުރީގެ ރައީސް ޑރ. މުހައްމަދު ވަހީދު ހަސަން މަނިކުގެ އަނބިކަނބަލުން އިލްހާމް އަލީ އޯޓިޒަމް އެސޯސިއޭޝަންގެ މަސައްކަތް ފެއްޓެވި ވަގުތާ އެވެ.\n"ދައްތަ ]އިލްހާމް] ވެސް އޯޓިޒަމް ސަޕޯޓް ގްރޫޕަކަށް އެހީތެރިކަން ފޯރުކޮށްދޭތީ އެ މަސައްކަތުގައި ބައިވެރިވީ. އޭރު އެޑިއުކޭޝަން މެނޭޖުމަންޓުގެ ދާއިރާ އިން ކިޔަވައިގެން ހުރީ. ނަމަވެސް ފަހުން އާލީ ޗައިލްޑް ހުޑްގެ ދާއިރާ އިން ކިޔަވައިގެން އައިސް ކުދިންނަށް އެހީތެރިކަން ފޯރުކޮށްދޭން ފެށީ،" އިފްހާމް ބުންޏެވެ.\n"އޯޓިޒަމް އެސޯސިއޭޝަން އުފެދުނީ އޯޓިޒަމް ކުދިންގެ ބެލެނިވެރިން އައިސް ހިޔާލު ފާޅުކުރަނީ. ބެލެނިވެރިން އައިސް ރޮއިިރޮއިފައި އެ ވާހަކަތައް ކިޔައިދޭ. އެއިރު އޯޓިޒަމް އެސޯސިއޭޝަންގެ ޗެއާމަން [އިލްހާމް] މެޑަމް ވެސް ހުންނެވީ ނިއުޔޯކްގައި. އެ ތަނުގައި ތަޖުރިބާ ލިބިވަޑައިގެންފައި ހުރީ. އެހެންވެ، އެކަމަނާ އިސްނަގައިގެން އޯޓިޒަމް އެސޯސިއޭޝަން އުފެއްދީ،"\nއިފްހާމް މި ދާއިރާގައި ހަތަރު އަހަރު މަސައްކަތް ކުރިއިރު ގިނަ ތަޖުރިބާތަކެއް ކުރެވިފައިވެ އެވެ. ހާއްސަކޮށް އޯޓިޒަމް ކުދިންގެ ތެރޭގައި އާދަޔާ ހިލާފު ހުނަރުތަކެއް ފޮރުވައިވާކަން އޭނާއަށް އެނގުނެވެ.\n"އަސްލު އޯޓިޒަމް ކުދިންނަކީ ވަރަށް ހުނަރުވެރި ކުދިން. އޯޓިޒަމް ފޯލްވަނީ ވަރަށް ބޮޑު އަންބްރެއްލާއެއްގެ ދަށުން. މީގެ ބައެއް ކުދިންނަކީ ނޮން ވާބަލް ކުދިން. އުމުރުން 12 އަހަރު ވާއިރު ވެސް ވާހަކަ ނުދެކޭ ކުދިން. އޯޓިޒަމްއަކީ ބައްޔެއް ނޫން. އޯޓިޒަމް ކުދިންގެ ސިކުނޑި ވައިރުވެފައި މި ހުންނަނީ ތަފާތުކޮށް،" އިފްހާމް ބުންޏެވެ.\n"މީގެ ތެރޭގައި ހިމެނޭ އެސްޕާޖަސް ސިންޑްރޮމް އަށް ދާކުދިން. ވަރަށް ޓެލެންޓެޑް ކުދިން ވެސް ތިބި. އޯޓިޒަމްގައި އެބައުޅޭ މެންޓަލް މެތްސްއަށް ވެސް މޮޅު ކުދިން. މީގައި އެބަތިބި ގުރުއާން ހިތު ދަސްކޮށްދެވިދާނެ ކުދިން. މީގެެތެރޭގައި އެބަތިބި އިލެކްޓޯނިކްސް އަށް މޮޅު ކުދިންވެސް."\nއިފްހާމް ބުނި ގޮތުގައި އޯޓިޒަމް އެސޯސިއޭޝަންގެ މަގުސަދަކީ މިގޮތަށް ތިބި ކުދިންގެ ހުނަރު ތަރައްގީކޮށް މުޖުތަމައަށް ނެރުން ކަމަށެވެ.\n"ބައެއް ކުދިން އަންނައިރު އެބަތިބި ބަހެއް ނުކިޔޭ ކުދިން ވެސް. މިސާލަކަށް ބައެއް ކުދިން އުޅެދާނެ ސިޑިން ތިރިއަށް ދާން ނުކެރޭ ކުދިން. އެހެންވެއްޖެނަމަ އެ ކުދިންނަށް ޖެހޭނީ ގޯލެއް ހަދައިގެން ކުރިއަށް ގެންދަން. ކޮންމެ ދެ މިނެޓަކުން ގަނޑެއް ބަހައްޓައިގެން ފަހަރު ސްޓެޕެއް އަޅަން ކިޔައިދޭން. ދިހަ އަހަރުވާ ކުއްޖަކު ފާހާނާ އަށް ދާން ނުކެރޭ ކުދިންވެސް އުޅޭ. އެހެންވާ ކުދިންނަށް ކޮންމެ 10 މިނެޓަކުން ފާހާނާއަށް ގެންގޮސް ކުރެހުމުން ފާހާނާގައި އަމަލު ކުރަން ޖެހޭ ގޮތް ދައްކައިދޭން ޖެހޭ،" އިފްހާމް ބުންޏެވެ.\nއިފްހާމްގެ މަސައްކަތުން އޯޓިޒަމް ކުރިންނަށް ދަނީ ގިނަ އެހީތަކެއް ހޯދަައި ދެމުންނެވެ. ހާއްސަކޮށް މި ކުދިންނަށް ބޭނުންވާ ތައުލީމާއި ތަމްރީން ދިނުމަށް ގިނަ އަދަދެއްގެ ދިވެހިން ވަނީ ތަމްރީން ކޮށްފަ އެވެ. ފުރަތަމަ އެސޯސިއޭޝަން އުފެދުނުއިރު ހަތަރު ޓީޗަރުން ތިބި ނަމަވެސް މިހާރު ޓީޗަރުންގެ އަދަދު ވަނީ 32 އަށް އިތުރުވެފަ އެވެ.\n"އޯޓިޒަމް އެސޯސިއޭޝަންއަކީ ވަރަށް ޅަ ޖަމިއްޔާއެއް. މިތަނުގެ ދަށުން މި ހިންގަނީ އޯޓިޒަމް ސްކޫލް. އެކި ގޮތް ގޮތުން ފަންޑު ހޯދައިގެން އޯޓިޒަމް ދާއިރާއަށް ބޭނުންވާ މީހުން ތަމްރީން ކުރެވިއްޖެ. އޯޓިޒަމް އެސޯސިއޭޝަންގައި މިހާރު އެބަހުރި ސްޕީޗް ތެރަޕިސްޓެއް ވެސް. ބިހޭވިޔާ ތެރެޕިސްޓެއް ވެސް. މާސްޓަސް ހަދައިގެން ތިބި ބޭފުޅުން ވެސް އެބަތިބި،" އިފްހާމް ބުންޏެވެ.\nއިފްހާމް ގަބޫލުކުރާ ގޮތުގައި އޭނާ މީހަކަށް ހަދައިދިނީ އަމީނިއްޔާ ސްކޫލްގައި ކުރީގެ އެންމެ އިސް މަގާމެއްގައި ހުންނެވި ޖަމީލާ އަލީ އެވެ.\n"ޖަމީލާ ވަރަށް ބޮޑަށް އަޅުގަނޑަކަށް ކަންތައްތައް ދަސްކޮށްދިން. އަޅުގަނޑު ކުރިއަށް ނެރެން މަސައްކަތް ކުރީ ޖަމީ. ގިނަ ކަންކަމުގައި ޖަމީގެ ލަފާ ލިބުން. އަޅުގަނޑަށް ހޯމް ވަރަށް ފީލްވި. އަމީނިއްޔާގައި މަސައްކަތް ކުރަން ފެށިއިރު ހަވާލުކުރީ ހުސް ކޮމެންޑެޑް ލިބިފައި ތިބި ކުދިން ތިބި ކުލާހަކަށް. އެހެންވެ އަޅުގަނޑަކަށް އެނގުނު އެ ކްލާސް އަޅުގަނޑާ ހަވާލު ކުރާނީ ކޮންމެ ވެސް ޓެލެންޓެއް ހުންނާނެތީކަން. އެހެންވެ މިއަދު ވަރަށް ހިތްހަމަ ޖެހޭ މިފަދަ [އޯޓިޒަމް] ކުދިންނަށް އެހީތެރިކަން ދެވޭތީ،" އިފްހާމް ބުންޏެވެ.\n"ކޮންމެ ދުވަހަކު ބެލެނިވެރިންގެ އާދޭސްތަކާ އެއްޗިހި އަޑުއިވޭ. ނަމަވެސް ޖާގައިގެ ދަތިކަން ހުންނަ ގޮތުން ހުރިހާ ކުދިންނަށް އަޅާ ނުލެވެނީ."\nއިފްހާމް އޯޓިޒަމް ކުރިންނާއެކު ހޭދަކުރާ ކޮންމެ ދުވަހަކީ ވެސް އުފާވެރި ދުވަހެވެ. ހާއްސަކޮށް އޯޓިޒަމް ކުއްޖަކު އާކަމެއް ކުރާ ކޮންމެ ދުވަހަކީ ވެސް ހާއްސަ ދުވަހެއް ކަމަށް އިފްހާމް ފާހަގަ ކުރި އެވެ.\n"ބެލެނިވެރިން އަޅުގަނޑުމެން ކޮށްދޭ ކަންތައްތަކަށް ޝުކުރު އަދާކުރުމަކީ ވަރަށް އުފާވޭ. އަދި ކުރިން އިފޫ މިސް އޭ ކިޔާފައި ގޮވާލާ ވަގުތަކީ ވެސް ވަރަށް އުފާވާ ވަގުތެއް. ބެލެނިވެރިންނާއި ޓީޗަރުންނާ ވެސް ވަރަށް ގާތްވާނެ. ކުދިންގެ ޕްރޮގްރެސް ފެނުނީމަ ވަރަށް އުފާވޭ."\nއިފްހާމްގެ ބުރަ މަސައްކަތް ދުނިޔެ ވެސް މިއަދު ވަނީ ބަލައިގެންފަ އެވެ. އެކަން އެނގެނީ ދުބާއީގެ "ޕްރިންސަސް ހާޔާ" ގެ އެވޯޑު އޭނާއަށް ލިބުމެވެ. އޭނާއަށް މި އެވޯޑު ލިބިފައިވަނީ "ބެސްޓް މެނޭޖަރު" ކެޓަގަރީންނެވެ.\n"މި އެވޯޑަކީ ރާއްޖެއަށް ލިބުނު ރީތި ނަމެއް. އެއް ގޮތަކަށް ވެސް ހިއެއް ނުކުރުން މި އެވޯޑު ލިބޭނެ ކަމަށް. މި އެވޯޑަށް ދުނިޔޭގެ އެކި ގައުމުތަކުން މީހުން ކުރިމަތިލި،" އިފްހާމް ބުންޏެވެ.\nއިފްހާމްގެ ހުވަފެނަކީ އަންނަ އަހަރު ހުޅުމާލޭގައި ހުޅުވާ އޯޓިޒަމް ސްކޫލުގައި ގިނަ ކުދިންތަކަށް ހިދުމަތް ކުރުމެވެ.\n"ހުޅުމާލޭގައި ހަދާ ސްކޫލްގައި 400 އަށްވުރެ ގިނަ ކުދިންނަށް ކޭޓާ ކޮށްދެވޭނެ. ނަމަވެސް ހުޅުމާލޭގައި ހަދާ ސްކޫލްގައި ސުވިމިން ޕޫލެއް ވެސް ހުންނާނެ. އެހެންވެ މި ތަނުން ހިދުމަތް ދޭން ފެށުން،" އިފްހާމް ބުންޏެވެ.\n"އަޅުގަނޑު ބޭނުންވަނީ އޯޓިޒަމް ކުދިންނަށް މީހުން ހޭލުންތެރި ކުރުވަން. އެ ކުދިންނަނީ ސެސްސަރީ އިޝޫޒް ހުންނަ ކުދިން. އަޑު ތަކަށް އެ ކުދިން އުނދަގޫވޭ. ބައެއް ކުދިން ފެންނާނެ ބިން މައްޗަށް ވެއްޓި ގަނެގެން އުޅޭތަން. އެ ކުދިންނަށް ވަރަށް އުނދަގޫވާނެ. ބައެއް މީހުން އެބަ ކޮމެންޓް ޕާސްކުރޭ މިއީ ކޮންކަހަލަ ބެލެނިވެރިނެއްހޭ! ދަރިން ތަރުބިއްޔަތު ކުރާކަށް ވެސް ނޭނގެއޭ!. މިކަހަލަ ކުދިންގެ ބެލެނިވެރިންނަކަށް ނުކެރޭ ކުދިން ނެރޭކަށް. އެހެންވެ އަޅުގަނޑު ދެކެން ބޭނުންވަނީ މިކަން ކުޑަ ވާނެ ދުވަހެއް."


Script Rangalhu Nama Kureege Loavbiveriyaaeku Masaikaiy Kuran Thahyaaru Thahyaaru: Ankita\nސްކްރިޕްޓު ރަނގަޅުނަމަ ކުރީގެ ލޯބިވެރިޔާއާއެކު ވެސް މަސައްކަތްކުރާނަން: އަންކިތާ\nސްކްރިޕްޓު ރަނގަޅުނަމަ ކުރީގެ ލޯބިވެރިޔާ އަދި އެކްޓަރު ސުޝަންތު ސިންގް ރާޖުޕުތާއެކު މަސައްކަތް ކުރަން އެއްވެސް މައްސަލައެއް ނެތް ކަމަށް މަނިކަރުނިކާ: ދަ ކްއީން އޮފް ޖާންސީ އިން ބޮލީވުޑަށް ތައާރަފުވާ އަންކިތާ ލޯކަންޑޭ ބުނެފި އެވެ.\nއުމުރުން 34 އަހަރުގެ އަންކިތާ ބޮލީވުޑަށް ތައާރަފުވާ ފިލްމުގެ ޕްރޮމޯޝަންގެ ތެރެއިން ސުޝާންތާއެކު ފިލްމަކުން ފެނިގެން ހިނގައިދާނެތޯ ނޫސްވެރިއަކު ސުވާލުކުރުމުން އެނާ ބުނީ، އެކްޓަރެއްގެ ހައިސިއްޔަތުން އޭނާއާއެކު މަސައްކަތް ނުކުރާންވީ ސަބަބެއް ނެތް ކަމަށެވެ. އެހެންކަމުން ސްކްރިޓު ރަނގަޅު ފިލްމަކުން ސުޝާންތާއެކު މަސައްކަތް ކުރަން ލިބިއްޖެ ނަމަ އާންއެކޭ ބުނާނެކަމަށް އަންކިތާ ބުނެއެވެ.\nހަ އަހަރު ލޯބީގެ ގޮތުން ގުޅިގެން އުޅުމަށް ފަހު އަންކިތާ އާއި އެމްއެސް ދޯނީ އިން ބޮލީވުޑަށް ތައާރަފުވި ސުޝާންތު ރުޅިވީ 2016 ވަނަ އަހަރެވެ. އެގޮތުން އެދެމީހުން ރުޅިވީ ސުޝާންތު މަސައްކަތް ކުރި ބޮލީވުޑުގެ ފިލްމު "ރާބްތާ" ގެ ކޯ ސްޓާ، ކްރިތީ ސަނޯން އާއި ސުޝާންތާއި ދެމެދު ލޯބީގެ ގުޅުމެއް އޮތް ކަމަށް ބުނެއެވެ. އެކަމަކު، އެކަން ސުޝާންތު ދޮގުކުރެއެވެ.\nސުޝާންތު މިވަގުތު ހުސްކޮށް ހުރިއިރު، އަންކިތާ އުޅެނީ ވިޔަފާރިވެރިއެއް ކަމަށްވާ ވިކީ ޖެއިންއާ ލޯބީގެ ގޮތުން ގުޅިގެންނެވެ. އަދި ވަރަށް އަވަހަށް އެމީހުން ކައިވެނި ކުރާނެކަމަށް އަޑު ފެތުރުނުވެ.\nބޮލީވުޑް މުނިފޫހިފިލުވުން އަންކިތާ ލޮކާންޑޭ


ކެމްޕޭން –3– RIKAZStudio\nކެމްޕޭން – 3\n06/08/2017 06/08/2017 ރަން ގަލަން ކެމްޕޭން\nސަމާލުކަމަށް: މި ވާހަކައިގެ ބައެއް ނުވަތަ މުޅި ވާހަކަ ފޮޓޯކޮޕީ ހަދައިގެން، ޗާޕްކޮށްގެން، އިލެކްޓްރޯނިކު ގޮތުން ނުވަތަ އެނޫން ގޮތެއްގައިވެސް، ލިއުނު ފަރާތުގެ (ޑރ. މުޞްޠަފާ ލުޠުފީގެ) ހުއްދައަކާ ނުލައި ވިޔަފާރީގެ އެއްވެސް ކަމެއްގައި ބޭނުންކުރުމަކީ ހުއްދަކަމެއް ނޫނެވެ. މުނިއަވަސް ގައި މި ވާހަކަ ޝާއިޢު ކުރަމުން މިގެންދަނީ ލިޔުންތެރިޔާ ގެ ހުއްދައާއި އެކުގައެވެ.\nވަސީމު ހައްޔަރުކުރި ދުވަހުގެ ދެދުވަސްކުރިން ވަސީމު ކަނޑު އަޑީގައި އޮއްވާ ވަސީމުގެ ވަށައިގެން މިއަރު ދުރުދުރުން ދެ ބުރެއް އަޅައިލި އެވެ. ވަސީމުގެ ކެމެރާ ހުރީ މިއަރަށް ފޯކަސް ކޮށްފަ އެވެ. ވަސީމު މިޔަރު ދެކެ ބިރެއް ނުގަނެއެވެ. ކުޑަ އިރުއްސުރެން ކަނޑުގެ އަޑިއަށް ފީނާ ފީނާ އޭނާ ވަނީ ކަނޑު އަޑީގެ ދިރުންތަކާއި ވަރަށް ބޮޑަށް ގުޅިފަ އެވެ. އޭނާ ވަނީ އެ ދިރުންތަކަށް ހޭޏިފަ އެވެ. މަސްތަކުގެ ތެރެއިން ވަސީމު އެންމެ ގަޔާވާ މަހަކީ މިޔަރެވެ. އެސޮރުމެން އިންސާނުންނަށް ވުރެން ދޮއްޓެވެ. މިޔަރު ދުނިޔޭގައި އުޅޭތާ މިހާރު ތިންސަތޭކަ ފަންސާސް މިލިޔަން އަހަރު ވެއްޖެ އެވެ. މި ދިގު މުއްދަތުގެ ތެރޭގައި ފުރިހަމަވަމުންގޮސް މިޔަރުވަނީ ވަރަށް ފުރިހަމަ ވެފަ އެވެ. އިހުސާސް ކުރުމުގެ ހިއްސު ވަނީ ވަރަށް ބޮޑަށް ތަރައްޤީވެފަ އެވެ. އެއް ކިލޯމީޓަރުގެ ސަރަހައްދުގެ ދުރުމިނުން މިޔަރަށް އަޑު އިވެއެވެ. ލޮނުގަނޑޫގެ ވަހަށް ކިތަންމެ ކުޑަ ބަދަލެއް އަޔަސް ދެނެގަނެއެވެ. ލޮނުގަނޑަށް ސަތޭކަ މީޓަރު ދުރުމިނުން ގުޑުމެއް އަޔަސް އެނގެއެވެ. ލޮލުގެ އަލިކަން ވަރަށް ގަދަ އެވެ. އަލީގައި ފަންސާސް މީޓަރުގެ ދުރުމިނުން ތަކެތި ފާހަގަ ކުރެއެވެ. އަނދިރީގައި ވެސް އެއްޗެހި ފެނެއެވެ. މިޔަރަކީ އެހެން ގިނަ މަސްތަކަށްވުރެން ބުއްދިވެރި ވެސް މަހެކެވެ. ވަސީމު ދެކޭގޮތުގައި މިޔަރަކީ މަސްތަކުގެ ރަސްގެފާނެވެ. ޢިއްޒަތްތެރި މަހެކެވެ. ހައިބަތުހުރި ރީތި މަހެކެވެ. އެސޮރަށް އަނިޔާއެއް ނުކުރާހާ ހިނދަކު ބަނޑުހައި ވެފައިވާ މިޔަރެއް ނޫނީ މީހެއްގެ ގަޔަކު ދަތެއް ނާޅާނެކަން ވަސީމަށް އެނގެއެވެ. ދިވެހިރާއްޖޭގެ ކަނޑުގައި މިޔަރެއް ބަނޑުހައިވެގެން އުޅޭކަށް ނުޖެހޭނެ އެވެ. ކާނާ ބައިވަރެވެ. އަދި އަމުދުން ދިވެހި ކަނޑުތަކުގައި އުޅޭ ފެމުނު މިޔަރަކީ އާއްމުކޮށް މީހުނަށް ހަމަލާ ދޭ މިޔަރެއް ނޫނެވެ.\nމިޔަރު ވަސީމާ ދިމާއަށް އައިސްފައި ހިނގައްޖެ އެވެ. ދެވަނަ ފަހަރު ތަންކޮޅެއް ކައިރިއަށް އައިސް ކުރިއަށްވުރެން ކައިރިން ވަސީމު ވަށައިގެން ބުރެއް ޖެހުމަށްފަހު ދުރަށް ދިޔަ އެވެ. ވަސީމު މަޑުން އޮތެވެ. އޭނާ ހައިރާންވި އެވެ. މީގެ ކުރީން ދުވަހަކުވެސް ކަނޑު މިޔަރެއް މިފަދަ ގޮތަކަށް އުޅުނު ތަނެއް އޭނާއަކަށް ފެނިފައެއް ނުވެއެވެ. އޭނާ ފީނުމުގެ މަސައްކަތުގައި އުޅޭތާ މިހާރު ދިހަ އަހަރަށްވުރެން ގިނަ ދުވަސް ވެއްޖެ އެވެ.\nވަސީމު ކައިރީގައި މިޔަރު މިއަދު މިއުޅެނީ ވަރަށް އާގޮތަކަށެވެ. މިޔަރުގެ އުޅުން ހުންނަގޮތް އޭނާއަށް އެނގެއެވެ. ނަމަވެސް އަދިވެސް އޭނާއަށް ނޭނގޭ ކިތަންމެ ކަމެއް ހުރިކަމަށް އޭނާއަށް ޤަބޫލު ކުރެވެއެވެ. މައްސަލަ ހައްލު ކުރުމުގެ ހުނަރާއި އިޖުތިމާޢީ ހުނަރު މިޔަރުގެ ކިބައިގައި ވާކަން އޭނާ ދަނެއެވެ. އަދި ކުޅިވަރުގެ ގޮތެއްވެސް ބައެއް ފަހަރަށް މިޔަރުގެ ކިބައިން ފެންނަކަމަށް ވެއެވެ. ނަމަވެސް އެފަދަ ހަރަކާތެއް އޭނާއަށް މިހައިތަނަށް ފެނިފައެއް ނުވެއެވެ. މިއަދު އޭނާއަށް މި ފެންނަނީ މިފަދަ ހަރަކާތެކެވެ. ވަސީމު މަޑުން އޮތުމުން މިޔަރު އޭނާ ތަހުލީލު ކުރަނީކަން ނޭނގެއެވެ. މިޔަރުގެ ކޮންމެ ހަރަކާތެއް އޭނާ ފޮޓޯ ނަގަމުން ގެންދިޔަ އެވެ. ދުވަހަކުވެސް މިހައިތަނަށް އޭނާއަށް ނެގިފައި ނުވާ ކަހަލަ ފޮޓޯ މިއަދު ނެގިއްޖެ އެވެ. ނަސީބެކޭ އޭނާގެ ހިތަށް އެރި އެވެ. ވަރަށް އުފާވި އެވެ.\nވަސީމުގެ ސްޓޫޑިއޯގައި އޭނާ ނެގި މިޔަރުގެ ފޮޓޯތައް ސާފުކުރަމުން ދިޔައިރު އޭނާގެ ސަމާލުކަން ހުއްޓުނީ މިޔަރުގެ ބޮލުގައާއި އޭގެ އުރަހައިގައި ހުރި ކަޅު ލައް ތަކަކަށެވެ. މި ލައް ބޮލުގެ މަތީފަރާތުގައާއި ދަށުފަރާތުގައި ހަމަ އެއްގޮތަކަށް ހުއްޓެވެ. މިކަހަލަ ލައްތަކެއް ހުރި މިޔަރެއް ދުވަހަކުވެސް ވަސީމަކަށް ފެނިފައެއް ނުވެއެވެ. އޭނާ މި ލައްތަކަށް ވަރަށް ޝައުގުވެރި ވެއްޖެ އެވެ. ވަސީމު މި ލައްތައް ވަރަށް ރަނގަޅަށް ބަލަން ބޭނުންވި އެވެ. ބޮޑުވާ ބިއްލޫރި އަޅައިގެންނާއި ކޮމްޕިއުޓަރު ބޭނުންކޮށްގެން މި ލައްތައް އޭނާ ވަރަށް ރަނގަޅަށް ތަހުލީލުކުރި އެވެ. މިފަދަ މިޔަރެއްގެ ވާހަކައެއް އޮތްތޯ އިންޓަނެޓުން ހޯދި އެވެ. ތަފާތު ފޮތްތަކާއި ލިއުންތައް ބަލައި ދިރާސާކުރި އެވެ. އިންޓަނެޓުގައި ވެސް އެއްވެސް ފޮތެއްގައިވެސް މިވައްތަރުގެ މިޔަރެއް ދުނިޔޭގައި އުޅޭކަމަކަށް ބުނެފައެއް ނެތެވެ. ލައްތައް ތަހުލީލުކުރަމުންދިޔަ ވަރަކަށް އޭނާ އަށް ފާހަގަކުރެވެމުން ދިޔައީ އެއީ އެ މިޔަރުގެ އުފެދުމުގައި ހުރި އެއްޗެއް ނޫންކަމެވެ. ކޮންމެވެސް އަނިޔާއަކުން ނުވަތަ ބައްޔަކުން ނަމަވެސް އުފެދިފައިވާ ކަމެއް ކަމަށް ވެދާނެ ކަމަށް އޭނާ ހީކުރި އެވެ. ނަމަވެސް ބޮލުގެ ދެފަރާތާއި އުރަހައިގައި އެހައި އެއްގޮތަކަށް ލައްތަކެއް އުފެދޭނީ ކިހިނެއްހެއްޔެވެ؟\nވަސީމު މި ފޮޓޯތައް އޭނާގެ އަންހެނުން ޖަވާޒާއަށް ދެއްކި އެވެ. މި ލައްތައް ފެނުމުން ޖަވާޒާވެސް ހައިރާންވި އެވެ. މިއީ އާދައިގެ ފެމުނު މިޔަރެކެވެ. ނަމަވެސް ތަފާތަކީ މި ލައްތަކެވެ. ޖަވާޒާއަށް ވެސް ހީކުރެވުނީ މިއީ އުފެދުމުގައި ހުރިގޮތެއް ނޫންކަމަށެވެ. ފަހުން އުފެދިފައިވާ ލައްތަކެއް ކަމަށެވެ. އެންމެ ފަހުން ވަސީމު ނިންމީ މި ލައްތަކުގެ މަޢުލޫމާތު އިތުރަށް ހޯދުމަށެވެ. ރަނގަޅަށް ބަލައިފައި ނޫނީ މިއާއި ބެހޭގޮތުން އެއްވެސް ވާހަކައެއް އެއްވެސް މީހެއްގެ ގާތުގައި ނުދެއްކުމަށާއި ނުލިޔުމަށް ނިންމި އެވެ. ފޮޓޯތައް ޝާއިޢު ނުކުރަންވެސް ނިންމި އެވެ. އަދި އެ މިޔަރު ފެނޭތޯ ބަލަން އޭނާ ގަސްތު ކުރިއެވެ. އޭނާއަށް މި ލައްތައް އިތުރަށް ދިރާސާ ކުރެވޭނީ މިޔަރު ފެނިގެންނެވެ. އަސްލު ބަލައިގެންނެވެ.\nކުރީދުވަހު މިޔަރު ފެނުނު ދިމާއަށް ވަސީމު އަޑިއަށް ހިނގައްޖެ އެވެ. ކަނޑު މިޔަރަކީ ފަރުމިޔަރާއި ޚިލާފަށް ގިނަ ދުވަސްތަކެއް ވަންދެން އެއް ހިސާބުގަނޑެއްގައި މަޑުކޮށްގެން ތިބޭ އެއްޗެއް ނޫންކަން އޭނާއަށް އެނގެއެވެ. ނަމަވެސް އިއްޔެ ފެނުނު މިޔަރު އަދި މިއަދު އެ ސަރަޙައްދުގައި އުޅެފާނެ އެވެ. ވަސީމު ފީނީ މިޔަރު ތަހުލީލުކުރުމަށް ތައްޔާރުވެގެންނެވެ. އެކަމަށް ބޭނުންވާ ހުރިހާ ސާމާނަކާ އެކުގައެވެ. އެކަނި މިފަދަ ކަމެއް ކުރަން ތަންކޮޅެއް ބުރައެވެ. ކުރިން އޭނާ މިފަދަ ކަމަކަށް ފީނަނީ އެހީތެރިވެދޭނެ މީހަކާވެސް އެކުގަ އެވެ. ނަމަވެސް މި އައު ހޯދުން އޭނާ ބޭނުންވަނީ އޭނާ އެކަނި ހޯދާށެވެ.\nވަސީމު ކަނޑު އަޑިގައި އުޅޭތާ އިރުކޮޅެއް ވެއްޖެ އެވެ. އެތަންމިތަނަށް ދެވިއްޖެ އެވެ. ވަށައިގެން އަވަސް އަވަހަށް ބޮޑު ސަރަޙައްދެއް ހޯދި އެވެ. މިޔަރެއްގެ ހިލަމެއް ނުވެއެވެ. ވައިފުޅި ހުސްވާން ބައިގަޑިއިރަށް ވީއިރުވެސް މިޔަރެއް ނުފެނުނެވެ. ވަސީމު ކުރަން އުޅޭކަންތައް ދިހަ މިނިޓްއިރުގެ ތެރޭގައި އޭނާ ނިންމާނެ އެވެ. އޭނާއަކީ ކަނޑު އަޑީގައި ވަރަށް ހަރަކާތް އަވަސްކޮށް ކަންތައް ކުރަން އެނގޭ މީހެކެވެ. މިއަދު މިޔަރު ނުފެނުނީއޭ ހީކޮށް ވަށައިގެން ހޯދާލިއިރު ދުރުން މިޔަރެއް އަންނަތަން އޭނާއަށް ފެނިއްޖެއެވެ. މަޑުން ބަލަން އޮތީއެވެ. އޭތި ދިޔައީ އެހެން ދިމާއަކަށެވެ. އެ ދިމާއަށް ވަސީމު ދިޔައެވެ. އޭނާއަށް މިހާރު މިޔަރު ރަނގަޅަށް ފެނިއްޖެ އެވެ. މިޔަރަށްވެސް ވަސީމު ފެނިއްޖެ ހެން އޭނާއަށް ހީވި އެވެ. ނަމަވެސް ކުރީދުވަހުހެން އޭނާގެ ކައިރިއަކަށް ނާދެއެވެ. ވަސީމު މިޔަރުގެ ފަހަތުން އޭގޭ ކައިރިޔަށް ދިޔަ އެވެ. އެއީ ހަމަ އެ މިޔަރެވެ. އެ ލައްތައް އެބަހުއްޓެވެ. ވަސީމު ވަރަށް ހިތްހަމަޖެހުނެވެ. އޭނާ ގްނދިޔަ އިންޖެކްޝަން މިޔަރަށް އަމާޒުކޮށްފައި ދޫކޮށްލައިފި އެވެ. ވަސީމު ފޮނުވައިލި އިންޖެކްޝަން ބަޑިއަކުން ދޫކޮށްލި އުންޑައެއްހެން އެ ދިޔަގޮތަށް ގޮސް މިޔަރުގެ ގަޔަށް ހެރިއްޖެ އެވެ. މިއީ ވަސީމަށް އައު ކަމެއްނޫނެވެ. މިޔަރުތައް ތަހުލީލު ކުރުމުގައި ވަސީމުމެން ކޮށްއުޅޭ ކަމެކެވެ. ބައެއްފަހަރު މި ފަދަ އިންޖެކްޝަނަކާ ނުލައިވެސް މިޔަރު ނިންދަވައިލެވެއެވެ. އޭތީގެ ބަނޑުދޮށަށް އަތް ލައްވައިފައި ބަނޑުފުށް މައްޗަށް ޖަހައިފިނަމަ އެއްވެސް ހަރަކާތެއްނެތި އެގޮތަށް މިޔަރު އޮންނާނެއެވެ. ތަންކޮޅެއް ކުދި މިޔަރު މިގޮތަށް ހެދިދާނެ އެވެ. ނަމަވެސް މިހައިބޮޑު މިޔަރަކާ އެގޮތަށް ކުޅުމަކީ ފަހަރުގައި ނުރައްކާ ވެދާނެ ކަމެކެވެ. އިންޖެކްޝަންގެ ކަށި ގަޔަށް ހެރުނު ވަގުތު މިޔަރު ވަރަށް ބާރަށް ވަކި ހިސާބަކަށް ދިޔަ އެވެ. ނަމަވެސް އިސާހިތަކު އޭގައި ހުރި ބޭހުގެ އަސަރު އެސޮރަށް ކުރަން ފެށުމުން މަޑުމަޑުން މަޑުވަމުން ގޮސް އޭގެ ޙަރަކާތް މުޅިން ހުއްޓި އެސޮރަށް ގޮތަކަށް ނިދިއްޖެއެވެ.\nވަސީމު މިޔަރު ކައިރިއަށް ދިޔަ އެވެ. ފުރަތަމަ ކުރި ކަމަކީ ފޮޓޯ ނެގުމެވެ. ވަރަށް ކައިރިން އެކިއެކި ދިމަދިމާއިން ފޮޓޯ ނެގުމެވެ. ދެން މަޑުމަޑުން މިޔަރު ގައިގައި އަތް ކާއްތައިލި އެވެ. އޭގައި އެއްވެސް ވަރެއް ހިތްވަރެއް ނެތްކަން އެނގުމުން އެ ލައްތަކުގައި އަތް ކާއްތާލި އެވެ. އަތުގައި އަޅައިގަނެއެވެ. ކޮންމެ އެއްޗެއްގެ އެއްފަރާތެއްގައި ހިމަހިމަ ނަރުފަށެއް ހުއްޓެވެ. އަދި އުރަހަގަނޑު ކައިރީގައި އަލިފާންފޮށްޓެއް ވަރުގެ އެއްޗެއްވެސް ހަރުކޮށްފައި ވެއެވެ. ކުރީދުވަހު ފޮޓޯއިން މި ނުފެނުނީ ފޮޓޯ ނެގުނު އިމާގެ ގޮތުންނެވެ. މިއީ ލައްތަކެއް ނޫނެވެ. ހަރުކޮށްފައިހުރި އެއްޗެކެވެ. ވަސީމުގެ ފީނާ ވަޅި ބޭނުންކޮށްގެން ބޮލުގެ މަތީގައި ހުރިއެތި ނެއްޓޭތޯ ބެއްޔެވެ. ހުރީ ކޮންމެވެސް ވަރަކަށް މަސްގަނޑުގެ ތެރެއަށް ފައްތައިފަ އެވެ. މަތީގައި އަޅާފައިވާ ދުލިފަށް މަޑުމަޑުން ކެނޑުމަށްފަހު ވަޅީގެ ތުނޑު ލައްވައިފައި ހިފައިލި އެވެ. ވަރަށް ފަސޭހައިން އަތަށް އަތުވެއްޖެއެވެ. ނަމަވެސް ހުރީ ހަންގަނޑުގެ މަތިން ހިމަހިމަ ނަރުފަށަކުން އުރަހައިގައި ހުރި ފޮށްޓާއި ގުޅައިފަ އެވެ. ހަންގަނޑުގައި ނަރުފަށް ހުރީ އެކި ތަންތަނުން ހަރުކޮށްފަ އެވެ. ހުރިހާ އެއްޗެއްވެސް ހަރުކޮށްފައިވަނީ މިގޮތަށެވެ. ވަސީމު ފަރުވާތެރިކަމާއެކު އެކަމަކު، މިޔަރަށް އަނިޔާ ނުވާގޮތަށް އަވަސް އަވަހަށް މިއެއްޗެތި މިޔަރުގެ ގައިން ވަކި ކޮށްލި އެވެ. ހަންގަނޑު ކުޑަކޮށް ކަނޑައިގެން ގޮސްފައި ހުރިތަނުގައި ބޭސް ހާކައިލި އެވެ. އޭނާ މިކަމަށްޓަކައި ގެންދިޔަ ކޮތަޅަސް އެ އެއްޗެތި ލައި ގައިގައި ހަރުކޮށްލި އެވެ. މިޔަރު ހޭ އަރަންދެން މަޑުކުރި އެވެ. އޭނާ މައްޗަށް އެރީ އޮކްސިޖަން ހުސްވާން ފަސްމިނިޓަށް ވެފައި ވަނިކޮށެވެ. އޭރު މިޔަރު ހޭލައިގެން ދުއްވައިގަންނަން އުޅެނީ އެވެ.\nވަސީމު ކަނޑު އަޑީގައި މިކުރީ ކޮންކަމެއްކަން އޭނާއާއެކު ފީނާ ދޯނިން ދިޔަ އޭނާގެ އެކުވެރީންނަކަށް ނޭނގެއެވެ. އޭނާއަށް މި ފެނުނު އެއްޗެއް އެމީހުންނަކަށް ނުދައްކައެވެ. އޭގެ ވާހަކަ އެމީހުންގާތަކު ނުބުނެ އެވެ. އެވާހަކަ އޭނާ ގެއަށް އައިސް ބުނީ ހަމައެކަނި އޭނާގެ އަންހެނުންގާތުގަ އެވެ. ޖަވާޒާ ބުންޏެވެ.\n“އަހަންނަށް ހީވަނީ މިއީ ކޮންމެވެސް ކަހަލަ ޓެގެއްހެން.”\n“އަހަންނަށްވެސް ހީވަނީ އެހެން. އެކަމަކު މިޔަރުގައި ޓެގް ހަރުކުރާނީ ކޮންބައެއް؟ އަހަރެމެންނަށް ނޭނގި ކަނޑުގެ ދިރުމާއި ގުޅޭ އެއްވެސް ދިރާސާއެއް ރާއްޖެއަކު ނުކުރާނެ.” ވަސީމު ބުންޏެވެ.\n“ތި މިޔަރު ވެދާނެއެއްނު ދުނިޔޭގެ ކޮންމެވެސް އެހެން ޤައުމަކުން ޓެގްކޮށްފައިވާ މިޔަރެއްކަމަށްވެސް؟”\n“އެހެންވިޔަސްވެސް ތިކަން އަހަރެމެންނަށް އޮންނަންވާނީ އެނގިފައި. މީގެ ފަސް އަހަރު ކުރިން އޮސްޓްރޭލިޔާއިން މިޔަރުގެ ދިރާސާއެއް ކުރިފަހުން އެފަދަ ދިރާސާއެއް ބަޔަކު ކުރިކަމުގެ ވާހަކަ އިވިފައެއް ނެތް. އޭރު ހަރުކުރި ޓެގްތަކެއް މިހާރަކު ނުހުންނާނެ. އެއެއްޗެތި ތައްޔާރުކޮށްފައި ހުރީ ހަމަސްދުވަހުގެ ތެރޭގައި އެ ހަލާކުވެގެން މިޔަރުގެ ގައިން ނެއްޓޭގޮތަށް. މިއީ އަދި ވަރަށް އައު އެއްޗެހި.”\n“އެކަމަކުވެސް ތީ ކޮންމެވެސް ބޭނުމަކަށް މަޢުލޫމާތު އެއްކުރަން ކޮށްފައިވާ ކަމެއް.”\n“ތިކަން އެނގޭ. އެހެންނަމަވެސް ސުވާލަކީ ކޮންބައެއްހޭ؟ ކޮންމަޢުލޫމާތެއް ހޯދަންހޭ؟ ކޮން ކަހަލަ ދިރާސާއެއް ކުރަންހޭ؟”\nމި ސުވާލުތަކުގެ ޖަވާބު ލިބޭނީ އިތުރަށް އެކަން ހޯދައިގެންނެވެ. އެ އެއްޗެތި ޓެސްޓްކޮށް ބަލައިގެންނެވެ.\nތިންވަނަ ފަހަރަށް އޭނާ މި ފީނީ އެފަދަ އެހެން މިޔަރެއް ފެނޭތޯ އެވެ. ނަމަވެސް ކަންތައް ދިމާވީ ހީވެސް ނުކުރާކަހަލަ ގޮތަކަށެވެ. މޫދުގެ އަޑީގައި ކަނުބަނދެގެން އެ ގެންދިޔަތަނަކަށް ގެންގޮސް އޭނާ ބަންދުކުރީ އެވެ. ވަސީމު މި މިޔަރުގެ ކަންތައް ތަހުލީލުކުރަން ބަޔަކު ބޭނުންނުވަނީބާވަ އެވެ. ވަސީމު އަތުގައި އެ ޓެގްތައް ހުރިކަން ކޮންމެވެސް ބަޔަކަށް އެނގިގެން އެ ހޯދަން ވެގެން އޭނާ ބަންދުކުރީ ނޫންބާވައެވެ. ކޮންމެއަކަސް ބޮޑު ކަންތައް ގަނޑެއްގެ ތެރެއަށް އޭނާއަށް ވަދެވޭ ކަމުގެ އިޙުސާސް މިހާރު އޭނާއަށް ކުރެވެން ފަށައިފި އެވެ. ކުއްލިއަކަށް އޭނާގެ އަންހެނުންގެމަތީން ހަނދާންވި އެވެ. އެދުވަހު ފީނަން ދާން އުޅުމުން ކޮންމެ ދުވަހަކު ކޮންކަމެއްހޭ ކިޔައިގެން ޖަވާޒާ ވަރަށް ވާހަކަ ދެއްކި އެވެ. ނަމަވެސް އެ އަޑު ނާހައި އޭނާ ދިޔައީ އެވެ. މާދަމާ ނުދާނަމޭ މާދަމާ ހުންނާނީ ހަމަ ގޭގައޭ ޖަވާޒާ ގާތުގައި ބުނެފައެވެ. ނަމަވެސް މިހާރު ވަސީމު އެވަނީ ބައެއްގެ އަތްދަށުގައި ހައްޔަރުވެފަ އެވެ. އޭނާގެ ވަށައިގެން އަނދިރިކަން ފެތުރިއްޖެއެވެ.\n← ކެމްޕޭން – 2\n“ވަކިން ލޯބިން” ގެ ޝޫޓިން ފަށައިފި →\nއާކުއްޖެކޭ ދަސްވީފަހުން: 08 – އަނދިރިކަން\n17/04/2016 އަޙްމަދު ރަޝީދު Comments Off on އާކުއްޖެކޭ ދަސްވީފަހުން: 08 – އަނދިރިކަން\nހަނދުމަވަނީ – 8\n23/03/2016 އަޙްމަދު ރަޝީދު Comments Off on ހަނދުމަވަނީ – 8\nއާކުއްޖެކޭ ދަސްވީފަހުން: 27 – އީތަން\n01/07/2017 އަޙްމަދު ރަޝީދު Comments Off on އާކުއްޖެކޭ ދަސްވީފަހުން: 27 – އީތަން


Valhulaafaivaa Rohingya Muslimunge Hashithakeh Fenijje\nވަޅުލާފައިވާ ރޮހިންޔާ މުސްލިމުންގެ ހަށިތަކެއް ފެނިއްޖެ\n11 މަސް,2ހަފްތާ, 1 ދުވަސް, 23 ގަޑި, 55 މިނެޓް, 19 ސިކުންތު ކުރިން 3200ފަތޯނާ ފާއިޒް\nވަޅުލާފައިވާ ރޮހިންޔާ މުސްލިމުންގެ ހަށިތަކާއި ބެހޭ ގޮތުން އޭޕީއަށް މައުލޫމާތު ދީފައިވަނީ ބަންގްލަދޭޝްގައި ދިރިއުޅެމުން އަންނަ ރޮހިންޔާގެ ރެފިއުޖީން.\nމިޔަންމާގެ ރަޚައިން ސްޓޭޓްގައި އެޤައުމުގެ ސިފައިން ހިންގި ޖަރީމާތަކުގައި މަރާލާފައިވާ ރޮހިންޔާ މުސްލިމުންތަކެއްގެ ހަށިތަކެއް ވަޅުލާފައި ވަނިކޮށް ފެނިއްޖެއެވެ.\nއެސޯސިއޭޓެޑް ޕްރެސް، އޭޕީއިން ވަނީ މިޔަންމާ ސިފައިންގެ އަނިޔާވެރި އަމަލުތަކުގެ ޝިކާރައަކަށްވެ، ދުނިޔެ ދޫކުރި 400އެއްހާ މީހުންގެ ހަށިގަނޑު ވަޅުލާފައިވަނިކޮސް ފެނިފައިވާކަން އެނިއުސް އެޖެންސީއިން ކުރި ތަހުގީގަކަށް ހާމަވެފައިވާ ކަމަށް ބުނެފައެވެ. އޭޕީއިން ބުނީ، ވަޅުލާފައިވާ ރޮހިންޔާ މުސްލިމުންގެ ހަށިތައް ހޯދާފައިވަނީ މިހާރު ބަންގްލަދޭޝްގެ ރެފިއުޖީ ކޭމްޕްތަކުގައި ދިރިއުޅެމުން އަންނަ ރޮހިންޔާ ދަރިކޮޅުގެ މީހުން ދީފައިވާ މައުލޫމާތުތަކުގެ އަލީގައި ކަމަށެވެ.\nއޭޕީގެ ތަހްގީގާއި ގުޅިގެން އދ އަދި އެމެރިކާއިންވެސް ވަނީ ކަންބޮޑުވުންފާޅު ކޮށްފައެވެ. އެގޮތުން އެމެރިކާއިން ބުނެފައިވަނީ މިޔަންމާގެ ސިފައިން މިދިޔަ އަހަރުގެ އޯގަސްޓްމަހުގައި ރަޚައިން ސްޓޭޓްގައި ހިންގި އަސްކަރީ އޮޕަރޭޝަނުގައި މަރުވެފައިވާ އިތުރު ބައެއްގެ ހަށިގަނޑު ފެނުމަކީ ވަރަށް ކަންބޮޑުވާ ކަމެއް ކަމަށެވެ.\nއަދި ރަޚައިން ސްޓޭޓްގައި އިންސާނީ ހައްޤުތަކަށް އަރައިގަނެފައިވާ ފަރާތްތަކުގެ މައްސަލަތައް ބަލަން ޖެހޭނެ ކަމަށްވެސް އެމެރިކާއިން ވަނީ ބުނެފައެވެ. އެމެރިކާއިން ވަނީ ރަހައިން ސްޓޭޓްގައި މިޔަންމާގެ ސިފައިން ހިންގާފައިވާ އަސްކަރީ އޮޕަރޭޝަނާއި ގުޅޭ މިނިވަން ތަހްގީގެއް ކުރުމަށް މިޔަންމާގެ ސަރުކާރަށް ގޮވާލާފައެވެ.\nއެމެރިކާއިން މިފަދައިން ގޮވާލާފައިވާއިރު، ރޮހިންޔާ މުސްލިމުންނާއި ދެކޮޅަށް މިޔަންމާ ސިފައިން ހިންގި ޖަރީމާތައް ފޮރުވައި، އެކަމުގެ ހަޤީޤަތް އޮޅުވާލުމަށް މިޔަންމާގެ ސަރުކާރުން މަސައްކަތް ކުރަމުންދާ ކަމަށް ބައިނަލްއަޤްވާމީ މީޑިޔާތަކުން ވަނީ ހާމަކޮށްފައެވެ.\n1 ދުވަސް ކުރިން 25 0\n4 ދުވަސް ކުރިން 61 0


Flying school ge head of training ge license baathilu kuruma ninmaifi - AO News\nއޭޝިއަން އެކަޑެމީ އޮފް އެރޮނޯޓިކްސް (އޭއޭއޭ) އިން އައްޑޫގައި ހިންގާ ފްލައިން ސްކޫލްގެ ހެޑް އޮފް ޓްރެއިނިން, ސުރަންޖަން ޑި ސިލްވާ އަށް ދޫކޮށްފައިވާ ހުއްދަ ބާތިލުކުރުމަށް ސަރުކާރުން ނިންމައިފިއެވެ.\nފްލައިން ސްކޫލުގެ މައްސަލަތައް ހައްލުނުވެ ދަރިވަރުންނާއި ބެލެނެވެރިންގެ ޝަކުވާތައް އިތުރުވެފައިވާއިރު، ޓްރާންސްޕޯޓް އޭވިއޭޝަނުން ނެރެފައިވާ ނޫސްބަޔާނެއްގައި ބުނެފައިވަނީ، ސްކޫލްގެ ހެޑް އޮފް ޓްރެއިނިން ސުރަންޖަންއަށް ސިވިލި އޭވިއޭޝަން އޮތޯރިޓީން ދޫކޮށްފައިވާ ހުއްދަ ގާނޫނާއި ގަވައިދުތަކާއި އެއްގޮތްވާ ގޮތުގެ މަތިން މާދަމާއިން ފެށިގެން ބާތިލުކުރުމަށް ނިންމާފައިވާކަމަށެވެ.\nހެޑް އޮފް ޓްރެއިނިން, ސުރަންޖަން ހުއްދަ ބާތިލުކުރުމަށް ނިންމާފައިވަނީ ފްލައިން ސްކުލޫގައި ތައުލީމު ހާސިލު ކުރަމުންދާ ދަރިވަރުންނަށް ދިމާވެފައިވާ މައްސަލަތައް ހައްލު ކުރުމަށާއި، ދަރިވަރުންގެ ކޯސްތައް އެދެވޭ ގޮތެއްގައި ކުރިއަށް ގެންދިއުމަށް އަރާފައިވާ ބުރުތައް ހައްލުކުރުމަށް، ފްލައިން ސްކޫލުގެ މެނޭޖްމެންޓުން އަދާ ކުރަން ޖެހޭ ޒިންމާތައް އަދާ ކުރަމުން ނުދާތީ ކަމަށް އެ ބަޔާނުގައިވަނީ ބުނެފައެވެ.\n.އައްޑޫ ފްލައިން ސްކޫލްގައި ކިޔަވަމުންދާ ދަރިވަރުންނަށް ދިމާވެފައިވާ އެކިއެކި ގޮންޖެހުންތަކާއި ގުޅިގެން މި މައްސަލަ މީގެ ކުރިންވެސް ވަނީ ކަމާއި ބެހޭ އިދާރާތަކުގެ ސަމާލުކަމަށް ގެނެސްފައެވެ.\nމި ގޮތުން އެ ސްކޫލްގައި ކިޔަވާ ދަރިވަރުންނަށް ކުރިމަތިވެފައިވާ މައްސަލަތަކަށް ހައްލު ހޯދަން މަޖިލީހުގެ ގައުމީ ތަރައްގީއާ ތަރިކަައިގެ ކޮމެޓީން ވަނީ ދިރާސާކޮށް ރިޕޯޓެއް ތައްޔާރު ކޮށް މަޖިލީހަށްވެސް ހުށަހަޅާފައެވެ. ކޮމެޓީން ތައްޔާރުކުރި ރިޕޯޓްގައި ފްލައިން ސްކޫލާމެދު ކަންބޮޑުވާންޖެހޭ ގިނަ ކަންތައްތަކެއް ފާހަގަ ކޮށްފައިވާއިރު އެންމެ މުހިންމު ކަމެއްގެ ގޮތުގައި އެކަށީގެންވާ ފެންވަރުގެ ވަސީލަތްތައް ނެތުމާއި ގާބިލްކަން ނެތުމެވެ.\nއެ ރިޕޯޓްގައި ކުރަން ލަފާދީފައިވާ ކަންތައްތަކުގެ ތެރޭގައި އޭޝިއަން އެކެޑަމި އޮފް އެރޮނޮޓިކްސް (އޭއޭއޭ)ގެ ކިބައިން ދަރިވަރުންނަށް ބަދަލު ހޯދައި ދިނުމާއި އެކުދިންނަށް ކިޔެވޭނެ ގޮތްތައް ހޯދައިދީ ސްކޫލް ޖަވާބުދާރީ ކުރުވުގެ އިތުރުން ކުރިއަށް އޮތް ތަނުގައި އެފަދަ އިންސްޓްޓިއުޓެއް ހިންގަން ހުއްދަ ދޭއިރު ހަރުދަނާ ގަވައިދުތަކެއް ހެދުން ހިމެނެ އެވެ.\nއެ ރިޕޯޓްގައި ލަފާދީފައިވާ ކަންތައްތައް ތަންފީޒު ކުރުމަށް މަޖިލީހުގައި ނެގި ވޯޓުގައި 46 މެމްބަރުން ވަނީ ފެންނަ ކަމަށް ވޯޓުދެއްވާފައެވެ.


Fahu dhihaigai vevunu emme bodakah alhukamugai heydha kuran...\nއިސްލާމް - ހުކުރު ޚުތުބާ\nއިއުތިކާފަށް އިނުމާއި، ރޭއަޅުކަން ކުރުމުގެ މުހިއްމުކަން ބަޔާންކުރި\nހާލަތާއި ސިއްހަތު ތަންދިން އެންމެ މަތީ ދަރަޖައަކަށް އަޅުކަމުގައި ހޭދަ ކުރަން ގޮވާލި\nކ. މާލެ | 24 މެއި 2019 | ހުކުރު 13:40 | 4,031\nރަމަޟާން މަހުގެ ފަހު ދިހައިގެ ރޭތަކުގައި އެމީހަކަށް ވެވުނު އެންމެ މަތީ ދަރަޖައަށް އަޅުކަމުގައި ހޭދަ ކުރުމަށް މިއަދުގެ ހުކުރު ޚުތުބާގައި ގޮވާލައިފިއެވެ.\n"ރަމަޟާން މަހުގެ ފަހު ދިހައިގެ މާތްކަން" މި މައުޟޫގެ މައްޗަށް ބިނާކޮށްފައިވާ ޚުތުބާގައި ބުނީ، އެމީހެއްގެ ހާލަތާއި ސިއްހަތު ތަންދިން އެންމެ މަތީ ދަރަޖައަކަށް އަޅުކަމުގައި ހޭދަ ކަމަށާއި، ލައިލަތުލްޤަދުރި ވިލޭރޭގެ ބަރަކާތް ހާސިލު ކުރުމަށް އެންމެންވެސް ގަދައަޅައި މަސައްކަތް ކުރަން ޖެހޭ ކަމަށެވެ.\nރަހުމާނުވަންތަ ﷲ ގެ އޯގާވަންތަ ކަމުން އަޅުގަނޑުމެންނަށްޓަކައި ފަހު ދިހައިގެ ތެރޭގައި ބަރަކާތުން ފުރިގެންވާ ރެއެއް ލައްވާފައިވޭ. އެއީ ލައިލަތުލްޤަދުރި ވިލޭރެ. ﷲ ތައާލާ އެރޭގެ އަޅުކަން 1000 މައްސަރަށްވުރެ މާތް ކުރެއްވި. އެއްހާސް މައްސަރަކީ ގާތްގަނޑަކަށް 83 އަހަރު. އަޅުގަނޑުމެންގެ ތެރެއިން އެއްވެސް މީހަކަށް 83 އަހަރު، ކޮންމެ ދުވަހަކު ހުރިހާ ވަގުތެއް އަޅުކަމުގައި ހޭދަ ކުރެވޭނެތޯ؟ އަޅުގަނޑުމެން 83 އަހަރު ދުނިޔޭގައި އުޅުނު ކަމުގައިވިޔަސް، އެ މުއްދަތުގެ މަދު އިންސައްތައެއް މެނުވީ، އަޅުގަނޑުމެންނަށް އަޅުކަމުގައި ހޭދައެއް ނުކުރެވޭނެ، އެހެންކަމުން އެރެއަކީ ﷲ ދެއްވާ ދެއްވުންތަކުގެ ތެރެއިން އަޅުގަނޑުމެންގެ ހިތަށް ނުގެނެވޭފަދަ ދީލަތިވަންތަ ބަރަކާތްތެރި ދެއްވުމެއް\nޚުތުބާގައި އިތުރަށް ބުނީ، ފަހު ދިހައިގައި ހެއު އަމަލުތައް ގިނަކޮށް ދުއާ ކުރުން މަތީ ދެމިހުރުމުގެ އިތުރުން، ﷲ އަށް އަޅުކަން ކުރުމާއި ޒިކުރު ކުރުމުގައި ވަގުތު ހޭދަ ކުރަން ވާނެ ކަމަށެވެ.\nފަހު ދިހައިގައި ހެޔޮ އަމަލުތައް ގިނަ ކުރާށެވެ. ފަރުޟު ފަސް ނަމާދު ފުރިހަމައަށް އަދާ ކުރުމަށްފަހު، ރަވާތިބު ސުންނަތްތައްވެސް އަދާ ކުރެވޭތޯ ބަލާށެވެ. ޞުހާ ނަމާދާއި، ތަރާވީހު ނަމާދުގެ އިތުރުން ދަމު ނަމާދާއި، ރޭ އަޅުކަންވެސް ކުރެވޭތޯ ގަދައަޅައި މަސައްކަތް ކުރާށެވެ. އަދި ޤުރުއާން ކިއެވުން ގިނަ ކުރުމާއި، ޤުރުއާނުގެ އާޔަތްތަކާމެދު ވިސްނައި އޭގެ މާނައާމެދު ފިކުރު ހިންގޭތޯ ބަލާށެވެ. ހުރިހާ ވަގުތެއްގައި ޛިކުރު ކުރުމާއި، ފަޤީރުންނާއި މިސްކީނުންނަށް ސަދަގާތް ކުރުމަށް ސަމާލުވާށެވެ\nއޭގެ އިތުރުން، ފަހު ދިހައިގައި އިއުތިކާފަށް އިނުމާއި، ރޭއަޅުކަން ކުރުމުގެ މުހިއްމު ކަމަށްވެސް ޚުތުބާގައި ވަނީ އަލިއަޅުވާލާފައެވެ.\nއެންމެ ފަހުން އަޕްޑޭޓް ކުރީ: 1 ހަފްތާ ކުރިން | ރިވިއު ކުރީ: ހުސެން ފިޔާޒް\nކޮވިޑް-19: ލީބިއާގެ ކުރީގެ ބޮޑުވަޒީރު ވައިރަސް ޖެހިގެން އަވަހާރަ ވެއްޖެ\nކޮވިޑް-19: ޔޫކޭއިން ފާއިތުވި 24 ގަޑިއިރުތެރޭ 621 މީހަކު މަރުވެއްޖެ\nކޮވިޑް-19: ދެލައްކަ ފަންސާސްހާހަށްވުރެ ގިނަ މީހުން ފަރުވާދީގެން ރަނގަޅުވެއްޖެ\nއޮލިމްޕިކްސް ފުޓްބޯޅަ އިވެންޓުގައި ވާދަކުރާ ކުޅުންތެރިންގެ އުމުރު މަތި ކުރަނީ\nކޮވިޑް-19: ސައުދީން މިއަދު އެކަނި 206 މީހުން ޕޮޒިޓިވްވެ،5މީހުން މަރުވެއްޖެ\nޝިޕިންގ ކުންފުނީގެ އެމްޑީއަކަށް ކުރީގެ ކެބިނެޓް ސެކްރެޓަރީ އަބްދުﷲ ސައީދު\nކޮވިޑް-19: ސިންގަޕޫރުން މިއަދު އެކަނިވެސް 120 މީހުން ވައިރަސްއަށް ޕޮޒިޓިވްވެއްޖެ


Phone Hifaigen Faahanaa Ah Vannanee Kithah Meehun? - Vaguthu\nފޯނު ހިފައިގެން ފާހަނާއަށް ވަންނަނީ ކިތައް މީހުން\nއަހަރުމެންގެ ތެރޭގައި ފަހަކަށް އައިސް ފޯނު ހިފައިގެން ފާހަނާ އަށް ވަންނަ މީހުން ވަރަށް ގިނައެވެ. އަހަރުމެންގެ ތެރެއިން މިހާރު ކިތަށް މީހުން މިކަން ކުރަންތޯ އެއީ އުފެދޭ ވަރަށް ބޮޑު ސުވާލެކެވެ.\nގިނަ ފަރާތްތަކުން ކިތަންމި ކުޑަ ކަމަކު ފާހަނާއަށް ވަދެލިއަސް ވަންނަނީ ހަމަ ފޯނު ހިފައިގެންނެވެ. އެއީ ކޭއްވެގެންތޯ ގިނަ މީހުން އަންނަނީ ސުވާލު ކުރަމުންނެވެ. އަދި ބައެއް ފަރާތްތަކުން އަންނަނީ މިކަމަށް ދިރާސާއެއް ހަދަންވެސް ބުނަމުންނެވެ.\nބައެއް ފަރާތްތަކުން ބުނަމުން އަންނަ ގޮތުގައި ފާހަނާއަށް ފޮނު ހިފައިގެން ވަދެއްޖެ ނަމަ އެއްގަޑި އިރު ނޫނީ ދެ ގަޑި އިރު އެބަޔަކު ފާހަނާގައި ހޭދަ ކުރާ ކަމަށެވެ. ގިނަ ފަރާތްތަކުން ފޯނު ހިފައިގެން ފާހަނާ ތަށި މަތީ އިށީނދެލައިގެން އެހާ ގިނަ އިރު ގޭމް ކުޅެން ނުވަތަ ފިލްމް ބަލަންވެސް ތިބެއެވެ.\nފޯނު ނުލާ ފާހަނާއަށް ވަދެވިއްޖެނަމަ ބައެއް ފަރާތްތަކުން ތިބެނީ ކުރާނެ ކަމެއް ނެތިފައެވެ. މިފަދަ ހާލާތް ތަކުގައި ބައެއް ފަރާތްތަކުން ފަހަނާގައި ޖަހާފައިވާ މުށި ގަނޑުތައް ވެސް ގުނައި ހަދައެޗެ. އަދި ބައެއް ފަރާތްތަކުން ޝޭމްޕޫ ފުޅީގެ ލޭބަލްގައި ހުރި އެއްޗެހި ވެސް ކިޔާލަ ކިޔާލަ ތަށި މަތީ ތިބެއެވެ.\nމިކަމަކީ އަހަރުމެން ދިވެހިންގެ ތެރޭގައިވެސް ވަރަށް އާއްމު ކަމެއްކަން ގިނަ ބަޔަކު އަންނަނީ ފާހަގަ ކުރަމުން އަންނައިރު ތިއީ އެހެން ކަންތައ ކުރާ މީހެއް ހެއްޔެވެ؟\nއޮކްޓޯބަރ 8, 2019 16:22\nއާން މަވެސް، ހިހިހިހީ\nއޮކްޓޯބަރ 8, 2019 18:06\nޕޮލާބެއާ ގެ ބިސް ގެ އުރަ ރޮދި ބޮޑި\nއޮކްޓޯބަރ 8, 2019 22:10\nމަ ތައިލް ގުނަނީ


އެކުވެރި ދައުލަތްތަކުގެ ޢާންމު މަޖިލީހުގެ 76 ވަނަ ސެޝަންގެ ރައީސް އަދި ރާއްޖޭގެ މިނިސްޓަރ އޮފް ފޮރިން އެފެއާޒް ޢަބްދުﷲ ޝާހިދަށް ރައީސުލްޖުމްހޫރިއްޔާ، ނިޝާން ޢިއްޒުއްދީނުގެ ޢިއްޒަތުގެ ވެރިކަމުގެ ލަޤަބު އަރުވައިފި - The President's Office\nއެކުވެރި ދައުލަތްތަކުގެ ޢާންމު މަޖިލީހުގެ 76 ވަނަ ސެޝަންގެ ރައީސް އަދި ރާއްޖޭގެ މިނިސްޓަރ އޮފް ފޮރިން އެފެއާޒް ޢަބްދުﷲ ޝާހިދަށް ރައީސުލްޖުމްހޫރިއްޔާ، ނިޝާން ޢިއްޒުއްދީނުގެ ޢިއްޒަތުގެ ވެރިކަމުގެ ލަޤަބު އަރުވައިފި\n6 އޮކްޓޫބަރު 2021، ރިފަރެންސް: 2021-419\nއެކުވެރި ދައުލަތްތަކުގެ ޢާންމު މަޖިލީހުގެ 76 ވަނަ ސެޝަންގެ ރައީސް އަދި ރާއްޖޭގެ މިނިސްޓަރ އޮފް ފޮރިން އެފެއާޒް ހިޒް އެކްސަލަންސީ ޢަބްދުﷲ ޝާހިދަށް، ރައީސުލްޖުމްހޫރިއްޔާ އިބްރާހީމް މުޙައްމަދު ޞާލިޙް، ނިޝާން ޢިއްޒުއްދީނުގެ ޢިއްޒަތުގެ ވެރިކަމުގެ ލަޤަބު އަރުވައިފިއެވެ. ނިޝާން ޢިއްޒުއްދީނުގެ ޢިއްޒަތުގެ ވެރިކަމުގެ ލަޤަބު ޢަބްދުﷲ ޝާހިދަށް އެރުވީ، ޤައުމީ ދުވަހުގެ މުނާސަބަތުގައި މިރޭ ޖުމްހޫރީ މައިދާނުގައި ބޭއްވެވި ރަސްމީ ޖަލްސާގައެވެ.\nނިޝާނުގެ ޢިއްޒަތަކީ އެމީހެއްގެ ޤައުމީ ޚިދުމަތް ފާހަގަކުރުމުގެ ގޮތުން ނުވަތަ ބައިނަލްއަޤްވާމީ ޚިދުމަތް ވަޒަންކުރުމުގެ ގޮތުން ދައުލަތުގެ ފަރާތުން އަރުވާ ޢިއްޒަތެކެވެ. ނިޝާން ޢިއްޒުއްދީނުގެ ޢިއްޒަތުގެ ވެރިކަން (ނ.ޢ.ޢ.ވ) ނިސްބަތް ކުރެވެނީ، އައްސުލްޠާނުލްޣާޒީ ޙަސަން ޢިއްޒުއްދީން، ސިރީ ކުލަރަންމީބަ ކައްތިރިބަވަނަ މަހާރަދުންނަށެވެ.\nހިޒް އެކްސަލަންސީ ޢަބްދުﷲ ޝާހިދަށް ނިޝާން ޢިއްޒުއްދީނުގެ ޢިއްޒަތުގެ ވެރިކަމުގެ ލަޤަބު އެރުވުމަށް، ރައީސުލްޖުމްހޫރިއްޔާ އިބްރާހީމް މުޙައްމަދު ޞާލިޙް ކަނޑައެޅުއްވީ، އެކުވެރި ދައުލަތްތަކުގެ ޢާންމު މަޖިލީހުގެ 76 ވަނަ ސެޝަންގެ ރައީސްގެ ހައިސިއްޔަތުން އެމަނިކުފާނު ދިވެހިރާއްޖެއަށް ކުރައްވާ ރަސްމީ ދަތުރުފުޅާ ގުޅިގެންނެވެ. އަދި އެ މަގާމަށް އެމަނިކުފާނު ވަރަށް ފުރިހަމަ އަޣްލަބިއްޔަތަކުން އިންތިޚާބުވެވަޑައިގަތުމަކީ، ދިވެހިރާއްޖެއަށް އެ މަނިކުފާނު ހޯއްދަވައިދެއްވި ފަޚުރަކާއި ޝަރަފުވެރިކަމެއް ކަމަށް ރައީސުލްޖުމްހޫރިއްޔާ ދެކެވަޑައިގަންނަވާތީއެވެ. ހަމައެއާއެކު، ރާއްޖޭގެ ޚާރިޖީ ދާއިރާއަށް އެ މަނިކުފާނު ކުރެއްވި އަދި ކުރައްވަމުން ގެންދަވާ މަސައްކަތްޕުޅުތައް، ބައިނަލްއަޤްވާމީ މުޖުތަމަޢުން ނުހަނު އިތުބާރާއެކީ ބަލައިގަނެފައިވާ ކަމުގެ އަލިގަދަ ހެތްކެއް ކަމަށް ރައީސުލްޖުމްހޫރިއްޔާ ދެކެވަޑައިގަންނަވާތީއެވެ. ހަމައެހެންމެ، ރާއްޖޭގެ ޚާރިޖީ ދާއިރާގެ ކުރިއެރުމަށާއި، ރާއްޖޭގެ ރީތި ނަން ބައިނަލްއަޤްވާމީ މައިދާނުގައި ދެމެހެއްޓެވުމަށް އެ މަނިކުފާނު ކުރައްވައިފައިވާ އަދި މިހާރުވެސް ކުރައްވަމުން ގެންދަވާ މަސައްކަތްޕުޅުތަކުގެ އަގު، ދިވެހި ދައުލަތުން ވަޒަންކުރެއްވުމުގެ ގޮތުންވެސް މެއެވެ.\nހިޒް އެކްސަލަންސީ ޢަބްދުﷲ ޝާހިދު، ރާއްޖޭގެ ޚާރިޖީ ދާއިރާގައި ޚިދުމަތް ކުރައްވަން ފެށްޓެވީ، 1983 ވަނަ އަހަރުގެ ޖުލައިމަހުގައެވެ. ޚާރިޖީ ޚިދުމަތް އެމަނިކުފާނު ފެށްޓެވީ އެންމެ އާދައިގެ މުވައްޒަފެއްގެ ގޮތުގައެވެ. 2005 ވަނަ އަހަރުގެ ޖުލައި މަހުގެ 14 ވަނަ ދުވަހު ޢަބްދުﷲ ޝާހިދު، މިނިސްޓަރ އޮފް ސްޓޭޓް ފޮރ ފޮރިން އެފެއާޒް ކަމުގެ މަގާމަށް ޢައްޔަން ކުރެއްވިއެވެ. މިނިސްޓަރ އޮފް ފޮރިން އެފެއާޒްގެ މަގާމަށް އެމަނިކުފާނު ޢައްޔަން ކުރެއްވީ 2007 ވަނަ އަހަރުގެ އޮގަސްޓު މަހުގެ 23 ވަނަ ދުވަހުގައެވެ. އޭގެފަހުން، ރައީސް އަލްއުސްތާޛު މައުމޫން ޢަބްދުލްޤައްޔޫމްގެ ރިޔާސީ ދައުރު ނިމެންދެން، އެ މަގާމުގައި ދެމިހުންނެވިއެވެ.\nޢަބްދުﷲ ޝާހިދުގެ ޚާރިޖީ ވަޒީރު ކަމުގައި ފާހަގަކުރެވުނު އެންމެ މުހިންމު އެއްކަމަކީ، ދުނިޔޭގެ ޤައުމުތަކުގައި ރާއްޖޭގެ ޑިޕްލޮމެޓިކް ފުޓްޕްރިންޓް އިތުރަށް ފުޅާކުރެއްވުމުގެ މަސައްކަތްޕުޅެވެ. މިގޮތުން، އެމެރިކާ، ޗައިނާ، ޖަޕާން، ސަޢޫދީޢަރަބިޔާ، ޔޫ.އޭ.އީ، ބަންގްލަދޭޝް، ޕާކިސްތާނު އަދި ސިންގަޕޫރުގައި ދިވެހި އެމްބަސީ ހުޅުވުން ހިމެނެއެވެ.\nރައީސުލްޖުމްހޫރިއްޔާ އިބްރާހީމް މުޙައްމަދު ޞާލިޙް، ދިވެހިރާއްޖޭގެ ރައީސުލްޖުމްހޫރިއްޔާކަމާ ހަވާލުވެވަޑައިގަތުމަށްފަހު، މިނިސްޓަރ އޮފް ފޮރިން އެފެއާޒްގެ މަގާމަށް ޢައްޔަން ކުރެއްވި ބޭފުޅަކީވެސް ޢަބްދުﷲ ޝާހިދެވެ. ޚާރިޖީ ވަޒީރުކަމުގެ މަގާމާ ދެވަނަފަހަރަށް ޙަވާލުވެވަޑައިގެން، ޢަބްދުﷲ ޝާހިދު ވަނީ ދިވެހިރާއްޖެއަކީ ބައިނަލްއަޤްވާމީ މުޖުތަމަޢުގައި، ދުނިޔޭގެ ޤައުމުތަކުގެ އިޙްތިރާމާއި އިތުބާރު ލިބިފައިވާ ޤަދަރުވެރި އަދި ޒިންމާދާރު ޤައުމެއްގެ ގޮތުގައި ހެއްދެވުމަށް ގިނަގުނަ މަސައްކަތްޕުޅުތަކެއް ކުރައްވައިފައެވެ. މިގޮތުން، ރާއްޖެއާ ގުޅުން ހީނަރުވެފައިވާ ޤައުމުތަކާއެކު އަލުން ގުޅުން އިޢާދަކުރައްވައި ބަދަހިކުރެއްވުމާއި، އިތުރު ޤައުމުތަކާއެކު ގުޅުން ޤާއިމުކުރެއްވުމަށް އެމަނިކުފާނު ވަނީ މަސައްކަތްޕުޅު ކުރައްވައިފައެވެ.


"އެކަނިވެރި" ކުރިއަށްލައިގެން ނަންތައް ކީނަމަވެސް އެއްވެސް އެކަނިވެރިއަކު ނުހުންނާނެ!: މުފްތީ މެންކް\nއެންމެ ގިނަ ބައަކަށް ނުވިސްނޭ ނުވަތަ ޤަބޫލުނުކުރެވޭ އެއްކަމަކީ އެއްވެސް މީހަކު އެކަނި ނުހުންނާނެ ކަމެވެ! އެކަނިވެރި ނުވާނެކަމެވެ. އެހެނީ އަބަދުވެސް ގެއްލޭނީ3ވަނަ ފަރާތެވެ! ޔަޤީންކުރަން ޖެހޭ ކަމަކީ ތިމާ އާއިއެކު2ވަނަ ފަރާތެއްގެ ގޮތުގައި އަބަދުވެސް ﷲ ތަޢާލާ ވޮޑިގެންވާ ކަމެވެ.\nތިމާ އާއި އަބަދުވެސް ވަކިވާނީ ތިމާ އާއި ގުޅޭ އިންސާނުންނެވެ. މީހަކު އުފަންވާ ހަމައިން ދުވަހަކު ވެސް އެމީހަކާއި ﷲ ތަޢާލާ ވަކިވެވޮޑިގެނެއް ނުވެއެވެ. ދުނިޔޭގައި ވެސް، މަރުވުމުން ކައްވަޅުގައިވެސް އަދި އާޚިރަތުގައިވެސް އެމީހަކާއިއެކު ވޮޑިގެންވެއެވެ. އެކަން ޤަބޫލު ނުކުރެވި ﷲ ތަޢާލާ އާއި ދުރުހެލިވެވެނީ މީސްތަކުންނަށެވެ.\nލޮބުވެތި އަޚުންނާއި އުޚުތުންނޭވެ! އެއީ ކުރަން ކިތަންމެ ގޯސްކަމެއް ނަމަވެސް މައިން ބަފައިންވެސް ޢާއިލާގެ އެންމެންވެސް ތިބާ ދޫކޮށްލައިފާނެއެވެ. އެންމެ ލޯބިވާ ދަރިންވެސް މެއެވެ. އަދި އެންމެ ލޯބިން ކައިވެނިކުރި ބައިވެރިޔާވެސްމެއެވެ. ނަމަވެސް ތިބާ ﷲ ތަޢާލާ އާއިއެކުގައި ވާހައި ހިނދަކު ﷲ ތަޢާލާ ތިބާ ދޫކޮށެއް ނުލައްވަވާނެތެވެ. ތިބާ އާއި އެންމެ ގާތުގައި ވޮޑިގެންވާނެތެވެ.\nކަންބޮޑުވުމާއި ހާސްވުމާއި ނުތަނަވަސްކަން އިތުރުވެ ނަފްސާނީ ބަލިތަކާއި ދިމާއަށް މީހުންނަށް ދެވެނީ ތިމާ އާއިއެކުގައި ﷲ ތަޢާލާ ވޮޑިގެންވާކަން ޤަބޫލުނުކުރެވޭތީއެވެ! އެކަން ޤަބޫލުކޮށް ﷲ ތަޢާލާ އަށް އަދާކުރަންޖެހޭ ޙައްޤުތައް އަދާކުރަމުން ގެންދިއުމަކީ މައްސަލައަށް އޮތް އެންމެ ފުރިހަމަ ޙައްލެވެ.


ޖުމްލަ 2679 އިޢުލާން\nމިނިސްޓްރީ އޮފް ހެލްތު . 22 ގަޑިއިރު ކުރިން\nމާލެ ސަރަހައްދުގެ ހޮސްޕިޓަލުތަކުގައި ހޮސްޕިޓަލު އިމަރޖެންސީ ރެސްޕޮންސް ޕްލޭން ޓެސްޓްކުރުމުގެ ގޮތުން ސިމިއުލޭޝަން އެކްސަސައިޒުތައް (ޓޭބަލް ޓޮޕް އަދި ފަންކްޝަނަލް ނުވަތަ ފުލް ސްކޭލް) ހިންގުމާއި ގުޅުންހުރި ތަމްރީންތައް ހިންގުމަށް ކޮންސަލްޓެންޓެއް ހޯދުމާއި ގުޅޭ\nތާރީޚު: 27 ޖޫން 2022\nސުންގަޑި: 19 ޖުލައި 2022 12:00\nހިއުމަން ރިސޯސް އޮފިސަރ - މިނިސްޓްރީ އޮފް ހެލްތު\nތާރީޚު: 26 ޖޫން 2022\nސުންގަޑި: 30 ޖޫން 2022 13:30\nހިއުމަން ރިސޯސް އޮފިސަރ - ހެލްތު ޕްރޮޓެކްޝަން އެޖެންސީ\nމިނިސްޓްރީ އޮފް ހެލްތު .6ދުވަސް ކުރިން\nކޮމްޕިއުޓަރ ޕްރޮގްރާމަރ - މިނިސްޓްރީ އޮފް ހެލްތު\nތާރީޚު: 22 ޖޫން 2022\nސުންގަޑި: 29 ޖޫން 2022 13:30\nހިއުމަން ރިސޯސް އޮފިސަރ - ދަމަނަވެށި\nރޯޝަނީ ބިލްޑިންގއާއި ހެލްތު ސަޕްލައިޒް ހިނގަމުންދާ އިމާރާތާއި ދަމަނަވެށި ހިނގަމުންދާ އިމާރާތާއި މޯލްޑިވިއަން ބްލަޑް ސަރވިސަސްއާއި ހ. ކުއްޅަވައްމާގެ އާގެ ގުދަން އަދި ހ. ރެއާލް އިމާރާތުގައި ހަރުކޮށްފައިވާ އެއަރކޮންޑިޝަންތަކާއި ބެހެއްޓިފައިވާ ރެފްރިޖިރޭޓަރތަކާއި ކޯލްޑްރޫމް ކޮންމެ މަހަކު އެއްފަހަރު އެއް އަހަރު ދުވަހުގެ މުއްދަތަށް ސަރވިސްކޮށް ބަލަހައްޓާނެ ފަރާތެއްހޯދުމާއިގުޅޭ\nޕަބްލިކް ހެލްތް ޕްރޮގްރާމް އޮފިސަރ - މޯލްޑިވްސް ފުޑް އެންޑް ޑްރަގް އޮތޯރިޓީ\nތާރީޚު: 20 ޖޫން 2022\nސުންގަޑި: 26 ޖޫން 2022 13:30\nތ. އޮމަދޫ ޞިއްޙީ މަރުކަޒުގެ ޕޯރޓިކޯ ހެދުމުގެ މަސައްކަތްތައް ކޮށްދޭނެ ފަރާތެއް ހޯދުމަށް\nތާރީޚު: 19 ޖޫން 2022\nސުންގަޑި: 28 ޖޫން 2022 13:00\nބ. ފުޅަދޫ ޞިއްޙީ މަރުކަޒުގެ ޕޯރޓިކޯ އާއި ގަރާޖާއި ލޯންޑްރީ ހެދުމުގެ މަސައްކަތްތައް ކޮށްދޭނެ ފަރާތެއް ހޯދުމަށް


Kulhudhuffushi Online - Konme dhuvahehge keumugaives bis himananvee mihenve\nޚަދީޖާ އާދަމް - 1 އަހަރު ކުރިން - 15 އޯގަސްޓް 2017\nބިހަކީ އޭގައި ގިނަ އަދަދަކަށް ވިޓަމިން އަދި މިނަރަލް ހިމެނޭ އެއްޗެކެވެ. އެގޮތުން ވިޓަމިން އޭ، ކެލްޝިއަމް، ފޮލޭޓް، ޕްރޮސްފަރަސް، ވިޓަމިން ބީ އަދި ޑީ ހިމެނެ އެވެ. އެހެން ކަމުން ކޮންމެ ދުވަހެއްގެ ކެއުމުގައި ބިސް ހިމަނައިފިނަމަ އެއިން ތިމާގެ ހަށިގަނޑަށް ބޮޑެތި ފައިދާތަކެއް ކުރާނެ އެވެ.\nއެގޮތުން މިއީ ސިކުނޑިއަށް ފައިދާ ހުރި އެއްޗެއްވެސް މެއެވެ. ބިހަކީ ކޮލީން އިން މުއްސަނދި ވެފައިވާ އެއްޗެކެވެ. މިއީ ވިޓަމިން ބީ ގެ ތެރޭގައި ހިމެނޭ އެއްޗެކެވެ. އެގޮތުން ސިކުނޑީގައި އިތުރު މޮލެކިއުލް އުފެއްދުމަށާއި އާ ސެލްތައް އުފެދުމަށް ކޮލީން އެހީތެރިވެ ދެއެވެ.\nސިކުނޑީގެ އިތުރުން މިއީ ލޮލަށްވެސް ފައިދާ ހުރި ކާނާ އެކެވެ. އެގޮތުން ލޯ ފުސްވުމާއި ފެންނަ މިންވަރު ދަށްވުމުން ދުރުކޮށްދޭ އެހީވެދޭ ދެ މާއްދާ ކަމަށްވާ ލުޓެއިން އަދި ޒިއަޒާންތިން ބިހުގައި ގިނަ އަދަދަކަށް ހިމެނެއެވެ.\nބިހަކީ ޕްރޮޓީންވެސް ގިނަ އަދަދަކަށް ހިމެނޭ އެއްޗެކެެވެ. އެގޮތުން ޑައެޓް ޕްލޭން ތެރޭގައި ދުވާލަކު3ބިސް ހިމަނައިފިނަމަ އެމީހަކަށް ބޭނުންވާ ވަރަށް ޕްރޮޓީން ލިބެއެވެ. އަދި ބިހުގައި ވިޓަމިން އީ ހިމެނޭތީ ދުވާލަކު3ބިސް ކެއުމުން ހިތުގެ ބަލިތަކުންނާއި ބައެއް ކެންސަރުތަކުން ދުރުކޮށްދެއެވެ.\nދުވާލަކު3ބިސް ކާއިރު ހަމައެކަނި ބިހުގެ ހުދުބައި އެކުމުންވެސް ބޭނުންވާ ވަރަށް ޕްރޮޓީން ލިބޭނެއެެވެ. އަދި ބިހުގެ ގޮބޮޅިއަށްވުރެ ހުދު ބައިގައި ހަށިގަނޑަށް ފައިދާވާ މާއްދާތައް ހިމެނެއެެވެ. ގިނަ ބަޔަކު ބިސް ކެއުމާއި ދުރުވަނީ އޭގައި ގިނަ އަދަދަކަށް ކޮލެސްޓްރޯލް ހިމެނޭތީ އެވެ. އެގޮތުން ބިހެއްގައި 373މގ ގެ ކޮލެސްޓްރޯލް ހިމެނެއެވެ. އެއީ 11 ގ ފެޓެވެ. އެހެން ނަމަވެސް ބިހުގައި ޕޮޓެންޝިއަމް 124މގ ހިމެނޭއިރު ސޯޑިއަމް 124މގ ހިމެނެ އެވެ. އަދި ޕްރޮޓީން 13ގ ހިމެނެއެވެ.\nވިޓަމިންތަކަށް ބަލާއިރު ވިޓަމިން އޭ 10 ޕަސެންޓް ހިމެނޭއިރު، ވިޓަމިން ޑީ 12 ޕަސެންޓް ހިމެނެއެވެ. އަދި ވިޓަމިން ބީ 18 ޕަސެންޓް، ވިޓަމިން ބީ65ޕަސެންޓް ބިހެއްގައި ހިމެނެއެވެ.\nއަންހެނަކު ގެއަކަށް ވަދެ ގެއްލުންދީ މާރާމާރީ ހިންގައިފި


local council inthihaabugai vaadhakuraane gotheh adhi nunimman: Shujau\nރާއްޖެ - ޕީޕީއެމް-ޕީއެންސީ\nލޯކަލް ކައުންސިލް އިންތިހާބުގައި ވާދަކުރާނެ ގޮތެއް އަދި ނުނިންމަން : ޝުޖާއު\nޕްރައިމަރީ ބާއްވާނީ އޮކްޓޯބަރ-ނޮވެމްބަރ ހިސާބުގައި\nލޯކަލް ކައުންސިލް އިންތިހާބާއި ގުޅުވައިގެން ސާރވޭ ތަކެއް އެބަ ކުރަން: ޝުޖާއު\nކ. މާލެ 22 ޖުލައި 2019 | ހޯމަ 09:23 1,947\nޕީއެންސީގެ ނައިބް ރައީސް ޝުޖާއު - ރާއްޖެއެމްވީ\nލޯކަލް ކައުންސިލް އިންތިހާބުގައި ނިކުންނާނީ ދެ ޕާޓީން އެކުގައިތޯ ނުވަތަ އެއްޕާޓީ އަކުން ކަމުގައި ކަމެއް އަދި ލީޑަރ ޝިޕުން ނުނިންމާ ކަމުގައި ޕީއެންސީގެ ނައިބު ރައީސް ސުޖާއު ވިދާޅުވެއްޖެއެވެ.\nއާދިއްތަ ދުވަހު ޕީޕީއެމް-ޕީއެންސީގެ ފަރާތުން ބޭއްވި ނޫސްވެރިންގެ ބައްދަލުވުމުގައި ޝުޖާއު ވިދާޅުވީ ޕާޓީން ޕްރައިމަރީއެއް ބާއްވާނެ ކަމަށާއި ޕްރައިމަރީ ބާއްވާނީ އޮކްޓޯބަރ-ނޮވެމްބަރ ހިސާބުގައި ކަމަށެވެ. އަދި ޕްރައިމަރީއަށް ތައްޔާރުވުމުގެ މަސައްކަތް ވަރަށް ބާރަށް ކުރިޔަށްދާ ކަމުގައި ޝުޖާއު ވިދާޅުވިއެވެ.\nއޭގެ އިތުރުންވެސް ލޯކަލް ކައުންސިލް އިންތިހާބާއި ގުޅުވައިގެން ސާރވޭ ތަކެއް އެބަ ކުރާކަމަށާއި އަދި މަސްވެރިން، ދަނޑުވެރިން އަދި މަޖޫރީންގެ އިތުރުން ޒުވާނުންވެސް ސަރުކާރަށް "އޯކޭ" ނޫން ކަމުގައި އޭނާ ވިދާޅުވިއެވެ.\nރައީސް ނަޝީދު ރައްޔިތުންގެ މަޖިލީހުގެ ސައިކޮޓަރީގައި އިންނަވައިގެން ފަސޭހަކަމާއެކު ލޯކަލް ކައުންސިލް އިންތިހާބު ކާމިޔާބުވާނެކަމަށް ޕްލޭން ހައްދަވާނެ ކަމެއް ނެތްކަމަށާއި ލޯކަލް ކައުންސިލް އިންތިހާބް "ބޮޑުކޮށް" ކާމިޔާބު ކުރައްވާނެ ކަމުގައި ޝުޖާއު ވިދާޅުވިއެވެ. ރައީސް ނަޝީދު ދައްކަވާ ސިއްރު ވާހަކަފުޅުތައް ބަރާބަރަށް އިނގިލައްވާކަމަށާއި އަދި މައުލޫމާތު ޕާޓީއަށް ބަރާބަރަށް ލިބޭކަމަށް އޭނާ ވިދާޅުވިއެވެ.\nމިއީ އަނބޮއްފުޅާއި ދަނބޮއްފުޅުގެ ސަރުކާރުކަމުގައި ބުނެ މި ސަރުކާރަށް ޝުޖާއު ވަރަށް ބޮޑަށް ފާޑު ވިދާޅުވިއެވެ. އަދި މާލެސިޓީގެ ފަރާތުން ސިނަމާލެ ބްރިޖް ކައިރީގައި ހަދަމުން އަންނަ ޕާކް ބަދަލުކުރައްވާނެ ކަމަށާއި ވެރިކަމާ ހަވާލުވެ އެންމެ ފުރަތަމަ ވެސް ކުރައްވާނީ އެކަން ކަމަށް އޭނާ ވިދާޅުވިއެވެ.\nއަދި ފެންފޯއް ރުއް އިންދައި، ދޮންވެލި ލައިގެން ޖަޒީރާ ވަންތަކަން ގެންނަށް މަސައްކަތް ކުރާނެ ކަމެއް ނެތްކަމަށް ވިދާޅުވަމުން ޝުޖާއު ވިދާޅުވީ ދިވެހިން ބޭނުންވަނީ "ސްނޯ" މަތީގައި ކުޑަކުދިން އުޅޭކަހަލަ ތަރައްގީ ކަމަށެވެ.\nލޯކަލް ކައުންސިލް އިންތިހާބަށް ތައްޔާރުވަމުން އަންނަނީ ޖޯކެއްގެ ސިފައިގައި ނޫންކަމަށާއި އިންތިހާބަށް ތައްޔާރުވަމުން އަންނަނީ ވަރަށް ސީރިއަސް ދިރާސާ ތަކެއްގެ މައްޗައް ބިނާކޮށް ކަމަށް ޝުޖާއު ވިދާޅުވިއެވެ.\nޕީޕީއެމް ޕީއެންސީގެ ފަރާތުން ސިޔާސީ ހަރަކާތްތައް ފޯރިއާއި އެކު ކުރިޔަށް ގެންދިޔުމަށާއި ލޯކަލް ކައުންސިލް އިންތިހާބަށް ތައްޔާރުވުމުގެ ގޮތުން 1 އޮގަސްޓްގައި ވަނީ ރައީސް ޔާމިން ބައިވެރިވާ ރެލީ އެއް ބާއްވަން ނިންމައިފިއެވެ